Trump: Kathivalhhi gelli mariyanbu ves gellenee! – adduLIVE\nNov 10, 2020, 13:41 އައި އެލް\nއެމެރިކާގެ ރިޔާސަތުގެ ދެވަނަ ދައުރަކަށް ނުހޮވި ރައީސް ޓްރަމްޕަށް ނާކާމިޔާބުވެއްޖެއެވެ. މި ހިތާމައިގެ ތެރެއިން އިތުރު ހިތާމައެއްގެ ކޮޅުމަތިވެސް އޭނާއަށް މިހާރު ވަނީ ފެންނާން ފަށައިފައެވެ. އަނބިކަނބަލުން މެލާނިއާ ޓްރަމްޕު ބޭނުންވަނީ ވަރިވާާށެވެ. އަމާޒަކީ އެހެން ދިރިއުޅުމެކެވެ.\nދިވެހިންގެ މިސާލު ބަހުގައި ބުނާހެން ކަތިވަޅި ގެއްލި މަރިޔަނބު ގެއްލި ކޮށިދަނޑުވެސް ގެއްލެނީއެވެ. ކަތިވަޅި ގެއްލި މަރިޔަނބު ގެއްލި ކޮށިދަނޑުވެސް ގެއްލުމޭ ބުނެވެނީ ވަޒީފާ ގެއްލި އަނބިމީހާ ގެއްލި ހަޔާތް ބަރުބާދުވުމަށެވެ. އިންތިޚާބުން ބަލިވީމާ އެއޮތީ ކަތިވަޅި ގެއްލިފައެވެ. ވައިޓްހައުސްއިން ނިކުންނާންޖެހި ބާރުތައް ގެއްލުނީމާ ކޮށިދަނޑު ގެއްލުނީއެވެ. މެލާނިއާ ގެއްލުނީމާ މަރިޔަނބުވެސް ގެއްލުނީއެވެ.\nރައީސް ޓްރަމްޕަށްވުރެ މެލާނިޔާ ސައުވީސް އަހަރު ހަގެވެ. މެލާނިޔާއާއި ބައްދަލުވުމުގެ ކުރީގައި ޓްރަމްޕު އެހެން ދެ ކައިވެންޏެއްވެސް ކުރެއްވިއެވެ. މެލާނިޔާއަކީ އެމެެރިކާ މީހެއްވެސް ނޫނެވެ. އުފަންވީ ސްލޮވީނިޔާގައެވެ. އެމެރިކާގައި އެންމެ ފުރަތަމަ ކުރި މަސައްކަތަކީ މޮޑެލްކުރުމެވެ. ތިން ހަތަރު އަހަރަކު ރައްޓެހިވެގެން އުޅެއުޅެފައި މެލާނިޔާއާއި ޓްރަމްޕުގެ ކައިވެނި ކުރެވުނީ 2005 ވަނަ އަހަރުއެވެ.\nކައިވެންޏަށް ބަރާބަރު ސާދަމަސްފަހުން މެލާނިޔާވަނީ ޓްރަމްޕަށް ފިރިހެން ކުއްޖަކު ވިހައިފައެވެ. އެއީ ބޭރަން ވިލިއަމް ޓްރަމްޕެވެ. ބޭރަންއަކީ މެލާނިޔާގެ ހަމައެކަނި ދަރިފުޅެވެ. އެކަމަކު ޓްރަމްޕުގެ ފަސްވަނަ ދަރިފުޅެވެ. ޓްރަމްޕުގެ އެންމެފުރަތަމަ އަތްނބަކީ އިވާނާ ޓްރަމްޕެވެ. އެއީ ޗެކް ރިޕަބްލިކްގެ އަންހެނެކެވެ. ޓްރަމްޕުގެ ހަތަރު ކުދިންގެ ތެރެއިން ދޮށީ ތިންކުދިންގެ މަންމަޔަކީ މި އިވާނާއެވެ. އެއީ ޑޮނަލްޑް ޓްރަމްޕު ޖޫނިއަރ، އިވާންކާ ޓްރަމްޕު ދެން އެރިކް ޓްރަމްޕެވެ.\nޓްރަމްޕުގެ ކައިރިން އިވާނާ ވަރިވީ 1992 ގައެވެ. ޓްރަމްޕަށްފަހުވެސް އިޓަލީގެ ދެމީހަކާ އިވާނާ ކައިވެނިކުރިއެވެ. އެޔަށްވުރެ ކުރިންވެސް އޮސްޓްރިޔާ މީހަކާ ކައިވެނިކުރިއެވެ. އެކަމަކު ކުދިން ލިބުނީ ޓްރަމްޕުގެ ކައިވެނިންނެވެ. ޓްރަމްޕާއި އިވާނާގެ ވަރީގެ ވާހަކަޔާއި ބަދަލުގައި ދޭންޖެހުނު ފައިސާގެ ވާހަކަޔަކީ އެދުވަސްވަރު ވަރަށް ބޮޑުވާހަކައެކެވެ.\nޓްރަމްޕުގެ ދެވަނަ އަތްނބަކީ އެމެެރިކާގެ ފިލްމީ ތަރިއެއްކަމަށްވާ މާލާ މޭޕަލްސްއެވެ. ގާތްގަޑަކަށް ހަ އަހަރު އެކުގައި އުޅެއުޅެފައި ވަރިވީ 1999 ގައެވެ. މިކައިވެނިން ލިބުނީ އެންމެ އަންހެންކުއްޖެކެވެ. އެއީ ޓިފަނީ ޓްރަމްޕެވެ.\nރައީސް ޓްރަމްޕުގެ ޖުމްލަ ފަސްކުދީންގެ ތެރެއިން ޓްރަމްޕުގެ އެކި ހަރަކާތްތަކުން އެންމެ ނުފެންނަ އަދި މީހުންނަށް އެނގުން އެންމެ ކުޑަ ކުއްޖަކީ ޓިފަނީއެވެ. ބުނެވޭ ގޮތުގައި މާލާ މޭޕަލްސް އާއި ޓްރަމްޕުގެ ވަރިޔަކީވެސް މިލިއަން ޑޮލަރުގެ ވަރިއެކެވެ. ފަހުންވެސް ޓްރަމްޕާ ބެހޭ ގޮތުން ވާހަކައެއް ނުދައްކާން ޝަރުތުކޮށް އެއްބަސްވުމެއް ގާއިމުކޮށް މާލާއަށް ވަރަށް ގިނަ ފައިސާ ދީފައިވެއެވެ.\nކުރީގައި ދެ ކައިވެންޏެއްކޮށް ހަތަރު ކުދީންވެސް ލިބިފައިވަނިކޮށް މާފަހަކުން މާހަގު އަންހެނަކާ ޓްރަމްޕު ކައިވެނި ކުރުމުގެ ސަބަބާމެދު ބުނެވެނީ މިއީ ދެއްކުންތެރިކަމާ ގުޅިފައިވާ ކައިވެންޏެއް ކަމުގައެވެ. މީހުންނާ ދިމާލަށް ވަރަށް ގިނައިން ޓްރަމްޕު ވިދާޅުވާ ވާހަކައެއް އޮވެއެވެ. ކަލެޔަށްވުރެ ރީތި ގެޔެއްގައި ދިރިއުޅެނީ މަށެވެ. ކަލޭގެ އަންހެނުންނަށްވުރެ ރީތި އަންހެނަކާ އިނދެގެން އުޅެނީވެސް މަށެވެ. ކަލެޔަށްވުރެ ގިނަ ފައިސާހުރީވެސް މަގޭ އަތުގައެވެ. އެހެންވީމާ ކަލެޔަށްވުރެ ހުރިހާގޮތަކުންވެސް މޮޅީ މަށެވެ.\nމިފަހަރުގެ ރިޔާސީ އިންތިޚާބުގެ ކެމްޕޭނުގެ ތެރޭގައި ޖޯ ބައިޑެންއަށް ނިސްބަތްކުރައްވާފައިވެސް ހަމަ މިމޭރުމުން ޓްރަމްޕު ވާހަކަ ދައްކަވާފައިވެއެވެ. ރައީސް ޓްރަމްޕުގެ ގާތްމީހުން ބުނާގޮތުގައި މެލާނިޔާއާއި ޓްރަމްޕުގެ ކައިވެންޏަކީ ފުރަތަމަ ދުވަހުން ފެށިގެންވެސް މެލާނިޔާއަށް ވިޔަފާރިއެކެވެ. ޚާއްސަކޮށް ބޭރަން ޓްރަމްޕު ވިހޭފަހުން މެލާނިޔާގެ އުޅުމާއި ބަސްމަގު ވަނީ ބަދަލުވެފައެވެ. ބޭރަން ޓްރަމްޕު ލިބުނު ފަހުން ޓްރަމްޕުގެ މުދަލުން އޭނާއަށް ލިބޭންޖެހޭ މިންވަރާމެދު މެލާނިޔާ ބޭނުންވާގޮތް ބަޔާންކޮށް އެއްބަސްވުމެއް ގާއިމުކުރެވިފައިވާކަމަށް ބުނެވެއެވެ. އަދި އޭގެފަހުން ސީރިއަސްކޮށް ވަރިވާން ވިސްނަމުން އަންނަކަމަށާއި މި މައްސަލަ ކުރިޔަށް ނުގޮސް ހުއްޓުނީ އެމެރިކާގެ ރައީސްކަމަށް 2016 ވަމަ އަހަރު ޓްރަމްޕު ހޮވުމާގުޅިގެން ކަމަށްވެސް ބުނެވެއެވެ.\nބައެއް ރައްޓެހިން ގަބޫލުކުރާގޮތުން 2016 ވަނަ އަހަރުގެ އިންތިޚާބުގައި ޓްރަމްޕަށް ކުރިލިބިދާނޭ ކަމަށް މެލާނިޔާ ހީވެސް ނުކުރެއެވެ. ޓްރަމްޕަށް ކުރިލިބުނީމާ ދެން ވަރީގެ ވާހަކަ އިހަށް ބޭއްވީ ޓްރަމްޕާއި މެލާނިޔާއަށްވެސް ލިބިދާނޭ ގެއްލުމަކާމެދު ވިސްނުމަށްފަހުގައެވެ. ބޭރަން ޓްރަމްޕުގެ ކިޔެވުމަށް ހުރަސްއެޅިދާނޭކަމުގެ ބަހަނާގައި ވޮޝިންޓަނަށް ނުގޮސް ނިއުޔޯކުގައި ފަސްމަސްދުވަހު މެލާނިޔާ މަޑުކުރީވެސް ދެން ހަދަންވީ އެއްޗަކާމެދު ވިސްނުމަށެވެ. މިހާރު މެލާނިޔާ އެހެރީ ގޮތެއް ނިންމައިގެންނެވެ. ދެވަނަ ދައުރަކަށް ނުހޮވި ޓްރަމްޕު ބަލިވީއެވެ. ޓްރަމްޕުގެ ކައިރިން ވަރިވެގެން އޭނާގެ ހިޔަނީން ނެއްޓިގެން އައުދިރިއުޅުމެއް ފަށަން މެލާނިޔާއަށް މަގުވެސް ތަނަވަސްވީއެވެ.\nމެލާނިޔާގެ ނިންމުމަކީ މިއީކަމަށްވަންޏާ އޭނާ ދޫނުކޮށް ހިފެހެއްޓުމަށް ކުރެވޭނޭ މާބޮޑުކަމެއް ޓްރަމްޕަކަށް ނެތެވެ. ޖެހޭނީ ދޫކޮށްލާށެވެ. އެކަމަކު އެއީ މާލާ މޭޕަލްސްއާއެކު ހެދި ކަހަލަ އަނގަ ލައްޕައިގެން ހިމޭނުން ހުރުމުގެ ބޮޑު އެއްބަސްވުމެއް ހަދައި ސޮއިކުރުވައިގެންނެވެ. މިކަމަށްޓަކައި ކޮންމެ އަގެއްދޭން ޖެހުނުކަމަށްވިޔަސް ހެޔޮކަމަށް ބަލައިގެންނެވެ. އަގުދީގެންނެވެ.\nޓްރަމްޕުގެ ދިރިއުޅުމުގެ ފޮރުވިފައިވާ ފަރާތާމެދު މެލާނިޔާ ވާހަކަދައްކާން ފަށައިފިނަމަ ޓްރަމްޕުގެ ފޭރާމުން މިހާތަނަށް ކަޝްފުނުވެހުރި ބައިވެސް ކަޝްފުވެ ނިމޭނެއެވެ. އެއީ ޓްރަމްޕަށް އަދި ފަރުޖެއްސޭވަރުގެ ކަމެއް ނޫނެވެ. އިންތިޚާބުން ބަލިވީމާ އެ ނަތީޖާ ގަބޫލުނުކޮށް ޓްރަމްޕާއި އޭނާގެ އެހީތެރިން ބޮޑުބަސްބުނެ ގަދަދައްކަމުންދާއިރު މި މައްސަލާގައި ޓްރަމްޕުގެ އާއިލާ އޮތީ ހަމަޔަށް ދެބައިވެފައެވެ. މެލާނިޔާގެ ދެމައިން ބޭނުންވާ ގޮތަކީ ބަލި ގަބޫލުކޮށް އަވަހަށް އަމާންދިނުމެވެ. ޓްރަމްޕުގެ ދޮށީ ތިންކުދީންގެ ތެރެއިން އިވާންކާވެސް ބޭނުންވަނީ އެގޮތެވެ. އެކަމަކު ދޮށީބަނޑުގެ ދެފިރިހެންކުދިން ބޭނުންވާގޮތަކީ ބަލިގަބޫލުނުކޮށް ހިފެހެއްޓުމެވެ. އެއްގޮތަކުން ނުވިއްޔާ އަނެއްގޮތަކުންވިޔަސް ވެރިކަމުގައި ދެމިހުރުމެވެ. ދެވަނަ ބަނޑުގެ ޓިފަނީ ބޭނުންވާގޮތް އަދިއޮތީ ވަންހަނާވެފައެވެ.


ޕެންޝަނުން ހައްޖަށް ދެވޭނީ ކުރިން ހައްޖުނުވާ މީހުންނަށް\nވަގު ޓިކެޓްގެ މައްސަލާގައި މީހަކު ހައްޔަރުކޮށްފި\nއަސްކޮއި ހައްޖު އުމްރާ ގުރޫޕްގެ ހަވާލުގައި އުމްރާ އަށް ފުރަން ހަމަޖެހިފައިވާ މީހުންނަށް ދޫކުރި ވަގު ޓިކެޓްތަކުގެ މައްސަލައިގައި މިއަދު މީހަކު ހައްޔަރުކޮށް ފުލުހުން އެ މައްސަލަ ތަހުގީގުކުރަން ފަށައިފި އެވެ.\nހައްޖުގެ އަޅުކަން ނިމުނު އިރު 42000 ޓަނުގެ ކުނި\nމައްކާ (އޮގަސްޓް 24) - މި އަހަރުގެ ހައްޖުގެ މަތިވެރި އަޅުކަން ނިމުނު އިރު މައްކާގެ މާތްވެގެންވާ ބިންތަކުން ނެގި ކުނީގެ އަދަދު 42،000 ޓަނަށް އަރާ ކަމަށް މައްކާ މުނިސިޕަލްޓީން ބުނެފި އެވެ.\nނިދަން ބޭނުންކުރާ ޕޮޑް ހައްޖުގައި ސައުދީން ޓެސްޓްކޮށްފި\nމައްކާ (އޮގަސްޓް 24) - ޖަޕާނުގެ މަޝްހޫރު ކެޕްސޫލް ހޮޓަލްގެ މިސާލުން، މި އަހަރުގެ ހައްޖުގައި ސައުދީން "ނިދަން ބޭނުންކުރާ ކެޕްސޫލް" ތަކެއް ޓެސްޓްކޮށްފި އެވެ.\nއަރަފާތު ދުވަހު އަރަފާތު ބިމުގައި ވިހޭ ކުއްޖާގެ ހާލު ރަނގަޅު\nމައްކާ (އޮގަސްޓް 22) - މި އަހަރުގެ އަރަފާތު ދުވަހު އަރަފާތު ބިމުގައި ވިހޭ ކުއްޖާގެ ހާލު ރަނގަޅު ކަމަށް ސައުދީ އަރަބިއާގެ ހެލްތު މިނިސްޓްރީން ބުނެފި އެވެ.\nދިވެހި ހުރިހާ ހައްޖުވެރިން ޖަމްރާ އަށް ހިލަ އުކައިފި\nހައްޖުގެ މަތިވެރި އަޅުކަން އަދާކުރުމަށް މި އަހަރު ރާއްޖެއިން ހައްޖަށް ދިޔަ ހުރިހާ ހައްޖާޖީން ޖަމްރާ އަށް ހިލަ އުކައި ހައްޖުގެ އެންމެ މުހިންމު އެއް ރުކުން މިއަދު އަދާކޮށްފި އެވެ.\nދިވެހި ހުރިހާ ހައްޖުވެރިންގެ ހާލު ރަނގަޅު\nހައްޖުގެ މަތިވެރި އަޅުކަން އަދާކުރުމަށް ހައްޖު ކޯޕަރޭޝަންގެ ހަވާލުގައި މި އަހަރު ސައުދީ އަރަބިއްޔާ އަށް ގޮސް ތިބި ހުރިހާ އެންމެންގެ ހާލު ވެސް ރަނގަޅު ކަމަށް އިސްލާމިކް މިނިސްޓްރީން...\nހައްޖުގެ މަތިވެރި އަޅުކަން އަދަދުތަކުން\nމައްކާ (އޮގަސްޓް 21) - މާތްވެގެންވާ މައްކާގެ ބިމުގައި ވެވޭ ހައްޖަކީ އިސްލާމް ދީނުގެ އެންމެ މަތިވެރި އެއް އަޅުކަމެވެ.\nސައުދީން 54 މިލިއަން ހައްޖުވެރިންނަށް ޚިިދުމަތް ދީފި\nރިޔާޒް (އޮގަސްޓް 20) - ވޭތުވެދިޔަ 25 އަހަރު ތެރޭ ގާތްގަނޑަކަށް 54 މިލިއަން މީހުންނަށް ޚިދުމަތް ދީފައިވާ ކަމަށް ސައުދީ އަރަބިއާގެ ޖެނެރަލް އޮތޯރިޓީ ފޯ ސްޓެޓިސްޓިކްސް އިން ބުނެފި އެވެ.\nހައްޖުގެ އަޅުކަމަށް ދެ މިލިއަން މީހުން މައްކާގައި\nމައްކާ (އޮގަސްޓް 20) - މި އަހަރުގެ ހައްޖުގެ އަޅުކަމަށް ދެ މިލިއަނަށް ވުރެ ގިނަ މުސްލިމުން މައްކާ އަށް ޖަމާވެފައިވާ ކަމަށް ސައުދީ އަރަބިއާ އިން ބުނެފި އެވެ.\nހައްޖުވެރިންނަށް ސައުދީން ދަނީ ހުރަސް އަޅަމުން: ގަތަރު\nދޯހާ (އޮގަސްޓް 19) - ގަތަރުގެ ހައްޖުވެރިންނަށް މި އަހަރުގެ ހައްޖުގެ އަޅުކަމުގައި ބައިވެރިވުމަށް ސައުދީ އަރަބިއާ އިން ހުރަސް އަޅަމުންދާ ކަމަށް ދޯހާ އިން ބުނެފި އެވެ.\nއިދިކޮޅު އިއްތިހާދުގެ ވެރިކަމެއްގައި، ހައްޖަށް ގެންދިއުމުގެ އަގު ހަމަޔަކަށް އަޅުވައި ފަސޭހަ ގޮތްތަކެއް ހަމަޖައްސައިދެއްވާނެ ކަމަށް އިދިކޮޅު ކޯލިޝަންގެ ރަނިންމޭޓު ފައިސަލް ނަސީމް...\nފަހުގެ ކޯޓާއަށް ހައްޖަށް ދާ މީހުން މާދަމާ ފުރަނީ\nހައްޖަށް ގެންދިއުމަށް ރާއްޖެއަށް އިތުރަށް ލިބުނު 1000 ކޯޓާގައި ހައްޖަށް ދާ މީހުން މާދަމާ ފުރަން ހަމަޖެހިފައިވާ ކަމަށް މޯލްޑިވްސް ހައްޖު ކޯޕަރޭޝަނުން މިއަދު ބުނެފި އެވެ.\nސިސްޓަމް ފެއިލްވެ ސައުދީ އެއާލައިނުގެ ދަތުރުތަކަށް ބުރޫ އަރައިފި\nޖިއްދާ (އޮގަސްޓް 15) - ސިސްޓަމް ފެއިލިއާއެއް ދިމާވުމުގެ ސަބަބުން ދަތުރުތަކަށް ބުރޫ އަރާނެ ކަމަށް ސައުދީ އަރަބިއާގެ ގައުމީ އެއާލައިން، ސައުދިއާ އިން ބުނެފި އެވެ.\nފަހު ކޯޓާގެ މީހުން ހައްޖަށް ގެންދަން ހުރަސްތަކެއް!\nރާއްޖެ އަށް އިތުރަށް ލިބުނު 1000 ކޯޓާ އަށް ހައްޖަށް މީހުން ގެންދިޔުމުގައި ބޮޑެތި ދަތިތަކެއް ކުރިމަތިވެފައިވާ ކަމަށް ހައްޖަށް މީހުން ގެންދާ ބައެއް ގްރޫޕުތަކުން މިއަދު ބުނެފި އެވެ.\nމިހާތަނަށް 1.48 މިލިއަން މީހުން ހައްޖަށް ހިނގައްޖެ\nޖިއްދާ (އޮގަސްޓް 15) - މި އަހަރުގެ ހައްޖުގެ އަޅުކަމަށް މިހާތަނަށް 1.48 މިލިއަން މީހުން ސައުދީ އަށް ހިނގައްޖެ ކަމަށް ޑައިރެކްޓަރޭޓް ޖެނެރަލް ފޯ ޕާސްޕޯޓުން ހާމަކޮށްފި އެވެ.\nރިޔާޒް (އޮގަސްޓް 12) - މިސްރު ސިފައިްނނާއި ފުލުހުންގެ ތެރޭން މަރުވި މީހުންގެ އާއިލާތަކުގެ 1،000 މީހުން ސައުދީ ރަސްގެފާން ސަލްމާންގެ ޚަރަދުގައި މި އަހަރުގެ ހައްޖުގެ މަތިވެރި އަޅުކަމަށް ގެންދާ ގޮތަށް ހަމަޖައްސައިފި އެވެ.\nމާދަމާއަކީ ހައްޖު މަހުގެ ފުރަތަމަ ދުވަސް\nސައޫދީ އަރަބިއްޔާ އަށް ހަނދު ސާބިތުވުމާ ގުޅިގެން، މާދަމާއަކީ ރާއްޖެ އަށް ވެސް މި އަހަރުގެ ޛުލްހިއްޖާ މަހުގެ ފުރަތަމަ ދުވަސް ކަމަށް އިސްލާމިކް މިނިސްޓްރީން މިރޭ ކަނޑައަޅައިފި އެވެ.\nޒުލްގައިދާގެ ފަހު ދުވަހުގެ ކޭތަ، މިއީ ކޮން ހެއްްކެއް؟\nއަޅުގަނޑުމެން އެންމެ ފަހުން ދުށީ ހުސްވި ޖުލައި މަހުގެ 27 ވަނަ ދުވަހު ހިފި ހަނދު ކޭތަ އެވެ. އޭގެ ދެ ހަފުތާ ފަހުން މިއަދު އަނެއްކާ ވެސް ކޭތައެއް ހިފާނެ އެވެ. ނަމަވެސް މިއަދު ހިފާ އިރު...\nހައްޖުގައި ސިޔާސީ ކަންކަން ނުކުރަން ސުދޭސް ގޮވާލައްވައިފި\nމައްކާ (އޮގަސްޓް 10) - ހައްޖުގެ އަޅުކަމުގެ ތެރޭގައި އެއްވެސް ބާވަތެއްގެ ސިޔާސީ ކަމެއް ނުހިންގުމަށް ސައުދީގެ ދެ ހަރަމްފުޅުގެ ކަންކަން ބަހައްޓާ އޮފީހުގެ ވެރިޔާ އަބްދުއްރަހްމާން ސުދައިސް ގޮވާލައްވައިފި އެވެ.\nސައުދީން އިތުރު 1،000 ހައްޖު ކޯޓާ ރާއްޖެއަށް ދީފި\nރާއްޖެ އިން މި އަހަރު މީހުން ހައްޖަށް ގެންދިއުމަށް އިތުރު 1،000 ކޯޓާ ސައުދީ އަރަބިއާ އިން ދީފައިވާ ކަން ރައީސް އަބްދުﷲ ޔާމީން މިއަދު އިއުލާން ކުރައްވައިފި އެވެ.\nމި އަހަރު ހައްޖުވާ ގިނަ ދިވެހިން މައްކާ އަށް\nމި އަހަރުގެ ހައްޖުގެ މަތިވެރި އަޅުކަމުގައި ރާއްޖޭން ބައިވެރިވާ ގިނަ ހައްޖުވެރިން މައްކާ އަށް ހިނގައްޖެ އެވެ.\nހައްޖުވެރިންނަށް ހުރަސް އަޅާ ވާހަކަ ގަތަރުން ދޮގުކޮށްފި\nދޯހާ (އޮގަސްޓް 2) - ގަތަރުގެ ހައްޖުވެރިން މި އަހަރު ހައްޖަށް ދިއުމުގައި އެ ގައުމުން ހުރަސްތައް ކުރިމަތިކުރަމުންދާ ކަމަށް ބުނާ ވާހަކަތައް ދޯހާ އިން ދޮގުކޮށްފި އެވެ.


Bappa inge dhuvas faahaga kuran Sushmita ge bappa aa eku Raajjey gai | ThePress\nބައްޕައިންގެ ދުވަސް ފާހަގަ ކުރަން ސުޝްމިތާގެ ބައްޕާއާއެކު ރާއްޖޭގައި\nބޮލީވުޑްގެ ތަރި ސުޝްމިތާ ސެން\nބޮލީވުޑްގެ މަޝްހޫރު ފިލްމްސްޓާރު އަދި މޮޑެލް ސުޝްމިތާ ސެން ރާއްޖެއަށް ޒިޔާރަތް ކޮށްފިއެވެ.\nސުޝްމިތާ ރާއްޖެއަށް އަންނަ ކަން އިއުލާން ކޮށް އޭނާގެ އިންސްޓަގްރާމްގައި ކުރި ޕޯސްޓެއްގައި ބުނީ، ޗުއްޓީ ހޭދަ ކޮށްލަން ވަރަށް ހާއްސަ ދަތުރެއްގައި ރާއްޖެއަށް ދާ ކަމަށެވެ. މިއަދަކީ ބައްޕައިންގެ ދުވަސް ކަމަށާއި އޭޏާގެ ދެ ދަރިންނާއެކު ބައްޕަ ގޮވައިގެން މި ދަނީ ރާއްޖެއަށް ކަމަށެވެ. އަދި ހުރިހާ ބައްޕައިންގެ މި ދުވަހުގެ ތަހުނިޔާ ސުޝްމިތާ ވަނީ އަދާ ކޮށްފައެވެ. އަދި އޭނާގެ ހުރިހާ ފޭނުން ދެކެ ވަރަށް ލޯބިވާ ކަމަށް ވެސް ސުޝްމިތާ ވަނީ ބުނެފައެވެ.\nބޮލީވުޑްގެ ތަރި ސުޝްމިތާ ސެން އާއި އޭނާގެ ދަރިފުޅު އަލީޝާ\nއެ ދަތުރުގައި އޭނާ އެޑޮޕްޓްކޮށްފައި ދެ އަންހެން ދަރިން ކަމަށް ވާ ރެނީ އާއި އަލީޝާ ބައިވެރިވެއެވެ. އިންސްޓަގްރާމް ޕޯސްޓް އޭނާ ކޮށްފައި ވަނީ ހަތަރު މެންބަރުން އެކުގައި ފްލައިޓުގައި ތިބެއެވެ.\n1994 އހަރުގައި މިސް ޔުނިވާސް ކާމިޔާބު ކުރި ސުޝްމިތާ ސެން އަކީ ހިންދީ ފިލްމތަކުން ފެންނަން ފެށީ ބަތަލެކެވެ. މަޝްހުރު ގިނަ ފިލްމަތަކެއް ކުޅެފައިވާ ސުޝްމިތާއަކީ ގިނަ ބައެއް ގެ ލޯބި ލިބިފައިވާ ބޮލީވުޑްގެ އިތުރުން ދިވެހިންގެ ތެރޭގައި ވެސް މަގުބޫލުކަން ހޯދާފައިވާ ތަރިއެކެވެ.\nސުޝްމީތާ ރާއްޖެއަށް އަންނަ ކަން އިއުލާން ކޮށްފައިވާ މި ދަނޑިވަޅުގައި މިހާރު ވެސް ރާއްޖެއަށް އިންޑިއާގެ މަޝްހޫރު ފަންނާނުން އަންނަމުންދާ ކަން ފާހަގަކޮށްލެވެއެވެ. އެގޮތުން ވަރަށް ފަހުން ބޮލީވުޑްގެ މަޝްހުރު ބަތަލާ ސަނީ ލިއޯން ވެސް ރާއްޖެއަށް އަންނަން އުޅޭ ކަން ވަނީ އިއުލާން ކޮށްފައެވެ.\nޕުޝްޕާ އިން ވިދާލި ރަޝްމިކާގެ ތަރި މެދުއުޑުގައި ފިޔަޖަހަނީ\nޝާން އާއި އުނޫޝާގެ ދިލް އުޅެޔާ ރިލީސް ކޮށްފި\nހުދާ ޖާނޭއިން ދިވެހި ހިތްތައް ފަތަހަ ކުރި ކޭކޭ މަރުވެއްޖެ


Dho?! STORY: Nudhaashe dhookoffai. Ep25.\n* ޖެނުއަރީ 14 ވަނަ ދުވަހުގެ ބަޔާ ގުޅޭ ...\nއެއަޑު އަހާފައި އަހަރެން ގަނޑުވި އެވެ.\n"އަހަރެން ބޭނުމީ ގެއަށް ދާން." ޤަރުނެއްހާ ދިގުމިނަށް ދެމިގެންދިޔަ ހިމޭންކަމަށްފަހު އަހަރެން ބުނެލީމެވެ.\nސާހިލްގެ ޖަވާބު އައީ ހަމައެކަނި ބޯޖަހައިލުމަކުންނެވެ.\nގެއަށް އަންނަން ވެގެން ދޮރާއި ހަމައަށް ސާހިލް އައެވެ. އޭނަ މަޑުކުރީ މަންމަ ދޮރު ހުޅުވަންދެނެވެ. އަހަރުމެން ދެމީހުން ފެނުމާއެކު މަންމަގެ މޫނަށް އުފާވެރިކަން ވެރިވެގެން އައެވެ. އަހަރެން ހިނިތުންވެލީ ގަދަކަމުންނެވެ. ސާހިލް ވެސް ގިނައިރު މަޑުކުރާކަށް ގަސްތެއް ނުކުރެ އެވެ. މަންމަ ކުރި ސުވާލަކަށް ޖަވާބު ދީފައި ގަޑި ބަލައިލިގޮތުން ނަސީބަކުން މަންމައަށް އޭނަ ދާން ބޭނުންވެފައިހުރިކަން ވިސްނިއްޖެ އެވެ.\nދެން އައީ އަނެއްކާ ވެސް އަހަންނާއި ސާހިލްގެ މެދަށް ހިމޭންކަން ވެރިވެފައި އޮތް ދުވަސްކޮޅެކެވެ. ވަގުތު ޖެހުމުން އޭނަ އައިސް އޭނަގެ ވާޖިބު އަދާކުރެ އެވެ. ބުނާ އެއްޗެއް ވިއްޔާ ހަމައެކަނި ބުނަނީ އެކަމާއި ބެހޭގޮތުންނެވެ. އަހަރެންގެ ހިމޭންކަމާއިމެދު އޭނަ ސުވާލެއް ނުއުފައްދަ އެވެ. އެހިމޭންކަމުން އޭނައަށް ތަކުލީފެއް ލިބެމުންދާ ކަމެއް ނުވަތަ ނޫންކަމެއް ނާންގަ އެވެ. އޭނަގެ ވާހަކަތަކަށް އަހަރެން ޖަވާބެއް ނުދީގެން އެކަމަށް ބާރެއް ނާޅަ އެވެ.\nކޯޓުން އަހަންނާއި އާއިން ބައްދަލުވި ދެވަނަ ދުވަސްވީ ކައިވެނީގެ ވެސް ފަހު ދުވަހަށެވެ. ލޯއްބާއި އިތުބާރާއެކު ޖެހި ގޮށް މޮހާލުމުގެ ކުރިން އަދިވެސް އެއްފަހަރު އަހަރުމެންގެ ނިންމުމާއިމެދު ސުވާލުކުރެވުނެވެ. ކުޑަ ހިނދުކޮޅަކަށް އަހަންނަށް ހީވީ އާއިން އޭނަގެ ބަސް އަނބުރާ ގެންދަން އުޅުނުހެންނެވެ. އެތައް ދުވަހަކަށްފަހު އެލޮލުން އަހަންނަށް ބަލައިލީ މީން ދުވަހަކު ވެސް ނުބަލާ ގޮތަކަށެވެ. އެއީ ހަމްދަރްދީ ހެއްޔެވެ؟ ނޫނީ ރިހުން ހެއްޔެވެ؟ އެއީ ކުށްހީއެއްކަން އެނގުނީ އާއިންގެ ޖަވާބު އިވިފަ އެވެ. އޭނަގެ ފަހުގެ ނިންމުމަކީ އަހަންނާއި ވަކިވުމެވެ.\nއިތުރަށް އާއިންއަށް އަހަންނަށް ދެވޭނެ އަނިޔާއެއް ނެތެވެ. އެ ވަކިވުމުން އަހަންނަށް ކުރާނެ އިތުރު އަސަރެއް ނެތެވެ. އަހަރެންގެ ހިތާއި ރޫޚު އޮތީ އެކަމަށް ތައްޔާރުވެފަ އެވެ. އެނިންމުން ބަލައިގަނެފަ އެވެ. ކަނޑުވެދާނެތީ ބިރުގަންނަ މީހާ ވެސް ކަނޑުވުމުން ބިރެއް ނުގަނެއޭ މީހުން ކިޔައި އުޅޭ ނޫން ހެއްޔެވެ؟ އަހަންނަށް ވެސް ވީ އެހެންނެވެ.\nއެކަނިވެރިއެއްގެ ގޮތުގައި ހުރެ އަލުން ބޭރުތެރެއަށް ނިކުތުމާއެކު ފުރަތަމަ އައިސް ބީހިލި ވައިރޯޅި ވެސް ކުރުވީ ތަފާތު އިހްސާސެކެވެ. ދެން އެހެން މީހަކަށްޓަކައި ދިރިއުޅުމެއް ނެތެވެ. ދެން އޮތީ އަމިއްލަ ނަފްސަށްޓަކައި އަދާ ކުރަން އޮތް ވާޖިބުތަކެވެ. އެނަފްސަށް އަދާކޮށްދޭން ޖެހޭ ހައްޤުތަކެވެ.\n"އަހަރެން އެބަ ވިސްނަން މާހައުލު ބަދަލުކޮށްލަން ވީކްއަކަށް އެހެން ތަނަކަށް ދާން." ހަވީރު ސާހިލް އައިސް އުޅެނިކޮށް އަހަރެން ބުނީމެވެ.\nއޭނަގެ އަތް މަޑުޖެހުމާއެކު ލަސްލަހުން އަހަރެންގެ މޫނަށް ބަލައިލި އެވެ.\n"ސްޕޭސް ބޭނުންވަނީތަ؟" ސާހިލް އެހި އެވެ.\n"އަސްލު ދޮންތަ ދިން އައިޑިއާއެއް. ހިތަށްއެރީ ކުޑަ ބްރޭކެއް ނެގީމަ އަހަންނަށް ވެސް ރަނގަޅުވާނެއޭ." އަހަރެންގެ ވާހަކައަށް އިތުރަށް ބާރު ދިނުމުގެ ގޮތުން ދެވަނަ ފަހަރަށް ބުނީމެވެ.\n"އެންމެ ރަނގަޅު. އެކަމަކު ފިޒިއޯ ކުރިއަށް ގެންދަންވާނެ. އަހަރެން ކިޔައިދޭނަން އެކަނި ކުރެވޭ ކަހަލަ ގެއްލުން ކުޑަ ބައެއް ކަސްރަތު. ގޭ މީހެއްގެ އެހީ ވެސް ހޯދިދާނެ." ސާހިލް ބޯޖަހާލައިފައި އެއްބަސްވި އެވެ.\nއަހަންނަށް ދޫކޮށްލެވުނީ ފުންނޭވައެކެވެ.\nއަހަރެން ފުރަން އޮތް ދުވަހުގެ ކުރީ ރޭ ރާޔާ ގުޅައިގެން ކެއުމަކަށް ދައުވަތު ދިނެވެ. ތައްޔާރުވެގެން އިންދާ މަންމަ އައިސް ދޮރު ހުޅުވައިލި އެވެ. އަހަރެން ތައްޔާރުވެގެން އިނުމުން އައިސް ކައިރިވެފައި ގޮނޑީގެ ފަހަތުގައި ހުއްޓި ދޮރާއި ދިމާއަށް ދުއްވަން ފެށި އެވެ. ނިކުތްއިރު ގޭގެ ސިޓިންރޫމްގައި ބޮޑު ޤުރޫޕެއްގެ މީހުން ތިއްބެވެ. އަހަންނާއެކު އޮފީހުގައި މަސައްކަތް ކުރި މީހުންނާއި ދެކެފަރިތަ ބައެއް މީހުންނެވެ. އަދި ނުވެސް ދަންނަ ބައެއް މީހުންނެވެ. ގޭގައި ކަމެއް ކުރާކަން އަހަންނަށް ރޭކައިވެސްނުލި އެވެ. ވާނީވެސް އެހެންނެވެ. ފަހަކަށް އައިސް ގިނަ ވަގުތު އަހަރެން ހޭދަ ކުރަނީ ކޮޓަރީގަ އެވެ. މަޤްސަދެއް މަންޒިލެއް ނެތް މުސާފިރެކޭ އަހަންނެކޭ އެއްގޮތެވެ.\nއަހަރެންގެ ލޯ ހޯދައިލީ ރާޔާ އެވެ. އޭނަ ފެނުނީ ކުޑަ މޭޒުމަތީ ބަހައްޓާފައި ހުރި ކޭކެއްގައި ސްޕާކްލާސް ހަރުކުރަން ވެގެން އުޅެނިކޮށެވެ. ކައިރީ ހުރި އެހެން ކުއްޖަކު ކޮށްޓާލުމުން އެނބުރި ބަލައިލާފައި އަވަހަށް ކައިރިއަށް އައިސް އަހަރެންގެ ބޮލުގައި އެޅުވީ ތާޖެކެވެ.\n"ވެލްކަމް ޓު ސިންގަލްހުޑް." ހިންދެމިލުމުގެ ކުރިން ވައިއަޑުން ކަންފަތްދޮށުގައި ރާޔާ ބުނެލި އެވެ.\nވިސްނައިލާއިރު އެއީ ކިތަންމެ ބޮޑު ނިކަމެތިކަމަކަށް ވިއަސް އެވަގުތު ރާޔާ އެކަން މާނަކުރިގޮތުން ހިނި އައެވެ. އަހަރެންގެ ރައްދު އައިގޮތް ފެނިފައި އެމޫނުގައި ވި ހިނިތުންވުން އިތުރަށް ފުޅާވެގެން ދިޔަ އެވެ. މަންމަ ދުރަށް ޖެހިލާފައި ގޮސް އެތަނުން ނިކުތުމުން ގޮނޑީގައި ހިފައި ދުއްވާފައި ރާޔާ އަހަރެން ގެންދިޔައީ އެތަނުގެ މެދަށެވެ. އޭނަ އަތް ޖަހާލައިފައި ދެންތިބި އެންމެންގެ ސަމާލުކަން ހޯދި އެވެ.\nދެކެވެމުންދިޔަ ވާހަކަތައް ހުއްޓި ތަން ހިމޭންވުމުން ރާޔާ ގޮނޑި ވަށާލައިފައި އައިސް އަހަރެންނާއި އެއްހަމައެއްގައި ހުއްޓުނެވެ.\n"މިތާ މިތިބި މީހުންގެ ތެރޭގައި އަހަރެންގެ އެކުވެރިޔާ ޔަލްވީ ދަންނަ މީހަކަށް ވިއްޔާ އެނގޭނެ އޭނަ އެއީ ކާކުކަން. މިފަހަރު މިކިޔައިދެނީ އޭނަ ނުދަންނަ މީހުންނަށް." ރާޔާ ވާހަކަ ފަށާފައި ދެއަތްތިލަ ގުޅުވާލައިގެން ދުރުގައި ތިބި މީހުންތަކުގެމެދުން ނަޒަރު ހިންގައިލި އެވެ.\nއަހަންނަށް ލިބުނު ސިހުމާއެކު އެމޫނަށް ބަލައިލެވުނެވެ. އެންމެންގެ ސަމާލުކަން ލިބުމުން ކަންބޮޑުވެގެން ރާޔާ ހުއްޓުވަން އޭނަގެ އުޅަބޮށީ ހިފާލި ނަމަވެސް އޭނަ ދިޔައީ ވާހަކައިގައި ކުރިއަށެވެ. ދެން ކުރާނެ ކަމެއް ނޭނގިގެން އަހަރެން އިނީ އެއް އަތް އުފުލާލައި އިނގިލިތައް ނިއްކުރީ ޖައްސާ ކުޑަކޮށް މޫނު ނިވާކޮށްލައިގެން ތިރި ބަލާށެވެ.\n"ޔަލްވީއާއި އަހަންނާއި ދިމާވީ މީގެ ގާތްގަނޑަކަށް ތިން އަހަރު ކުރިން. ވަރަށް ޓެލެންޓެޑް އިންޓީރިއާ ޑިޒައިނާއެއް އޭނަ އަކީ. އަދި މިހާރު އަހަރެންގެ ވަރަށް ގާތް އެކުވެރިއެއް. އެކަމަކު އެވާހަކައެއް ނޫން މިރޭ އަސްލު ދައްކަން މިއުޅެނީ..." ރާޔާ ވާހަކަދައްކަމުން އަހަރެންގެ މޫނަށް ބަލާލައިފައި އަނެއްކާ ވެސް ދުރުގައި ތިބި މީހުންނަށް ނަޒަރު ބަދަލުކޮށްލި އެވެ.\nއަހަރެންގެ ހިތް ތެޅެން ފެށީ ދެނެވެ. މޫނުން އަތް ނަގާފައި އަނެއްކާ ވެސް އެމޫނަށް ބަލައިލެވުނެވެ. ރާޔާ އަހަރެންގެ މޫނަށް ބަލައިލާތޯ އިނދެ ބަލައެއްވެސް ނުލި އެވެ.\n"މިރޭ މިފާހަގަ ކުރަން މިއުޅެނީ އަހަރެންގެ ޓެލެންޓެޑް، ބިއުޓިފުލް އެން ސްވީޓް ސްވީޓް އެކުވެރިޔާ ސިންގަލް ވެގެން އެކަން....." ރާޔާގެ ވާހަކަ ދިޔަ މިސްރާބު އަހާފައި އަހަންނަށް ތެޅިގެންފައި އަނެއްކާ ވެސް އެމޫނަށް ބަލައިލެވުނެވެ.\nވަށައިގެން ތިބި މީހުންގެ ތެރެއިން ބަޔަކު ފޯރީގައި އެކަން ފާހަގަކޮށް ހަޅޭތްލަވައިގަތް ވަގުތު އެދިމާއަށް ބަލައިލާފައި ލަދުން މޫނުގައި ދެއަތް އެޅުނެވެ. ރާޔާ ދެން ދެއްކި ގިނަ ވާހަކައެއް ސާފެއް ވެސް ނުވި އެވެ. އަހަރެން ބެލީ ވަށައިގެން ހޯދާލައިފައި ހުސްތަންކޮޅެއް އޮތް ދިމާއަކުން އެމީހުންގަނޑު ތެރެއިން ނިކުމެވޭތޯ އެވެ. ބަދިގެއާ ދިމާއަށް ދިޔައިރު ރާޔާ އެމީހުންނާއި މުޚާތަބުކޮށް އަހަރެން ހުރީ އާ ފުރުސަތު ތަކަށް ހުޅުވިކަމަށް ފާހަގަކޮށްފައި އެތާ ހުރި ކާއެއްޗިއްސަށް އިންސާފުކުރުމަށް ހުޅުވައިލި އަޑު އިވުނެވެ.\nފްރިޖް ހުޅުވާލައިފައި ފެންފުޅިއެއް ނަގައި ބޯން އިންދާ ރާޔާ އައިސް ވަނެވެ. އަހަރެން ލޯ އަޅައިލުމުން އޭނަ ޖަހައިލީ ހިނިގަނޑެކެވެ.\n"ނޮޓް ފަނީ. ރާޔާއަށް ވެގެންވިއްޔާ ލަދުން އަހަރެން މަރުވާވަރު ކުރާނެ..." ފެންފުޅީގައި މަތި ޖަހަމުން އަހަރެން ބުނީމެވެ.\n"ކަމްއޮން. ކާންޓް އައި ހޭވް ސަމް ފަން. ޔަލްވީ ދިޔައީމަ ދެން ނޯންނާނެ މަޖާކޮށްލެވޭކަށް ވެސް. މަގޭ ހިތެއް ނުބުނޭ ޔަލްވީ އަހަންނަށް އަންނާނެއެކޭ. އަހަންނަށް އިނގޭ ޔަލްވީ ތިކުރާ ކަމެއް. ޔޫއާ ރަނިން އަވޭ..މިތަނާއި ސާހިލްއާ ދުރަށް." އަހަރެން އަތުން ފެންފުޅި އަތުލާފައި މަތި ނަގަމުން ރާޔާ ވާހަކަދެއްކި އެވެ.\nފަހު ޖުމްލަ އިވިފައި އަހަރެންގެ ހިތް މަޑުޖެހިލިހެން ހީވި އެވެ. ރާޔާއަށް އެހާ ރަނގަޅަށް އަހަރެން އެނގެން ފެށީ ކޮންއިރަކު ހެއްޔެވެ؟ އަހަރެން އެވަގުތު ދެކޮޅު ހަދަން އުޅުމުން ރާޔާ އަތް އުފުލާލައިފައި އަހަރެން ހުއްޓުވީ ދޮގު ހެދުމުގެ ބޭނުމެއްނެތޭ ކިޔައިފަ އެވެ. އޭނަ ފެންފުޅި ބަހައްޓާފައި ދިއުމުން އަހަރެން އަދި ވެސް އިނީ ނުނިކުމެ އެތާގަ އެވެ. އިރުކޮޅަކުން އަނެއްކާ ވެސް ފިޔަވަޅުގެ އަޑު އިވުމުން ހީކުރީ ރާޔާ އެނބުރި އައީ ކަމަށެވެ.\n"ކުރިން މިވާހަކަ ނާހަންވެގެން ހުރީ އެކަމަކު..." ސާހިލް ވާހަކަދައްކަން ފެށި އަޑަށް އަހަރެން ސިހިފައި ކުއްލިއަކަށް ބަލައިލުމުން އޭނަ މެދުކަނޑާލި އެވެ.\nމޭގައި އަތް އަޅާ ނޭވާ ހަމައަކަށް އަޅުވަން މަސައްކަތް ކުރަމުން އެމޫނުން ނަޒަރު ވަކިކޮށްލުމާއެކު ސާހިލް ދެން އައިސް ހުއްޓުނީ ދާދި ގާތަށެވެ. ކާމޭޒު ކައިރިން ގޮނޑިއެއް ދަމާލައިފައި އޭނަ އިށީނދެލީ އަހަންނާއި ކުރިމަތިވާގޮތަށެވެ.\n"އާ ޔޫ ރަނިން އަވޭ ފްރޮމް މީ؟..." ސާހިލްގެ ސުވާލު އަހާފައި އަނެއްކާ ވެސް އެމޫނަށް ބަލައިލެވުނެވެ.\nއަހަރެން އެހީ ރާޔާ އެއްޗެއް ބުނިތޯ އެވެ. އެކަމަކު ރާޔާ އާއި ސާހިލްގެ މެދުގައި ވާހަކައެއް ދެކެވޭހާ ވަގުތެއް އަދި ނުނަގަ އެވެ.\n"މީ ރާޔާގެ ސުވާލެއް ނޫން. އަހަރެންގެ ސުވާލެއް." ސާހިލް ޖަވާބަކަށް ބާރު އެޅި އެވެ.\nޖަވާބު ދިނުމުގެ ބަދަލުގައި އަހަރެން ނަޒަރު ހުއްޓައިލީ އަނެއްކާ ވެސް ދުރަށެވެ. މިގޮތަށް ދެމީހުން ވާހަކަނުދެއްކޭތާ ދުވަސްކޮޅެއް ވެއްޖެ އެވެ.\n"އަހަރެން ޤަބޫލުކުރަން އަހަރެން އެރޭ ދެއްކި ވާހަކަތައް ދެއްކުނީ ރަނގަޅު ވަގުތަކު ނޫންކަން. އަހަރެން ޕްލޭންކޮށްގެން ހުރީ އެގޮތަކަށް ނޫން. އެކަމަކު އަހަރެން ޔަލްވީއަށް ބުނެދޭން ބޭނުންވީ އޭނަ ކައިރިން ވަރިވިއަސް ޔަލްވީ އެކަނި އުމުރު ދުވަހު ހުންނަން ނުޖެހޭނެކަން. ޔަލްވީއަށް އެދޭ އެހެން މީހަކު ހުރިކަން... އަހަރެން ކުރިން ވެސް ބުނީމެއްނު ޔަލްވީއަށް އަހަރެންގެ އައިޑެންޓިޓީ ފޮރުވުމުގެ ފަހަތުގައި ސަބަބު ވާ ކަމުގައި.... އަހަންނަށް އިނގޭ އަހަންނަކީ ކާކުކަން އެނގޭއިރަށް އަހަރެންގެ އެކުވެރިކަމަށް ޔަލްވީ އުންމީދު ކުރާނެކަން. އެކަމަކު އަހަރެން ބޭނުމެއް ނުވި އެކުވެރިއެއްގެ ގޮތުގައި ހުރެ ޔަލްވީ އެހެން މީހެއްގެ އަންބެއްގެ ގޮތުގައި ވާތަން ދެކެން ހުންނާކަށް. އެހެންވެ އަހަރެން ނިންމީ ފިޒިއޯތެރަޕިސްޓެއްގެ ގޮތުގައި ހުރެ އަހަންނަށް ކޮށްދެވުނު ކަމެއްވިއްޔާ ކޮށްދީފަ ޔަލްވީގެ ދިރިއުޅުމާއި ދުރަށް ދާން." އަހަރެން އެއްޗެއް ނުބުނާނެކަން އެނގުމުން ސާހިލް ވާހަކަދެއްކި އެވެ.\nރުޅިއާއި ވޭނުން އަހަރެންގެ ލޮލަށް ކަރުނަ ޖަމާވި އެވެ. އެކަމަކު އަހަންނަށް ރައްދު ނުދެވެނީސް ސާހިލް އަނެއްކާ ވެސް އޭނަގެ ވާހަކަ ކުރިއަށް ގެންދިޔަ އެވެ.\n"އައިމް ސޮރީ ޔަލްވީ އުންމީދު ކުރިފަދަ ރަނގަޅު މީހަކަށް އަހަރެން ނުވީތީ. އަހަރެން ޤަބޫލު ކުރަން އަހަންނަކީ އަމިއްލަ އެދުން ބޮޑު މީހެއްކަން...." ސާހިލްގެ ޖުމްލަ ނިމުމާއެކު އަހަރެން އެމޫނަށް ބަލައިލީމެވެ.\n"އަހަރެން ފަހަކުން ނުވިސްނަން ސާހިލް އެވާހަކަ ސިއްރު ކުރީ ކީއްވެކަމެއް. އަހަންނަށް އެކަން މުހިންމެއް ވެސް ނުވި. އަހަރެންގެ އެކުވެރިޔާ އަނބުރާ ލިބުނީމަ އަހަރެން ހުރީ ހިތްހަމަޖެހިފަ. އުފާވެފަ. އެކަމަކު ސާހިލް އެވާހަކަ ބުނެފަ އަނެއްކާ ވެސް އަހަންނަށް އަހަރެންގެ އެކުވެރިޔާ ގެއްލުވާލީ..."އެތައް ދުވަހެއް ވަންދެން މެއަށް ވާންކުރަމުން އައި ރުޅިއާ ޝަކުވާގެ ސަބަބު އަހަރެން ހާމަކޮށްލީމެވެ.\nއެވާހަކަ އަހާފައި ސާހިލްގެ ސިހުނުކަން މޫނުން އެނގުނެވެ. ކުޑަކޮށް ލޯ ބޮޑުކޮށްލުމާއެކު އިޚުތިޔާރަކާ ނުލައި ދެކޮނޑު އުފުލުނެވެ. އަހަރެން ދުރު ބަލަން ފެށި ފަހުން ވެސް އެނަޒަރު އަހަރެންގެ މޫނަށް ހުރިކަން އިހްސާސްވި އެވެ.\n"ކޮންމެ މީހަކު ވެސް ކަންތައް ކުރަނީ އެމީހަކަށް ފެންނަ ގޮތަކަށް. އަހަރެންގެ އަމިއްލަ ދިރިއުޅުމަށް ވިއަސް އަހަރެންގެ އެއްވެސް އިޚުތިޔާރެއް ނެތް. ފުރަތަމަ އާއިން. އަހަރެންގެ ޒަވާޖަކީ ހަޔާތަކީ އިތުރު އަންހެނަކާއި އޭނަ ހިއްސާ ކުރާ ހަޔާތަކަށް ހަދަން އޭނައަށް ފެނުނީ. ދެން އަހަރެންގެ އެކުވެރިޔާ. އަހަރެންގެ ދިރިއުޅުމުން ބައިވެރިއެއްގެ މަޤާމު ލިބެން ނެތިއްޔާ އެކުވެރިއެއްގެ މަޤާމުގައި ނުހުންނަން ނިންމީ އަމިއްލައަށް. އެއްފަހަރު ވެސް އަހަރެން ބޭނުންވާ ގޮތަކަށް އިޚުތިޔާރެއް ނެތް. އެހެންވެ މިފަހަރު އަހަރެން އަމިއްލައަށް ނިންމާނީ. އެކަކަށް ވެސް އަހަރެންގެ މައްޗަށް ބާރެއް ނުފޯރުވޭނެ. މައި ލައިފް އިޒް މައިން." އަހަރެންގެ ވާހަކަކޮޅު ނިންމައިލަމުން ސާހިލްގެ މޫނަށް ބަލައިލީމެވެ.\nސާހިލްގެ ފަރާތުން ފެނުނީ ހިމޭންކަމެވެ. އުދަނގޫ ގޮތަކަށް ހިންދިރުވައިލުމަށްފަހު އޭނަ ހަމައެކަނި ކުރިކަމަކީ ބޯޖަހައިލުމެވެ. އެހަރަކާތް ގެނަލެއް ކުޑަކަމުން އަހަންނަށް ވެސް ޔަޤީންކުރަން އުދަނގޫވި އެވެ. ދެން ފެނުނީ ތެދުވެގެން ފަސްދީ ގޮސް އެތަނުން ނިކުމެ ލޯމަތިން ގެއްލުނުތަނެވެ.\nހަތަރު މަސް ފަސް:\nއެއް ހަފްތާ އެއް މަހަށްވެ، މަސް ދެމަހަށް ވެ ތިން މަސް ވީ އިރުވެސް އެނބުރި އައުމުގެ ހިޔާލެއް އަހަރެންގެ ނެތެވެ. މަންމަ ގުޅައިގެން މާލެ ދާ ވާހަކަ ބުނާއިރަށް ކޮންމެވެސް ބަހަނާއެއް ދައްކަމެވެ. އެންމެފަހުން އަހަރެން ނުގޮސްގެން ބަލާ އައީ މަންމަ އެވެ. އަހަރެން އެހާ ފަސޭހައިން އެއްބަސްވީ ދޮންތަ ވެސް ކުޑަމީހާ ގޮވައިގެން ދުވަސްކޮޅަކަށް އަހަރުމެންނާއެކު ދާން ހަމަޖެއްސީމަ އެވެ. އަނެއްކޮޅުން ރާޔާ އާއި ޔާނިޝް ހުރީ އަހަރެން ނުގޮސްގެން ކައިވެނި ނުކުރެވިފަ އެވެ.\nއޭނަގެ ލޯބިވެރިޔާއާއެކު ނުފެންނަން ފެށީ ތަންކޮޅެއް އަވަދިނެތި އުޅޭތީ ކަމުގައި އަހަރެންނަށް ހީކުރެވުނެވެ. އަހަރެން ހުހަށް ހުރިކަން ފާހަގަ ކުރި އިރު އެދެމީހުން ރުޅިވެފައި އޮތްކަން އަހަންނަށް ނޭނގުނީ ރާޔާ އެކަން އިހަށް ސިއްރުކޮށްފައި އޮތީމަ އެވެ. އަހަންނަށް ވުރެ ކުރިން ރާޔާ އާއި ޔާނިޝްގެ ލޯބީގެ ކުޅިގަނޑު ފަޅާއެރީ މަންމަ އަށެވެ.\nމަންމަ ފުރަތަމަ އެހާ ހިތްހަމައެއްނުޖެހުނެވެ. ޔާނިޝްއަށްވުރެ ރާޔާ އުމުރުން ދޮށިވެ މަންމަ އެކަން މައްސަލައެއްގެ ގޮތުގައި ނެގި އެވެ. އަހަންނާއި ދޮންތަ ވެގެން ވާހަކަދެއްކީ ޔާނިޝްއާއެވެ. ޔާނިޝް އެކަމަށް ސީރިއަސް މިންވަރު އެނގުމުން މަންމަ އެއްބަސްކުރުވީ އަހަރުމެން ދެމީހުންނެވެ.\nލިފްޓުން ނިކުމެވުމާއެކު އަހަރެންގެ ސަމާލުކަން ފުރަތަމަ ވެސް ހުއްޓުނީ ސާހިލް އުޅޭ ބައިން ނިކުތް ނުދަންނަ ޒުވާނަކަށެވެ. ތަޅުދަނޑި ނަގައި ޖީބަށް ލައިގެން ފޯނަށް ބަލަމުން އައި ގޮތުން ހީވީ އަމިއްލަ ތަނެއް ހެންނެވެ. އަހަރެން އިންތިޒާރު ކުރީ ރާޔާ އަންނަންދެނެވެ. އެސުވާލު އަހަންނަށް ކުރަން ކެރޭނީ ރާޔާއާއެވެ. އޭގެ ކުރިން މަންމަ ދެއްކި ވާހަކައެއް އަހަރެންގެ ސަމާލުކަމަށް އައެވެ. އެއީ ޖެހިގެން ހުންނަ ބައިގައި އުޅޭ ޒުވާނަކަށް މަންމަ ކައްކައިދޭ ވާހަކަ އެވެ. އެއީ ސާހިލްނަމަ މަންމަ އޭނަގެ ނަން ބޭނުން ކުރާނެ އެވެ. އަދި ދޮންތައަށް ސާހިލްގެ ވާހަކަ ކިޔައިނުދީއެއް ވެސް ނުހުންނާނެ އެވެ. އަނެއްކާ ސާހިލް އެތަނުން ދިޔައީ ހެއްޔެވެ؟ -- ނުނިމޭ --


ސަޢުދީ ސަރުކާރުން ރާއްޖެއަށް ކަނޑައަޅުއްވާފައިވާ ސަފީރު ބަދުރު ޢަލީ އަލް ކަހައިލް މިނިސްޓަރ އޮފް ހޯމްއެފެއާޒް ޢުމަރު ނަޞީރު އާއި ބައްދަލުކުރައްވައިފިއެވެ. ހޮޓެލް ޖެންގައި އޮތް މިބައްދަލުކުރެއްވުމުގައި ސަޢޫދީ އެމްބަސީއެއް ރާއްޖޭގައި ހުޅުވަން ހަމަޖެހިފައިވާތީ، އެތަނުގެ ސެކިއުރިޓީ ކަންތައްތައް ހަމަޖައްސައި ދިނުމާއި ގުޅޭގޮތުންނާއި ދިވެހިރާއްޖޭގައި ދެވޭ ޓެލެކޮމިއުނިކޭޝަން ޚިިދުމަތުގެ ފެންވަރު ރަނގަޅު ކުރުމަށް އެސެކްޓަރގައި ސައުދީ ޢަރަބިއްޔާގެ ފަރާތުން އިންވެސްޓް ކުރުމާ ގުޅޭ ގޮތުން ދެބޭފުޅުން މަޝްވަރާކުރެއްވިއެވެ.\nރާއްޖެ އިސްލާމްވި ދުވަހުގެ ރަސްމީ ޖަލްސާ ކ. ގުރައިދޫގައި ބާއްވާ ގޮތަށް ހަމަޖެހިއްޖެ\nރާއްޖެ އިސްލާމްވި ދުވަހާއި ގުޅިގެން ބޭއްވުމަށް ހަމަޖެހިފައިވާ ރަސްމީ ޖަލްސާ މިއަހަރު ބޭއްވުމަށް ހަމަޖެހިފައިވަނީ ކ. ގުރައިދޫގައެވެެ. މިޖަލްސާ އޮންނާނީ ރާއްޖެ އިސްލާމްވި ދުވަސްކަމުގައިވާ2ރަބީޢުލްއާޚިރު 1437 ، 12 ޖަނަވަރީ 2016 ވާ އަންގާރަ ދުވަހުއެވެ.\n27 ޑިސެމްބަރ 2015\nދިވެހިންގެ އެއްބައިވަންތަ ކަމުގެ ދުވަހުގެ މުނާސަބަތުގައި ބާއްވާ ރަސްމީ ޖަލްސާ މިއަދު ބާއްވައިފި\nދިވެހިންގެ އެއްބައިވަންތަ ކަމުގެ ދުވަހުގެ މުނާސަބަތުގައި ބާއްވާ ރަސްމީ ޖަލްސާ މިއަދު ބާއްވައިފިއެވެ. އިސްލާމީ މަރުކަޒުގެ ޖަލްސާކުރާ މާލަމުގައި ބޭއްވުނު މިޖަލްސާ ފެށިގެން ދިޔައީ ކީރިތި ޤުރުޢާނުގެ ބަރަކާތުންނެވެ. އެއަށްފަހު 2004 ވަނަ އަހަރު ޑިސެމްބަރު މަހު 26 ވަނަދުވަހު، ރާއްޖެއަށް ކުރިމަތިވި ސުނާމީގެ ހިތާމަވެރި ކާރިސާގައި، ދުނިޔެ ދޫކުރި ފަރާތްތަކުގެ ހަނދާނުގައި 1 މިނިޓްގެ ސުކޫތެއް ގެނެވުނެވެ.\n24 ޑިސެމްބަރ 2015\nދިވެހިންގެ އެއްބައިވަންތަކަމުގެ ދުވަހުގެ ޖަލްސާ އަންނަ އާދީއްތަ ދުވަހު އޮންނާނެ\nމިއަހަރުގެ ދިވެހިންގެ އެއްބައިވަންތަކަމުގެ ދުވަސް ފާހަގަކުރުމުގެ ގޮތުން ބާއްވާ ޖަލްސާ ބޭއްވުމަށް ހަމަޖެހިފައިވަނީ އަންނަ އާދީއްތަ ދުވަހުގައެވެ. މިޖަލްސާގައި މިނިސްޓަރ އޮފް ހޯމް އެފެއާޒް އަލްފާޟިލް ޢުމަރު ނަޞީރު އާއި މިނިސްޓަރ އޮފް އެޑިޔުކޭޝަން ޑޮކްޓަރ ޢާއިޝަތު ޝިހާމް އަދި މޯލްޑިވްސް ޕޮލިސް ސާރވިސްގެ އެސިސްޓެންޓް ކޮމިޝަނަރ އޮފް ޕޮލިސް ޢަހްމަދު މުޙައްމަދު ވާހަކަފުޅު ދެއްކެވުމަށްވަނީ ހަމަޖެހިފައެވެ.\n21 ޑިސެމްބަރ 2015\nއަލް މަރްހޫމް ޢަލީ އުމަރު މަނިކުގެ ޖަނާޒާގައި ބައިވެރިވެ ވަޑައިގަތުމަށް ހޯމް މިނިސްޓަރ ސިންގަޕޫރަށް ފުރާވަޑައިގެންފި\nމިނިސްޓަރ އޮފް ހޯމް އެފެއާޒް އޮނަރަބަލް ޢުމަރު ނަޞީރު، ރައީސުލް ޖުމުހޫރިއްޔާގެ ޚާއްސަ މަންދޫބެއްގެ ގޮތުން އަލް މަރްހޫމް ޢަލީ އުމަރު މަނިކު (ކޮލި އަލިމަނިކު)ގެ ޖަނާޒާގައި ބައިވެރިވެ ވަޑައިގަތުމަށް ރޭގެ ވަގުތެއްގައި ވަނީ ސިންގަޕޫރަށް ފުރާވަޑައިގެންފައެވެ.


Convention varah kaamiyaabu, tharuheeb varah rangalhu: MAHRP'ge Raees\nވިޔަފާރި - އެޗްއާރ އެކްސްޕޯ 2019\nކޮންވެންޝަން ވަރަށް ކާމިޔާބު، ތަރުހީބު ވަރަށް ރަނގަޅު: އެމް.އޭ.އެޗް.އާރް.ޕީގެ ރައީސް\nދެ ވަނަ އެކްސްޕޯ އޮންނާނީ 2020 ވަނަ އަހަރު\nވަރަށް ރަނގަޅު ކަމެއް، ގިނަ މައުލޫމާތުތަކެއް ލިބުނު: ބައިވެރިން\nކ. މާލެ5މާރޗް 2019 | އަންގާރަ 20:29 4,504\nމޯލްޑިވްސް އެސޯސިއޭޝަން އޮފް ހިއުމަން ރިސޯސެސް ޕްރޮފެޝަނަލްގެ ރައީސް ހުސެއިން އަފީފް ވާހަކަދައްކަވަނީ - ރާއްޖެއެމްވީ\nނޭޝަނަލް އެޗްއާރު ކޮންވެންޝަން އެންޑް އެކްސްޕޯ 2019 ވަރަށް ކާމިޔާބު ކަމާށާއި، ވަރަށް ބޮޑު ތަރުހީބެއް ލިބިފައިވާ ކަމަށް ކޮންވެންޝަން އިންތިޒާމް ކުރި، މޯލްޑިވްސް އެސޯސިއޭޝަން އޮފް ހިއުމަން ރިސޯސް ޕްރޮފެޝަނަލްސް (އެމް.އޭ.އެޗް.އާރް.ޕީ)ގެ ރައީސް ހުސޭން އަފީފް ވިދާޅުވެއްޖެ އެވެ.\nހިއުމަން ރިސޯސްގެ ދާއިރާގައި ހަރަކާތްތެރިވާ ފަރާތްތަކަށް އިންތިޒާމް ކޮށްގެން ދަރުބާރުގޭގެ ރަންނަބަނޑޭރި މާލަމުގައި ބޭއްވި ކޮންވެންޝަންގައި ރާއްޖޭގެ އިތުރުން ބޭރުގެ ވާހަކަ ދެއްކުންތެރިން ވަނީ ބައިވެރިވެފައެވެ.\nކޮންވެންޝަން ނިންމުމުގެ ރަސްމިއްޔާތަށްފަހު ރާއްޖެ.އެމްވީއަށް މައުލޫމާތުދެމުން އަފީފް ވިދާޅުވީ، މި ކޮންވެންޝަންގައި 400 އަށްވުރެ ގިނަ ފަރާތުން ބައިވެރިވެފައިވާ ކަމަށާއި، ބޮޑު ތަރުހީބެއް ލިބިފައިވާ ކަަމަށެވެ.\nލަކްސް ރިސޯޓްސް އެންޑް ހޮޓެލްސްގެ ރީޖަނަލް ޑައިރެކްޓަރ އޮފް ޓްރެއިނިންގ، ޑިވޮލޮޕްމެންޓު އެންޑް ކޮލެޓީގެ މަގާމުވެސް އަދާކުރައްވަމުންގެންދަވާ އަފީފް ވިދާޅުވީ، މި ކޮންވެންޝަންގެ ސަބަބުން އެންމެ ބޮޑަށް ފާހަގަވެފައިވަނީ މިފަދަ ހަރަކާތަކަށް މީހުން ބޭނުންވެފައި ތިބި މިންވަރުކަމަށެވެ.\n''މައުލޫމާތު ފޯރުކޮށް ދިނުމާއި، މައުލޫމާތު ހޯދުމާއި، މައުލޫމާތު ލިބިގަތުމަށް މީހުން ބޭނުންވެފައި ތިބިވަރު. ރާއްޖޭގައި މިފަދަ ކަމެއް ކުރެވުނީމަ އެފަރާތްތަކުން ވަރަށް އުފާވާ ކަމެއް. އެއީ މީގެ އެންމެ މުހިއްމު ކަމަކީ.'' އަފީފް ވިދާޅުވި އެވެ.\nއޭނާ ވިދާޅުވީ މިފަދަ ކޮންވެންޝަންތައް ބޭއްވުމަށް ޖާގައިގެ ދަތިކަން ކުރިމަތިވެފައިވާ ކަމަށާއި، އެކަމަށް ހައްލެއް ލިބޭތޯ މަސައްކަތް ކުރާނެ ކަމަށެވެ.\nކޮންވެންޝަން ނިންމާލުމުގެ ރަސްމިއްޔާތުގައި ކޮންވެންޝަންގައި ބައިވެރި ފަރާތްތަކަށް ސެޓްފިކެޓް ވަނީ ދީފައެވެ. އަދި ކޮންވެންޝަންގައި ވާހަކަ ދެއްކި ފަރާތްތަކަށް ހަނދަނީ ލިޔުންވެސް ދީފައިވެއެވެ. އޭގެއިތުރުން ގުރުއަތުލައިގެން ހޮވުނު 10 ފަރާތްތަކަށް ވަނީ އިނާމު ހަވާލުކޮށްފައެވެ.\nމި ކޮންވެންޝަންގައި އައިލެންޑާސް ގްރޫޕްގެ ފަރާތުން ބައިވެރިވި އެ ކުންފުނީގެ ސީނިއާ މެނޭޖަރު ފާތިމަތު ސަލްވާ ވިދާޅުވީ، މި ކޮންވެންޝަންގެ ސަބަބުން އަގުހުރި މައުލޫމާތުތަކެއް ލިބިގެން ދިޔަ ކަމަށެވެ.\n''އެންމެ ފާހަގަ ކޮށްލެވޭ އެއްކަމަކީ، މިކޮންވެންޝަންގައި ވަރަށް ބައިވަރު ރާއްޖެއިން ބޭރުގެ ސްޕީކާސް އިން ބައިވެރިވި. ދިވެހިންގެ ތެރެއިންވެސް ވަރަށް ގާބިލް މީހުންގެ ސްޕީޗް ފެނިގެން ދިޔަ.'' ލަހުފާ ވިދާޅުވި އެވެ.\nކޮންވެންޝަންގެ ބައިވެރިޔަކު ރާއްޖެ ޓީވީ އަށް މައުލޫމާތުދެއްވަނީ -- ފޮޓޯ: ރާއްޖެ.އެމްވީ\nއެމްޕީއެލްގެ ފަރާތުން މި ކޮންވެންޝަންގައި ހަރަކާތްތެރިވި ފަރާތަކުން ބުނީ، މިފަދަ ކޮންވެންޝަނެއްގެ ސަބަބުން ވަރަށް ގިނަ ކަންތައްތަކެއް ދަސްވެފައިވާ ކަމަށެވެ. އެގޮތުން މުވައްޒިފުން އެކުގައި މަސައްކަތްކުރާނެ ގޮތްތައް ދަސްވެފައިވާކަމަށް އެ ފަރާތްތަކުން ބުންޏެވެ.\nމި ރަސްމިއްޔާތުގައި އެމް.އޭ.އެޗް.އާރް.ޕީއަށް އެއް އަހަރު ފުރުން ފާހަގަކުރުމުގެގޮތުން އެ ޖަމިއްޔާގެ މެމްބަރުންގެ އަގު ވަނީ ވަޒަންކޮށްފައެވެ.\nއެމް.އޭ.އެޗް.އާރް.ޕީން އިންތިޒާމް ކޮށްގެން ބޭއްވި ކޮންވެންޝަން ނިންމާލިއިރު، މީގެ ދެވަނަ ކޮންވެންޝަންއެއް 2020 އަހަރު ބޭއްވުމަށް ހަމަޖެހިފައިވާ ކަމަށް އެ ޖަމިއްޔާއިން ބުނެ އެވެ.\nމޯލްޑިވިސް އެސޯސިއޭޝަން އޮފް ހިއުމަން ރިޒޯސަސްގެ ނަމުގައި 2018 ވަނަ އަހަރުގެ ޖެނުއަރީ މަހުގެ 28 ވަނަ ދުވަހު އެންޖީއޯއެއްގެ ގޮތުގައި ރަޖީސްޓްރީ ކޮށްފައިވާ ޖަމްއިއްޔާއަކީ، ޕްރޮފެޝަނަލް ކޮށް އެޗްއާރްގެ ދާއިރާއިން ރާއްޖޭގައި ހިންގާ ހަމައެކަނި ޖަމްއިއްޔާއެވެ. އެ ޖަމްއިއްޔާގެ މައިގަނޑު ބޭނުމަކީ، ހިއުމަން ރިސަސް ދާއިރާގައި ހަރަކާތްތެރިވާ ފަރާތްތަށް ކުރިއަރުވައި އެ ފަރާތްތަކަށް އެޗްއާރްގެ ދާއިރާއިން މައުލޫމާތު ފޯރުކޮށްދިނުމެވެ.


SunOnline: Dr Faisalge thajuribaain: Kudakudhin emme ginain doctor ah dhahkaa sababuthah\nޑރ. ފައިސަލްގެ ތަޖުރިބާއިން: ކުޑަކުދިން އެންމެ ގިނައިން ޑޮކްޓަރަށް ދައްކާ ސަބަބުތައް\nފާޠިމަތު ނަޒީފާ އަޙްމަދު 10 May 2022, 09:35\nބެލެނިވެރިއަކު ކުޑަކުއްޖަކު ގޮވައިގެން ދަނީ-- ސަން ފައިލް ފޮޓޯ\nކުޑަކުދިން އެންމެ ގިނައިން ޑޮކްޓަރަށް ދައްކާ ބަލިތަކުގެ ވާހަކަ ދެއްކުމުން، ކުޑަކުދިންގެ ޚާއްޞަ ޑޮކްޓަރު ޑރ. އަޙްމަދު ފައިސަލް އެންމެ ފުރަތަމަވެސް ވިދާޅުވީ، އެކި އުމުރުގެ ކުދިން އާއްމުކޮށް ދައްކަންޖެހޭ ސަބަބުތައް ތަފާތުވާނެ ކަމަށެވެ.\nއާއްމުގޮތެއްގައި އަހަރެއްނުވާ ކުޑަކުދިން ޑޮކްޓަރަށް ދައްކަން ޖެހެނީ ހެދިބޮޑުވުމުގައި ދިމާވާ ކަންކަމުން ކަމަށް ވިޔަސް، އަހަރެއް ވުމަށްފަހު ގިނައީ އަންއިންޓެންޝަނަލް ނުވަތަ ކޮށްލެވޭ ކަމަކުން ޑޮކްޓަރަށް ދައްކަން ޖެހުން ކަމަށް ރާއްޖޭގެ ސިއްހަތާބެހޭ ތަފާސްހިސާބުތަކުންވެސް ދައްކައެވެ.\nއެއް މަހަށްވުރެ ތުއްތު ކުދިން، ގެއަށް ދޫކޮށްލުމަށްފަހު އެނބުރި ހޮސްޕިޓަލަށް ދަނީ އެންމެ ގިނައިން ރީނދޫވުމާއި، ނޫފައިގަތުމުގެ އިތުރުން ނޭވާލުން އަވަސްވެގެން ކަމަށް ޑރ. ފައިސަލް ވިދާޅުވިއެވެ.\nކުޑަކުދިންގެ ޑޮކްޓަރު ފައިސަލް-- ސަން ފައިލް ފޮޓޯ\nރީނދޫވާން ދިމާވާ ބައެއް ސަބަބުތައް ކަމަށް ޑރ. ފައިސަލް ވިދާޅުވީ، މަންމަގެ ލޭގެ ގްރޫޕާއި ތުއްތު ކުއްޖާގެ ލޭގެ ގްރޫޕް ދިމާނުވުމެވެ.\n"މިސާލަކަށް މަންމަ އޯ ވެފަ ބޭބީ ވެދާނެ އޭ ނޫނީ ބީ. ނުވަތަ އޭބީ. ނޫނިއްޔާމުން މަންމަގެ ހުރެދާނެ ނެގެޓިވް، ބޭބީގެ ހުރެދާނެ ޕޮޒިޓިވް. ނޫނީ ޖީސިކްސްޕީޑީ ދަށްވުން. އެ ތިން ކަންތައް އުޅޭނީ،" އާއްމުކޮށް ކުދިން ރީނދޫވާ ތިން ސަބަބެއް ކަމަށް ޑޮކްޓަރު ވިދާޅުވިއެވެ.\n"ޖީސިކްސްޕީޑީއަކީ ހަދާ ޓެސްޓެއް. އޭތީގަ ދަށްކޮށް ހުރެއްޖެއްޔާ ކިޔާނީ ޖީސިކްސް ޕީޑީ ދަށްވުމޭ،"\nޖީސިކްސްޕީޑީ އަކީ އާއިލީގޮތުން ވާރުތަވާ އެއްޗެއް ކަމަށާއި އެ ދަށްވާ ކުދިން ރީނދޫވުން އަވަސްވާ ކަމަށް ޑޮކްޓަރު ވިދާޅުވިއެވެ.\nހޮސްޕިޓަލުގައި އޮންނައިރު ކުދިން ރީނދޫވާނަމަ ޑޮކްޓަރުން ނުވަތަ ނަރުހުން އެކަން ފާހަގަކޮށް، ފަރުވާ ދެވެއެވެ. ނަމަވެސް ގެއަށް ދޫކޮށްލުމަށްފަހު ކުއްޖާ ރީނދޫވެއްޖެނަމަ، އެކަން މައިންބަފައިން ދެނެގަންނަން ޖެހެއެވެ. އަދި ޑޮކްޓަރަށް ދައްކަން ދާން ޖެހެއެވެ.\n"ރީނދޫވާނަމަ ބޮޑަށް ފެންނާނީ ލޮލުން. ދެން އޭގެ ފަހުން (ރީނދޫވާ ލެވެލް) މަތިވާ ވަރަކަށް، ބޮޑީގެ ތިރިއަށް ދާނީ. މިސާލަކަށް ޗެސްޓް. އޭގެފަހުން ފައިތިލަ، އަތްތިލަ،"\nޑޮކްޓަރު ވިދާޅުވީ، ފައިތިލައާއި އަތްތިލަ ރީނދޫ ވެއްޖެނަމަ ވަގުތުން ޑޮކްޓަރަށް ދައްކަން ޖެހޭނެ އެވެ.\nހުޅުމާލޭގައި ބޭއްވި ކުޑަކުދިންގެ ހަވީރުގެ ތެރެއިން -- ސަން ފޮޓޯ/ މުހައްމަދު ހައްޔާން\nނޭވާލުން އަވަސްވުން ނުވަތަ ނޭވާ ކުރުވުން\nމި އުމުރުގެ ކުދިން އާއްމުކޮށް ނޭވާލާ ގޮތާ ތަފާތުކޮށް ނޭވާލާނަމަ، އެކުދިން ޑޮކްޓަރަށް ދައްކަން ޖެހޭނެއެވެ.\n"އާއްމުގޮތެއްގައި ބޭބީ ނޭވާލާނީ އަވަސްކޮށްލާފަ، ލަސްކޮށްލާނީ. ދެން އަނެއްކާ އަވަސްކޮށްލާފަ ލަސްކޮށްލާނީ. އެކަމު ލަސްމިން ނައިސް އަބަދު އަވަސްވެފަ ހުރުން އެއީ އަސްލުގަ ނޭވާލުން އަވަސްވުމަކީ،"\nރީނދޫވުމާ އެއްގޮތަށް، ނޭވާލުން އަވަސްވާނަމަވެސް އަވަހަށް ޑޮކްޓަރަށް ދައްކަންވާނެ ކަމަށް ޑރ. ފައިސަލް ވިދާޅުވިއެވެ.\nކުއްޖާގެ އަތް ނުވަތަ ފައި ގުދުރަތީގޮތުންވެސް ނޫފައިގަނެދާނެ ކަމަށާއި ނުވަތަ މާބޮޑަށް ފިނި ވުމުގެ ސަބަބުންވެސް ނޫފައިގަތުން އެކަށީގެންވާ ކަމަށް ޑޮކްޓަރު ވިދާޅުވިއެވެ.\nނަމަވެސް އެއީ ބައްޔެއް ނޫން ކަމަށާއި، ހޫނު ކޮށްލުމުން އެކަމަށް އަވަސް ފަރުވާއެއް ލިބިގެންދާނެ ކަމަށް ޑޮކްޓަރު ވިދާޅުވިއެވެ.\nކުޑަދަރިފުޅަށް ހޫނުކޮށްލުމަށްޓަކައި ކުރެވިދާނެ ކަންތައްތަކުގެ ތެރޭގައި ބްލޭންކެޓަކަށްލުން، އޭސީ ނުވަތަ ފަންކާ ނިވާލުން ހިމެނެއެވެ.\n"އެކަމަކު ނޫފައިގަތިއްޔާ އެބަޖެހޭ އެއީ ފުއްޕާމޭގެ ކަމެއްތޯ ބަލަން، ހިތުގެ ކަމެއްތޯ ބަލަން،"\nނޫފައިގަތުން ރަނގަޅުވި ނަމަވެސް މި ޓެސްޓުތައް ހަދާލުން މުހިންމުކަމަށް ޑޮކްޓަރު ދެކިލައްވައެވެ.\nމީގެ އިތުރުން، ފިޓް ޖެހިގެންވެސް ކުދިން ޑޮކްޓަރަށް ދައްކަން ދާކަން ޑރ. ފައިސަލް ފާހަގަ ކުރެއްވިއެވެ.\nއެއް މަހާ ހަ މަހާ ދޭތެރޭ އާއްމުކޮށް ޑޮކްޓަރަށް ދައްކަން ދަނީ ހުން އަހިސް ރޯގާ ޖެހިގެންނެވެ.\n"އެކުދިންގެ ޑިޕެންޑްސް. ބައެއްފަހަރަށް ޑެންގީހުމާ އެއްޗެހި ތަންކޮޅެއް ގިނަވާނެ. ނިއުމޯނިއާ, ޑައިރިއާ، ސްކްރަޕްޓައިޕަސް ގިނަވާނެ އެ އޭޖުގަ."\nކުޑަކުދިންނާމެދު ސަމާލުވާންވީ ކޮން ކަންތައްތަކަކަށް؟\nރާއްޖޭގައި ވަރަށް ގިނަ މީހުންނަށް އެ މައުލޫމާތު އެނގޭކަން ފާހަގަ ކުރައްވަމުން ޑޮކްޓަރު ވިދާޅުވީ، ކިރާކާޑު ޗެކްކުރުމަކީ ވަރަށް މުހިންމުކަމެއް ކަމަށެވެ.\n"(ކިރާ ކާޑުގައި) ލައިންތަކެއް ހުރެއެއްނު. އެ ލައިންތަކާ އެއްގޮތަށް ދާން ޖެހޭނީ. އޭގައި ތަފާތުތައް ހުރުމާއި، އެއް މަހުގައި ނުވަތަ ދެ މަހުގައި ވާ ކަންތައްތައް ހުންނާނެ [ކިރާ ކާޑުގެ] ފަހަތުގަ ލިޔެފަ. އެ ކަންތައްތައް ދިމާނުވުން،"\nއެ ދެ ކަންތައް ދިމާނުވާނަމަވެސް ޑޮކްޓަރަށް ދައްކަން ޖެހޭނެކަމަށް ޑރ. ފައިސަލް ފާހަގަ ކުރެއްވިއެވެ.\n"ކިރާކާޑު އަބަދުވެސް ޖެހޭނެ ކިޔަން،" ޑރ އިތުރަށް ފާހަގަ ކުރެއްވިއެވެ.\nކިރާކާޑުގެ ރޮނގުތަކާއި ޚިލާފަށް ކުއްޖާ ހެދިބޮޑުވަމުން ދިއުމާއި، ކިރާ ކާޑުގައިވާ ފަދައިން، ކުއްޖާއަށް އެކި މަސްމަހުގައި ދިމާވާނެ ކަންތައްތައް ނުވުމަކީވެސް މައްސަލައެއް ކަމަށް ޑޮކްޓަރު ވިދާޅުވިއެވެ.\n"ޑޮކްޓަރަށް ދައްކައިގެން، މައްސަލައެއް ހުރިތޯ ބެލުން ވަރަށް މުހިންމުވާނެ. ކީއްވެގެންތޯ، ހެދިބޮޑުވާންވާ ވަރަށް ހެދިބޮޑުނުވަނީ، އެއެއްބަލާފަ، ދަށްވާ ސަބަބަކަށް ފަރުވާ ކުރާނީ."\nދެހާސް ވިހިވަނަ އަހަރުގެ ރާއްޖޭގެ ހެލްތް ސްޓެޓިސްޓިކްސްއިން ދައްކާ ގޮތުގައި، އުމުރުން ފަސް އަހަރާ 14 އަހަރާ ދެމެދުގެ ކުދިން އެންމެ ގިނައިން ޑޮކްޓަރަށް ދައްކާފައި ވަނީ ނޭނގިވާ އަނިޔާ ނުވަތަ އަންއިންޓެންޝަނަލް އިންޖަރީސް އިންނެވެ. އޭގެ ތެރެއިންވެސް ގިނައީ ފިރިހެންކުދިން ކަމަށް ތަފާސްހިސާބުން އިން ދައްކައެވެ.\nއެ ތަފާސްހިސާބުގައިވާ ގޮތުން، ފަސް އަހަރާ ނުވަ އަހަރާ ދެމެދުގެ އަންހެންކުދިން އެންގެ ގިނައިން ޑޮކްޓަރަށް ދައްކަނީ ބަނޑުދިޔާވުމުގެ ސަބަބުންނެވެ. އަދި 10 އަހަރާއި 14 އަހަރާ ދެމެދުގެ އަންހެންކުދިން އެންމެ ގިނައިން ޑޮކްޓަރަށް ދައްކަނީ ޔޫރިން އިންފެކްޝަންގެ ސަބަބުންނެވެ.\n"ހުމާ، ދެން ބައެއްކުދިން ކުޑަކަމުދާން އުޅޭއިރު، ތަދުވާތީ ހިފަހައްޓަން އުޅޭނެ. އަނެއްބައިކުދިން އަވަސް އަވަހަށް ކުޑަކަމުދާނެ،"\nއެކަމަށް އިޝާރާތް ކުރައްވައި ޑޮކްޓަރު ވިދާޅުވީ، ތަންތަނުން ވެއްޓިގެން ވަރަށް ގިނަކުދިން ޑޮކްޓަރަށް ދައްކާ ކަމަށެވެ.\n"އަންނާނެ ބޯފަޅައިގެން ގޮސްގެން ނޫނިއްޔާ އެނދުމަތިން ވެއްޓިގެން. ފުރޮޅެން ފެށީމަ އާއްމުކޮށް ވެއްޓެނީ. އެހިސާބުން ފަށައިގެން އިންޖަރީސްތައް ތަންކޮޅެއް ގިނަވާނެ،"\nއޭގެ އިތުރުން ތަންތަން ފިހިގެން ވެސް ކުދިން ޑޮކްޓަރަށް ދައްކާކަމަށް ޑޮކްޓަރު ފާހަގަ ކުރެއްވިއެވެ.\n"އަންއިންޓެންޝަނަލް އިންޖަރީސްއަކީ އަބަދުވެސް ޕްރިވެންޓް ކުރެވިދާނެ އެއްޗެއްތާ. މި ދެންނެވީ، ރައްކާތެރިކަމުގެ ފިޔަވަޅު އަޅައިފިއްޔާ މަދުކުރެވޭނެ ކަމެއް،'" ފައިސަލް ވިދާޅުވިއެވެ.\n"މިސާލަކަށް ރާއްޖޭގައި ކުޑަކުދިން މަރުވާ އެއް ސަބަބު އެއީ ޑްރައުނިން. ގެނބިގެން ބަލާއިރުގަވެސް އެބަހުރޭ ގޭތެރޭގެ ހުންނަ ޕޮންޑަށް ވެއްޓިފަ. އެވެސް މަދުކުރެވޭނެތާ."\nއެފަދަ ކަމެއް ހިނގާ ވަގުތު ކުއްޖާ ނެގިއްޖެ ނަމަ ސަލާމަތް ކުރެވުމުގެ ފުރުސަތު ބޮޑުވާނެ ކަމަށާއި، ނަމަވެސް ބައެއްފަހަރަށް ގެނބޭކުދިން ފެންނަނީ، ނުފެނިގެން ހޯދާތާ އެތައްއިރެއް ފަހުން ކަމަށްވެސް ޑޮކްޓަރު ފާހަގަ ކުރެއްވިއެވެ.\nކުއްޖާ ގެނބިގެން، ސަލާމަތްކުރާ މީހާއަށް ސީޕީއާރް ދޭން އެނގުމަކީވެސް ކުއްޖާ ސަލާމަތްކުރުމުގެ ފުރުސަތު ބޮޑުވާނެ ކަމެކެވެ.\nމިފަދަ އަނިޔާތަކަކީ ވަރަށް ބޮޑަށް މަދުކުރެވޭނެ ކަންކަން ކަމަށް ޑޮކްޓަރު ވިދާޅުވިއެވެ.\n"ދެން އަންނާނީ ޕޮއިޒަނިން. ފުޅިފުޅީގަ ހުންނަ އެއްޗެހި ބޯލައިގެން އަންނާނެ. މިސާލަކަށް ބޭސްފުޅި ބޯލައިގެން އައިސްދާނެ. ނޫނިއްޔާ ފެންފުޅިއަށް ކެމިކަލް އަޅާފަ ހުއްޓާ ފެންފުޅި ބޯލަފާނެ. އެގޮތަށްވެސް އާދޭ ބައެއް ކުދިން."\nކުދިން ދުޅަހެޔޮކަންމަތީ ބެލެހެއްޓުމަށް:\nކުޑަކުދިން ދުޅަހެޔޮކަންމަތީ ބޭތިއްބުމަށް ޑރ. ފައިސަލް އިރުޝާދު ދެއްވީ ދެ ކަމެއް ކުރުމަށެވެ. އެއީ ދުޅަހެޔޮ ކާނާ ކާންދިނުމާއި ސްކްރީން ޓައިމް މަދު ކުރުމެވެ.\nއެގޮތުން، އަބަދު ޖަންކް ފުޑް ކެއުމުގެ ބަދަލުގައި ގޭގައި ތައްޔާރުކުރާ ކާނާ ނުވަތަ ހަށިގަނޑަށް ބޭނުންވާ މާއްދާތައް ހިމެނޭ ކާނާ ކުދިންނަށް ދިނުން ރަނގަޅުވާނެއެވެ.\nއަބަދު ޓީވީއާއި ފޯނު ފަދަ ސްކްރީން ދެއްކުމުގެ ބަދަލުގައި އެހެން ކަންކަމަށް ކުދިން މަސްއޫލު ކުރުވައި، ސްކްރީންތަކަށް ބަލާ ވަގުތު މަދުކުރުމަކީ ކުދިން ދުޅަހެޔޮކަންމަތީ ބޭތިއްބުމަށް ކުރެވޭނެ ކަމެކެވެ.\n"ނޯމަލް ލިވިންއަކަށް އެކުދިން ދޫކޮށްލީމަ ރަނގަޅުވާނެ،" ޑރ. ފައިސަލް ވިދާޅުވިއެވެ.\nކުދިން ކުޅިވަރު ކުޅެނީ ސްކޫލުގައި ކަމަށާއި، ގޭގައި ނަމަ އަބަދު ޓީވީ ބެލުން މިހާރު ގިނަވަމުންދާކަމަށް ޑޮކްޓަރު ފާހަގަ ކުރެއްވިއެވެ.


Coca Cola ge Euro promotion ge furathama naseebuverin hovaifi | Mihaaru\nކޮކާ ކޯލާ ޕްރޮމޯޝަންގެ ނަސީބުވެރިން ހޮވުމަށް އިއްޔެ ބޭއްވި ލަކީޑްރޯ ހަރަކާތުގައި އަލީ ސުޒޭން (ކ) ބައިވެރިވަނީ- -ފޮޓޯ: ކޮކާ ކޯލާ\nކޮކާ ކޯލާގެ ޔޫރޯ ޕްރޮމޯޝަންގެ ފުރަތަމަ ނަސީބުވެރިން ހޮވައިފި\n09 ފެބުރުއަރީ 2020 - 12:05\nމިއަަހަރުގެ ޖޫން މަހު ބާއްވާ ޔޫއެފާ ޔޫރޯ ކަޕާ ދިމާކޮށް ކޮކާ ކޯލާ އިން ކުރިއަށްގެންދާ ޔޫރޯ ޕްރޮމޯޝަނުގެ ފުރަތަމަ ދެ ނަސީބުވެރިން ހޮވައިފި އެވެ.\nއިއްޔެ ބޭއްވި ރަސްމިއްޔާތެއްގައި ހޮވާފައިވަނީ ކޮންމެ ދުވަހަކު ދޭ އައިފޯން 11 ގެ ނަސީބުވެރި ފަރާތާއި ހަފްތާގެ ނަސީބުވެރި ފަރާތެވެ. އައިފޯން 11 ގެ ނަސީބުވެރިއަކަށް ހޮވުނީ VDRGHK ކޯޑުގެ ވެރިފަރާތެވެ. އަދި ހަފުތާގެ އިނާމުގެ ނަސީބުވެރިއަކަށް ހޮވުނީ SYMUXL ކޯޑުގެ ވެރިފަރާތެވެ. ހަފުތާގެ އިނާމެއްގެ ގޮތުން ހުށަހަޅާފައިވަނީ އަޔަލެންޑުގެ ދަތުރެކެވެ.\nމި ޕްރޮމޯޝަންގައި، މި އަހަރުގެ ޔޫރޯ ކަޕް ބަލައިލުމުގެ ފުރުސަތު 10 މީހަކަށް ލިބޭނެ އެވެ. ކޮންމެ މީހަކަށް އިތުރު މީހަކު ގެންދިއުމުގެ ފުރުސަތު ވެސް ލިބޭނެ އެވެ. މި ޕްރޮމޯޝަނުގައި ބައިވެރިވެވޭނީ ރަން ކުލައިގެ މަތިގަނޑު ޖަހާފައި ހުންނަ 1.5 ލީޓަރުގެ ކޯކު ފުޅިީގެ މަތިގަޑުގައި އިންނަ ކޯޑު 2626 އަށް އެސްއެމްއެސް ކޮށްގެންނެވެ.\nކޮކާ ކޯލާ އިން އަންނަނީ ފުޓުބޯޅައިގެ އެކި މުބާރާތްތަކާ ދިމާކޮށް މިފަދަ ޕްރޮޮމޯޝަންތައް ހިންގަމުންނެވެ. އެގޮތުން، ފާއިތުވި އަހަރުތަކުގައި ވެސް ޔޫރޯ މުބާރާތްތަކާއި އިނގިރޭސި ޕްރިމިއާ ލީގުގެ މެޗުތައް ބަލާލަން ދިއުމުގެ ފުރުސަތު ވެސް އެ ކުންފުނިން ވަނީ ދީފަ އެވެ.\nއިތުރު ލިޔުންތައް ޔުއެފާ ކޮކާ ކޯލާ


SunOnline: France ge raeesah hamalaa dheyn ulhunu6meehaku hayyarukoffi\nފްރާންސުގެ ރައީސަށް ހަމަލާ ދޭން އުޅުނު ހަ މީހަކު ހައްޔަރުކޮށްފި\nރުގިއްޔާ މުހައްމަދު މޫސާ 07 Nov 2018, 15:57\nފްރާންސުގެ ރައީސް އެމަނުއެލް މެކްރޮންއަށް ހަމަލާ ދޭން އުޅުނު ކަމުގެ ތުހުމަތުގައި ހަ މީހަކު ވަނީ ހައްޔަރުކޮށްފައި -- ފޮޓޯ: ގެޓީ\nޕެރިސް (ނޮވެމްބަރު 7): ފްރާންސުގެ ރައީސް އެމަނުއެލް މެކްރޮންއަށް ހަމަލާ ދޭން އުޅުނު ކަމުގެ ތުހުމަތުގައި ހަ މީހަކު ހައްޔަރުކޮށްފި އެވެ.\nފްރާންސުގެ ޖުޑީޝަރީއާ ގުޅުން ހުރި ފަރާތަކުން ބުނި ގޮތުގައި ހައްޔަރު ކުރި މީހުންގެ ތެރޭގައި 22 އަހަރާއި 62 އަހަރާ ދެމެދުގެ ފަސް ފިރިހެނުންނާއި އަންހެނަކު ހިމެނެ އެވެ. އަދި އެއެންމެންނަކީ ވެސް ކަނާތު ފިޔައިގެ ހިޔާލު ގެންގުޅޭ މީހުންނެވެ.\nމިދިޔަ ހޯމަ ދުވަހު ފްރާންސުގެ އިންޓީރީއާ މިނިސްޓްރީން ވަނީ އެގައުމުގައި "ކަނާތު ފިޔަ އާއި ވާތު ފިޔައިގެ ހައްދު ފަހަނަ އަޅާފައިވާ ނެޓްވޯކްތައް" ހަރަކާތްތެރިވަމުންދާ ކަމަށް ބުނެފަ އެވެ. އަދި އޭގެ ސަބަބުން ގައުމު އޮންނަނީ އެލާޓަށް ގެނެސްފައި ކަމަށް ވެސް ބުނެފަ އެވެ.\nމިދިޔަ އަހަރު ވެސް މެކްރޮން އަވަހާރަކޮށްލަން އުޅުނު ކަމުގެ ތުހުމަތުގައި 23 އަހަރުގެ ފިރިހެނަކު ހައްޔަރުކޮށްފައިވެ އެވެ. އެމީހާ ވަނީ ހަމަލާ ދޭން ބޭނުންވީ "މުސްލިމުންނާއި، ޔަހޫދީންނާއި، އެއް ޖިންސުން ގުޅުން ހިންގާ މީހުންނަށް" ކަމަށް ބުނެފަ އެވެ.\nފަރަންސޭސިވިލާތުން މެދުއިރުމަތި ގަޑުބަޑު ކުރަނީ: އީރާން\nޕެރިހުގެ ބޭކަރީއެއްގައި ބާރުގަދަ ގޮވުމެއް ގޮވައިފި\nފްރާންސުގެ ފައިޓާ ޖެޓެއް ވެއްޓި، ދެ މީހަކު ގެއްލިއްޖެ


Agro ah rahthakeh dheythee Fayyaz ah suvaaleh?\nމެދު ހެންވޭރު ދާއިރާގެ މެންބަރު އަދި މެޖޯރިޓީ ލީޑަރު އަލީ އާޒިމް (ކ) އަދި އިކޮނޮމިކް މިނިސްޓަރު ފައްޔާޒް އިސްމާއިލް ---\nއެގްރޯ ނެޝަނަލް ކޯޕަރޭޝަން ލިމިޓެޑަށް ރަށްތަކެއް ދޭން ނިންމުމުން އެ ކުންފުނި އުފެއްދި ހަގީގީ މަގުސަދާމެދު އެމްޑީޕީގެ ޕީޖީ ގުރޫޕްގެ ލީޑަރު އަލީ އާޒިމް ސުވާލު އުފައްދަވައިފި އެވެ.\nފިޝަރީޒް މިނިސްޓްރީގެ ބެލުމުގެ ދަށުގައި އޮތް ތިން ރަށެއް އެގްރޯ ނެޝަނަލް ކޯޕަރޭޝަން ލިމިޓެޑަށް ދިނުމަށް ސަރުކާރުން ވަނީ ނިންމާފަ އެވެ. އެ ކުންފުންޏަށް ދޭން ނިންމާފައިވަނީ ހއ. މުލިދޫ އާއި ލ. ގާދޫ އަދި ގދ. ގަމެވެ.\nއެ ނިންމުމާ ގުޅޭ ގޮތުން އަލީ އާޒިމް ވިދާޅުވީ އެގްރޯ ކޮމްޕެނީ އުފެއްދީ ދަނޑުވެރިންގެ އުފެއްދުންތައް މާކެޓް ކުރުމުގައި އެހީތެރިވެ ދިނުމަށް ކަމަށާއި އެ ކުންފުނި އުފެއްދީ ދަނޑުވެރިންގެ މަަސައްކަތުގެ ތެރެއަށް ވަންނަން ނޫން ކަމަށެވެ.\n"މިފްކޯ އިންވެސް މަސްވެރިކަން ކުރާކަށް ނޫޅޭ ދެއްތޯ،" މިނިސްޓަރު ފައްޔާޒަށް އަމާޒު ކުރައްވާ އަލީ އާޒިމް ސުވާލު ކުރެއްވި އެވެ.\nވަރަށް ގިނަ ކަންކަމުގައި ފައްޔާޒަށް ތުހުމަތުގެ އިނގިލި ދިއްކުރައްވާ އާޒިމް ވާހަކަ ދައްކަވަ އެވެ.\nއެގްރޯ ކުންފުނީގެ މެނޭޖިން ޑިރެކްޓަރު ހާރޫން ރަޝީދު ވިދާޅުވީ ކުންފުނީގެ މަސައްކަތްތައް ފުޅާކޮށް ތަރައްގީ ކުރުމަށްޓަކައި އެ ތިން ރަށް އެ ކުންފުންޏަށް ދީފައިވާ ކަމަށެވެ. މިހާރު ކުރަމުން ދަނީ ފިޝަރީޒް މިނިސްޓްރީއާ ގުޅިގެން ކަމާ ގުޅޭ އެއްބަސްވުންތައް އެކުލަވާލުމުގެ މަސައްކަތެވެ.\n"އަޅުގަނޑު އުއްމީދު ކުރަނީ ގިނަވެގެން ދެ ހަފްތާގެ ތެރޭގައި އަޅުގަނޑުމެންނަށް ކަމާ ގުޅޭ އެއްބަސްވުންތައް ނިންމާ، ރަސްމީކޮށް ހަވާލުވެވޭނެ ކަމަށް،" ހާރޫން ވިދާޅުވި އެވެ.\nއެގްރޯ ކުންފުންޏަށް ލިބުނު ތިން ރަށުގައި ދަނޑުވެރިކަން ކުރަން ބޭނުންވާ ފަރާތްތަކަށް ވަރަށް އަވަހަށް ފުރުސަތު ހުޅުވާލުމަށް ވެސް އެ ކުންފުނިން ދަނީ ތައްޔާރުވަމުންނެވެ. ކުންފުނީގެ ވިސްނުން ހުރީ އެ ރަށްތަކާ އެންމެ ކައިރީގައިވާ މީހުން ދިރިއުޅޭ ރަށްތަކުގެ ރައްޔިތުންނަށް އިސްކަން ދިނުމަށެވެ. ޓެކްނޮލޮޖީ އާއި ޒަމާނީ ވަސީލަތްތައް ބޭނުން ކޮށްގެން ދަނޑުވެރިކަމުގެ އާ ކޮންސެޕްޓެއް ހިމަނައިގެން ޕްރޮޕޯސަލް ހުށަހަޅާ ފަރާތްތަކަށް އިސްކަން ދިނުމަށް ވެސް އެގްރޯގެ ޕްލޭންގައި އެބައޮތެވެ.\nއެގްރޯ ކުންފުނީގެ މެނޭޖިން ޑިރެކްޓަރު ހާރޫން ރަޝީދު އަވަސް އަށް އިންޓަވިއު ދެއްވަނީ -- ފޮޓޯ: އަވަސް\nހާރޫން ވިދާޅުވީ އެ ތިން ރަށުގައި ދަނޑުވެރިކަން ކުރަން ބޭނުންވާ ފަރާތްތަކަށް ދިގު މުއްދަތަކަށް ބިން ދޫކުރާނެ ކަމަށެވެ. އެކަމަކު ދޫކުރާނެ ބިމުގެ ބޮޑު މިނާއި ކުލީގެ އަގުތައް އަދި ކަނޑައަޅާފައެއް ނުވެ އެވެ. ކުއްޔަށް ދޫކުރާ ބިމުގެ ބޮޑުމިން ކަނޑައަޅަން ނިންމާފައިވަނީ ޕްރޮޕޯސަލްތަކާއި އިންވެސްޓް ކުރަން ވިސްނާފައިވާ ގޮތް ބެލުމަށްފަހު އެވެ. އެގްރޯ ކުންފުންޏާ އެކު އެއްބަސްވުން ހަދައިގެން މިހާރު ވެސް ދަނޑުވެރިކަން ކުރާ ފަރާތްތަކަށް އެ ކުންފުނިން ފޯރުކޮށްދޭ އެހީތައް އެ ތިން ރަށުގައި ދަނޑުވެރިކަން ކުރާ ފަރާތްތަކަށް ވެސް ހަމަޖައްސައި ދިނުމަށް ނިންމާފައިވެ އެވެ.\nއެގްރޯގެ ދަނޑުވެރިން މިވަގުތު ހައްދަނީ 17 ބާވަތެކެވެ. އެއީ ރާއްޖެއަށް އެންމެ އާންމުކޮށް އިމްޕޯޓް ކުރާ ބާވަތްތަކެވެ. އެކަމަކު އަލަށް ލިބުނު ތިން ރަށުގައި އިތުރު ބާވަތްތައް ހައްދަން ފުރުސަތު ދިނުމާ އެކު، ކުންފުންޏަށް ފައިދާ ހޯދުމަށްޓަކައި އެހެން ބައެއް މަސައްކަތްތައް ފެށުމަށްވެސް އެގްރޯ ކުންފުނިން ދަނީ ތައްޔާރުވަމުންނެވެ. އެގޮތުން އެ ރަށްތަކުގައި ކޮމާޝަލް އޭރިއާ އެއް ކަނޑައެޅުމަށްފަހު އެ ތަންތަނުގައި ކުކުޅާއި ބަކަރި ކަހަލަ ބާވަތްތަކުގެ ފާމްތައް ހަދަން ބިން ދިނުމުގެ ވިސްނުމެއް ގެންގުޅެ އެވެ. މީގެއިތުރުން ގަސް ކާނާ ހަދައިގެން ދަނޑުވެރިންނަށް ވިއްކަން ބޭނުންވާ ފަރާތްތަކަށް އެ ފުރުސަތު ދިނުމަށްވެސް ވަނީ ނިންމާފަ އެވެ.\nއެމްޑީޕީ މިނިސްޓްރީ އޮފް އިކޮނޮމިކް ޑިވެލޮޕްެމަންޓް ފައްޔާޒް އިސްމާއީލް + އަލީ އާޒިމް\nމަންދަށް ބަދަލުދޭތީ އާޒިމްގެ ނުރުހުން


Gasim ge anbikanbalun Aisha JP ge council ah vaadha kuravvanee | Mihaaru\nގާސިމްގެ ހަގު އަނބިިކަނބަލުން އައިޝާ ޖޭޕީގެ ކޮންގްރެސްގެ ނުރަސްމީ ބައްދަލުވުމެއްގައި.\nގާސިމްގެ އަނބިކަނބަލުން އައިޝާ ޖޭޕީގެ ކައުންސިލަށް ވާދަކުރައްވަނީ\n22 ޖޫން 2018 - 15:17 16 comments\nގާސިމްގެ ޕެރަޑައިސް އައިލެންޑް ރިސޯޓުގައި ބާއްވާ ޖޭޕީގެ ތިން ވަނަ ކޮންގްރެސްގައި އެ ޕާޓީގެ ކައުންސިލަށް 15 މެމްބަރުން އިންތިޚާބު ކުރުމަށް ވަނީ ނިންމައިފަ އެވެ. އެ މަގާމުތަކަށް ކުރިމަތިލެއްވި ބޭފުޅުންގެ ތެރެއިން އެންމެ ބޮޑު ތަރުހީބެއް ލިބެމުން އަންނަނީ މީގެ ކުރިން ސިޔާސީ މަގާމެއް ފުރުއްވާފައި ނުވާ އައިޝާ އަށެވެ.\nމިހާރު ކުރިއަށް ގެންދާ ޖޭޕީގެ ކޮންގްރެސްގެ ތެރެއިން، އެ ޕާޓީގެ ލީޑަރު ގާސިމްގެ ހަގު އަނބިކަނބަލުން އައިޝާ (ވ) އަދި ޖޭޕީގެ ޔޫތު ލީގުގެ މިހާރުގެ ނައިބު ރައީސް ސުވެއިބާ އެކު ފޮޓޯއެއް ނަންގަވަނީ.\nމިއަދު ހަވީރުން ފެށިގެން މިރޭގެ ފަތިހާ ހަމައަށް ކުރިއަށް ގެންދާ ޖޭޕީގެ ކޮންގްރެސްގައި 30 މަގާމަކަށް މީހުން އިންތިޚާބު ކުރާނެ އެވެ. ސިއްރު ވޯޓަކުން އިންތިޚާބު ކުރާ މުހިންމު މަގާމުތަކުގެ ތެރޭގައި ޕާޓީގެ ރައީސާއި ނައިބު ރައީސާއި ހަތަރު ނައިބު ލީޑަރުންގެ އިތުރުން ޒުވާނުންގެ ލީގާއި އަންހެނުންގެ ލީގުގެ ރައީސާއި ނައިބު ރައީސާއި ސެކްރެޓަރީ އާއި ދެ މެމްބަރުން ހިމެނެ އެވެ. އަދި ކޮންގްރެސްގެ ތެރެއިން 15 މީހަކު އިންތިޚާބު ކުރާނެ އެވެ.\nޖޭޕީގެ އާ އަސާސީ ގަވާއިދުގެ ދަށުން އެ ޕާޓީގެ ރައީސާއި ނައިބް ރައީސްގެ މަގާމަކީ އަލަށް އުފައްދާ ދެ މަގާމެވެ.\nއިތުރު ލިޔުންތައް ސިޔާސީ ޕާޓީ ގާސިމް އިބްރާހިމް ޖުމްހޫރީ ޕާޓީ ޖުމްހޫރީ ޕާޓީގެ ކޮންގްރެސް އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު


Minivan insaafuveri inthikhaabakah huri emme bodu hurahakee Yameen: Ibu | Mihaaru\nގުޅިފައިވާ އިދިކޮޅު ޕާޓީތަކުން މިރޭ އއ. ރަސްދޫގައި ބޭއްވި ޖަލްސާގައި އިބްރާހިމް މުހައްމަދު ސޯލިހު (އިބޫ) ވާހަކަދައްކަވަނީ. ފޮޓޯ: އެމްޑީޕީ\nމިނިވަން އިންސާފުވެރި އިންތިޚާބަކަށް ހުރި އެންމެ ބޮޑު ހުރަހަކީ ރައީސް ޔާމީން: އިބޫ\n27 އެޕްރީލް 2018 - 22:30 10 comments\nމިނިވަން އިންސާފުވެރި އިންތިޚާބަކަށް ހުރި އެންމެ ބޮޑު ހުރަހަކީ ރައީސް އަބްދުﷲ ޔާމީން ކަމަށް އެމްޑީޕީގެ ޕާލަމެންޓްރީ ގުރޫޕްގެ ލީޑަރު އަދި ހިންނަވަރު ދާއިރާގެ މެމްބަރު އިބްރާހިމް މުހައްމަދު ސޯލިހު (އިބޫ) މިރޭ ވިދާޅުވެއްޖެ އެވެ.\nއިދިކޮޅު ޕާޓީތަކުން އއ. ރަސްދޫގައި ކުރިއަށް ގެންދާ ޖަލްސާގައި ވާހަކަ ދައްކަވަމުން އިބޫ ވިދާޅުވީ މިނިވަން، އިންސާފުވެރި އިންތިޚާބަކަށް އޮތް އެންމެ ބޮޑު ހުރަހަކީ ރައީސް ޔާމީން ކަމަށާއި އެހެންވެ އޭގެ ކުރިން އެ މަނިކުފާނުގެ ވެރިކަން ނިމުމަކަށް ގެންނަން ޖެހޭ ކަމަށެވެ. އަދި ރިޔާސީ އިންތިޚާބުގައި އިދިކޮޅު ކެންޑިޑޭޓަކު ފެންނާނެ ކަމަށާއި އެއީ އިދިކޮޅު ހަތަރު ޕާޓީގެ ސިންގަލް ކެންޑިޑޭޓަށް ވާނެ ކަމަށް ވެސް އިބޫ ވިދާޅުވި އެވެ.\n"އިންތިޚާބުގެ ކުރިން ވެސް އެ ވެރިކަން ނިމުމަކަށް ގެންނަން ޖެހޭ. އެކަން ކުރަން ޖެހޭ ގޮތް ގާނޫނުއަސާސީގައި އެބައޮތް. ރައްޔިތުން ބޭނުންވީމާ އަޅުގަނޑުމެން ޖެހޭނީ އެކަން ކުރެވޭތޯ ބަލަން،" އޭނާ ވިދާޅުވި އެވެ.\nރައީސް ޔާމީން ރިޔާސީ އިންތިޚާބުގައި ވާދަކުރައްވާނެ ކަން އިއުލާން ކުރައްވާފައިވާއިރު، އިބޫ ވިދާޅުވި ގޮތުގައި، އެމަނިކުފާނަކީ ކޮން ބޭފުޅެއްތޯ ފުންކޮށް ވިސްނައި ބަލަން ޖެހެ އެވެ. އަދި ރިޔާސީ އިންތިޚާބުގައި ރައްޔިތުންގެ އަޣުލަބިއްޔަތު ވޯޓެއް ރައީސް ޔާމީނަށް ނުދޭނެ ކަމަށް ވެސް އޭނާ ވިދާޅުވި އެވެ.\n"2013 ވަނަ އަހަރު ވެސް ރައްޔިތުން އިންތިޚާބު ކުރީ ރައީސް ޔާމީނެއް ނޫން. ގުޅިފައި އޮތް ކޯލިޝަނެއް އިންތިޚާބު ކުރީ. ނަމަވެސް މިއަދު އެ ވެރިކަމެއް ވެސް ނުފެނޭ. އޭރު ލިބުނީ 25 ޕަސެންޓް. އެކަމަކު މިއަދު މި ދާއިރާ އިން އެކަނި ވެސް 25 ޕަސެންޓް ނުލިބޭނެކަން ކަށަވަރު،" އިބޫ ވިދާޅުވި އެވެ.\nގުޅިފައިވާ އިދިކޮޅު ޕާޓީތަކުން މިރޭ އއ، ރަސްދޫގައި ބޭއްވި ޖަލްސާ ޕާޓީތަކުގެ އިސްވެރިންނާއި ސަޕޯޓަރުން ބައިވެރިވަނީ. ފޮޓޯ: އެމްޑީޕީ\nއޭނާ ވިދާޅުވި ގޮތުގައި ދައުލަތުގެ ބަޖެޓްގައި ރަށްރަށުގެ ތަރައްގީ އަށް ހޭދަކުރާނެ އެއްވެސް ފައިސާއެއް ނެތެވެ. ނަމަވެސް ރައީސް ޔާމީން އައްޔަން ކުރައްވާ ސިޔާސީ މަގާމުތަކުގައި ތިއްބެވި 700 އެއްހާ މީހުންނަށް މަހަކު ހަތަރު މިލިއަނެއްހާ ރުފިޔާ މުސާރައިގެ ގޮތުގައި ހޭދަކުރަމުންދާ ކަމަށް އިބޫ ވިދާޅުވި އެވެ.\nއަނިޔާވެރިކަމާ އެކު އެތައް ޒުވާނަކު މަރާލާފައިވާކަން ފާހަގަކުރަމުން، އިބޫ ވަނީ ބްލޮގަރު ޔާމީން ރަޝީދުގެ މަރުގެ ގާތިލުން އަދި ނޫސްވެރިޔާ އަހުމަދު ރިލުވާން ގެއްލުވައިލި މީހުން ކޮބައިތޯ ސުވާލު ކުރައްވައިފަ އެވެ.\n"ޝަރުއީ ދާއިރާގެ އިތުބާރު ދުވަހަކު ވެސް ނުގެއްލޭ މިންވަރަށް މި ވަނީ ގެއްލިފައި. ރައީސް ޔާމީން ކުރިން ވިދާޅުވީ ތިމަން މަނިކުފާނު ކޯޓުތަކުން ކުރާ ހުކުމްތަކަށް ތަބާވާނަމޭ. ނަމަވެސް ފެބްރުއަރީ 1 ގެ ފަހުން އެކަން ވެސް މިވަނީ ބަދަލުވެފައި. އޭގެ ބަދަލުގައި އެންމެ މަތީ ކޯޓުގެ ފަނޑިޔާރުން ހައްޔަރުކޮށް ޓެރަރިޒަމްގެ ދައުވާ ކުރަމުން ދަނީ،" އިބޫ ވިދާޅުވި އެވެ.\nރައްޔިތުންގެ މަޖިލީހުގެ ޖަލްސާތައް ނުބޭއްވުމާއި އިދިކޮޅު މެމްބަރުންނަށް ދައުވާކުރާ މައްސަލަތަކާ ބެހޭ ގޮތުން އިބޫ ވިދާޅުވީ މަޖިލީހުގައި 60،000 އަށް ވުރެ ގިނަ ރައްޔިތުން މިހާރު ތަމްސީލެއް ނުކުރެވޭ ކަމަށެވެ. އަދި އިދިކޮޅު 14 މެމްބަރެއްގެ މައްޗަށް އެކި ދައުވާ އުފުލާފައިވާ ކަމަށް ވެސް އޭނާ ވިދާޅުވި އެވެ.\n"ރައްޔިތުން [މަޖިލީހުގައި] ތަމްސީލް ކުރެވޭކަށް ނެތް. މަޖިލީހަކީ މިވަގުތު ފަންކްޝަން ކުރާ ތަނެއް ނޫން،" އިބޫ ވިދާޅުވި އެވެ.\nއިތުރު ލިޔުންތައް އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް އއ. ރަސްދޫ ރައީސް އަބްދުﷲ ޔާމީން


Munni- Hulhudhoo anhenunge therein namoonaa kanbaleh - AO News Munni- Hulhudhoo anhenunge therein namoonaa kanbaleh\nއަންހެނުންގެ ތަރައްގީއަށް މަސައްކަތްކުރާ ކޮމިޓީގެ މަގްސަދަކީ ރަށު ކައުންސިލުތަކާއި ސިޓީ ކައުންސިލްތަކުގައި ހިމެނޭ އަވަށްތަކުގެ ތަރައްގީއަށް ކުރާ މަސައްކަތްތަކަށް ލަފައާއި މަޝްވަރާ ދިނުމާއި، އަންހެނުންގެ ތަރައްގީއަށާއި ކުރިއެރުމަށްޓަކައި ކުރަންޖެހޭ އެންމެހައި ކަންކަން ރާވައި ހިންގުން ކަމަށް ގާނޫނުގައި ވަނީ ކަނޑައަޅާފައެވެ. މިއީ މީގެ ކުރިން މިފަދަ ކޮމެޓީތަކުން ކުރަމުން ގެންދިޔަ މަސައްކަތް ތަކާއި ތަފާތު އަދި ޒިންމާދާރު މަސައްކަތް ތަކެއް ކަމަށް އެންމެންވެސް ގަބޫލު ކުރަން ޖެހެއެވެ. ހަމަ އެއާއެކު މިފަހަރަކީ އިލެކްޝަންސް ކޮމިޝަނުގެ ދަށުން ބާއްވާ އިންތިޚާބެއްގައި އަންހެނުންގެ ތަރައްޤީއަށް މަސައްކަތްކުރާ ކޮމިޓީއެއް ހޮވާ ފުރަތަމަފަހަރު ކަމަށްވުމުން ސިޔާސީ ޕާޓީތަކުން މަސައްކަތް ކުރަމުން ގެންދަނީ މި ޒިންމާއުފުލޭވަރުގެ ގާބިލް އަންހެނުންގެ ޓީމެއް ކޮންމެ ޕާޓީއަކުން ވެސް ނެރެދެވޭތޯއެވެ. ހަމަ ނަމެއްގައި ކެންޑިޑޭޓަކު ނެރުމުގެ އިތުރަށް މި ފަދަ މަސައްކަތެއް ކުރުމުގެ ހިލްމާއި އިލްމު ލިބިފައިވާ، މީހުންނާ ގުޅިގެން މަސައްކަތް ކުރަން ދަންނަ ހީވާގީ ކަނބަލުން މި މަގާމަށް ގެނެވޭތޯ ކޮންމެ ޕާޓީއަކުން ވެސް ދަނީ މަސައްކަތް ކުރަމުންނެވެ.\nއެހެންކަމުން އިންތިޚާބެއްގައި ވޯޓަކާ ހަމައަށް ދާއިރު ވޯޓުދޭން ޖެހޭ މުހިއްމު ކަންތައްތަކެއް އާންމު ރައްޔިތުން ދަންނަން ޖެހެއެވެ. ތިމާ ވޯޓުދޭ މީހާއަކީ އެމަގާމުގައި އަދާކުރަން ޖެހޭ މަސްއޫލިއްޔަތު އަދާކުރެވޭނެ ޒިންމާދާރު މީހެއްކަމެވެ. ހަމަ އެއާއެކު އެކެންޑިޑޭޓުގެ އިޖުތިމާއީ މަސައްކަތް ތެރިކަމާއި ރަށުގެ ތަރައްގީއާއި ކުރިއެރުމަށްޓަކައި މީގެ ކުރިން ކޮށްފައިވާ މަސައްކަތްތަކެވެ. ލީޑަރޝިޕް ހުނަރު ތަކާއި ގާނޫނުތަކާއި ގަވާއިދު ތަކަށް އަހުލުވެރިވެފައިވާ މިންވަރެވެ. މީހުންނާ އޮންނަ ގުޅުމާއި ގާތްކަމެވެ. ކެރިގެން ކަންކަމުގައި ކުރިމަތިލުމާއި ވާހަކަދައްކަން ޖެހިއްޖެ ކޮންމެ ޕްލެޓްފޯމެއްގައި ޖެހިލުމެއްނެތި ވަކާލާތު ކުރެވޭނެ މީހެއް ކަމެވެ.\nމިހުރިހާ ގާބިލް ކަމަކާއެކު، އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ އައްޑޫސިޓީގެ ހުޅުދޫ ދާއިރާއަށް، ހުޅުދޫ އުދަރެސް، ޚަދީޖާ މުންއިމާ (މުންނި) ނިކުތީ ގިނަ ބައެއްގެ އެދުމުގެ މަތިންނެވެ. ޕީޕިއެމްގެ ކެންޑިޑޭޓެއްގެ ގޮތުގައެވެ.\nހުޅުދޫގެ ގިނަ ބަޔަކު ގަބޫލު ކުރާ ގޮތުގައި މަގާމަށް ވާދަކުރާ2ކެންޑިޑޭޓުންގެ ތެރެއިން މި މަގާމު އެންމެ ފުރިހަމައަށް އަދާކުރެވޭނެ ކެންޑިޑޭޓަކީ މުންނިއެވެ. ސަބަބަކީ މީގެ ކުރިން ރަށުގެ އެކިއެކި ހަރަކާތްތަކުން ފެނިފައިވާ މުންނިގެ ލީޑަރޝިޕެވެ. ތަފާތު އެކި ކަހަލަ ޓީމުތައް ގޮވައިގެން އިސް ސަފުގައި މަސައްކަތް ކޮށް ހޯދާފައިވާ ކާމިޔާބީއެވެ. ސްކޫލްތަކުގެ ޕީޓީއޭ ނައިބު ރައީސާގެ ގޮތުގައި ހުރެގެން ކޮށްފައިވާ ބުރަ މަސައްކަތް ތަކެވެ. ތަފާތު އެކި ޖަމިއްޔާ ޖަމާއަތްތަކުގައި މަސައްކަތްކޮށް ރަށުގެ ތަރައްގީއާއި ކުރިއެރުމަށްޓަކައި ކޮށްފައިވާ މަސައްކަތްތަކެވެ. ހަމައެހެންމެ ކުޅިވަރުގެ ދާއިރާއިން ހުޅުދޫގެ ދެ ޖިންސުގެ ޒުވާނުން ކުރިއެރުވުމަށް ރަށުގައި ކުރެވޭ މަސައްކަތް ތަކުގައި ހީވާގިކަމާއެކު ކުރީސަފުގައި ހުރެގެން ކޮށްފައިވާ ބުރަ މަސައްކަތްތަކެވެ.\nރެޑް ކްރެސެންޓްގެ ހުޅުދޫ ޔުނިޓްގެ ޓްރެޝަރާގެ މަގާމާއި މިނިވަން ކަޕްގެ އޮގަނައިޒިން ޓީމުގެ ރައީސާ ކަމުގެ މަގާމާއި ހެލްޕިން ސޯޝަލް ކެއަރ ގެ އެޑްމިނިސްޓަރޭޓަރ ކަމުގެ އިތުރުން މިހާރު ވެސް މުންނި އަކީ ސަރަހައްދީ ޖަމިއްޔާއެއް ކަމަށްވާ ސަދަން ކޮމިޔުނިޓީ އެމްޕަވަރމެންޓް އެސޯސިއޭޝަން (ސްކީމް) ގެ އައްޑޫ ޗެޕްޓަރ ގެ ބޯޑު މެމްބަރެއް ވެސް މެއެވެ.\n“މި މަގާމަށް ކުރިމަތިލާން ނިންމީ ގިނަ ބައެއްގެ އެދުމުގެ މަތިން. އަދި މީގެ ކުރިން ކުރެވިފައިވާ މަސައްކަތް ތަކާއެކު ގަބޫލު ކުރެވޭ އަންހެނުންގެ ތަރައްގީއަށް މަސައްކަތް ކުރާ ކޮމެޓީގައި ހުޅުދޫ އެންމެ ފުރިހަމައަށް ތަމްސީލު ކޮށްދެވޭނެ ކަމަށް. ގާނޫނުގައި ކަނޑައަޅާފައިވާ ޒިންމާތައް އަދާކުރެވޭނެ ކަމަށް ގަބޫލު ކޮށް ރަށަށް އިތުރަށް ޚިދުމަތް ކޮށް ދިނުމަށް މަގާމަށް ވާދަކުރުމަށް ނިންމީ” އޭއޯ ނިއުސް އަށް ދިން ބަސްދީގަތުމުގައި މުންނި ކިޔައި ދިނެވެ.\nނިމިގެން ދިޔަ މަޖިލިސް އިންތިޚާބުގައި ޕީޕީއެމްގެ ކެންޑިޑޭޓުގެ އޮފީހުގައި މުންނި މަސައްކަތް ކުރީ އެންމެ4މަސްވީ ތުއްތު ދަރިފުޅު ގޮވައިގެންގޮސް ދަރިފުޅާ އެކުގައެވެ. މިއީ މުންނިގެ މަސައްކަތަށް ގިނަ ބައެއްގެ ތާރީފު އޮހިގެން ދިޔަ ކަމަކަށް ވިއެވެ. އަންހެނުންނަށް އާއިލާގެ ޒިންމާ އަދާކުރަމުން ކާމިޔާބު ކަމާއެކު މަސައްކަތް ނުކުރެވޭނެ ކަމަށް ބުނާ ބުނުންތަކަށް މުންނި ދެއްކި މިސާލަކީ އެއީއެވެ. ސްކީމްގެ ފަރާތުން ހިތަދޫގައި ބާއްވާ ޗެޕްޓަރގެ ބައްދަލުވުން ތަކަށްވެސް މުންނި ދަނީ ކުޑަ ދަރިފުޅާއެކުގައެވެ. ކަނޑު ހުރަސްކޮށް ރޭގަނޑު ދަތުރުކުރަންވިޔަސް އެކަމަށްވެސް މުންނި ހުންނަނީ ތައްޔާރަށެވެ. އަދާ ކުރަން ޖެހިފައިވާ މަގާމުގައި ކުރަން ޖެހޭ ކޮންމެ މަސައްކަތެއް ކުރުމަށް މުންނި އަކީ ހަމަ ނަމޫނާއެކެވެ. ޒިންމާއިން ފަސްޖެހިގެން އުޒުރު ދެއްކުމަކީ މުންނި ގަބޫލުކުރާގޮތެއް ނޫނެވެ.\n“މުންނި އަކީ ހުޅުދޫ އިޖްތިމާއީ ހަރަކާތްތަކުގެ ތަރިއެއް. ހިތްވަރު ހުރި ހީވާގި ކަނބަލެއް” މިއީ ހުޅުދޫގެ ގިނަ ބަޔަކު މުންނި ސިފަކުރާ ގޮތެވެ.\nއިންތިޚާބުތަކުގައި ހޮވަން ޖެހެނީ މިފަދަ ކާމިޔާބު މަސައްކަތްތަކެއް ކޮށް ނަމޫނާ ދައްކާފައިވާ ފަރާތްތަކެވެ. ރައްޔިތުން ބޭނުންވާ ނަތީޖާ ނެރެދެވޭނީ މިފަދަ ފަރާތްތަކަށެވެ.\n(ކެންޑިޑޭޓު ނަމްބަރު 1) މުންނި ގެ މަސައްކަތް ތަކުގައި ފުރިހަމަ ކާމިޔާބީއަކަށް އެދެމެވެ!\nމަހުދީ މާޗް 13, 2020\nކަމަށް އެކަށީގެން ނުވާ މީހުން ކަންކަމަށް އިސްކުރުމަކީ އެރަށެއްގެ ހަލާކު. އަދި ޤިޔާމަތުގެ އަލާމާ... ވަރަށް ސަލާމް\nދައްޖާލު މާޗް 13, 2020\nއައްޑޫ ހުޅުދޫ ހުރިހާ ރައްޔިތުންނަށް މުނިއަކީ ކާކުކަން ވަރަށް ރަގަޅަ އެގޭ.


Covid Vaccine Ge Bodu Campaign Ah Ehbaarulun Dhee : HEOC ކޮވިޑް ވެކްސިންގެ ބޮޑު ކެމްޕެެއިނަށް އެއްބާރުލުންދީ : އެޗްއީއޯސީ – Huvadhoo News Covid Vaccine Ge Bodu Campaign Ah Ehbaarulun Dhee : HEOC Huvadhoo News\nކޮވިޑް ވެކްސިންގެ ބޮޑު ކެމްޕެެއިނަށް އެއްބާރުލުންދީ : އެޗްއީއޯސީ\nފޮޓޯ: ނިޝާން އަލީ/ މިހާރު\nއާބާދީގެ 90 ޕަސެންޓަށް ކޮވިޑް ދިފާއު ވެކްސިން ޖެހުމުގެ ބޮޑު ކެމްޕެއިނަކީ ގައުމީ ކަމެއްގެ ގޮތުގައި ދެކި އެންމެން އެއްބާރުލުން ދިނުމަށް ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން އެދިއްޖެ އެވެ.\nޑރ.ނަޒްލާ ރަފީގު ވިދާޅުވީ ވެކްސިން ޖެހުމުން ބަލިން ރައްކާތެރިކޮށްދީ، ހޮސްޕިޓަލުގައި އެޑްމިޓުކޮށްދޭ މީހުންގެ އަދަދު މަދުވެގެން ދާނެ ކަމަށާއި، މިކަން ކޮވިޑުގެ އެންމެ ފަހު ރާޅުގައި ވަރަށް ރަނގަޅަށް ސާބިތުވެގެން ގޮސްފައިވާ ކަމަށް އޭނާ ވިދާޅުވި އެވެ.\nކޮވިޑް ބަލީގައި ރާއްޖެ އަށް އެންމެ ފަހުން އައި ބޮޑު ރާޅުގައި މަރުވި 80 ޕަސެންޓް މީހުން ވެކްސިން ނުޖަހާ މީހުން ކަން ޑރ.ނަޒްލާ ފާހަގަކޮށްލެއްވިއެވެ.\nއަންނަ ހޮނިހިރު ދުވަހު މި ފަށާ ޕްރޮގްރާމަށް އާންމުންގެ ވަރަށް ބޮޑު އެއްބާރު ލުމެއް ބޭނުންވާ ކަން ޑރ.ނަޒްލާ ފާހަގަ ކުރެއްވިއެވެ.\n“މިއީ އާބާދީގެ ބޮޑު ބަޔަކަށް ވެކްސިން ޖެހުމަށް އަމާޒު ހިފާ ފުރަތަމަ ފަހަރު. މި އަމާޒަށް ވާސިލްވުމަށް ހުރިހާ އެންމެންގެ އެއްބާރުލުން ބޭނުންވާނެ. ވެކްސިންގެ އެއްވެސް ޑޯޒެއް ނުޖަހާ ހުރި ނަމަ އަވަހަށް ވެކްސިންގެ ފުރަތަމަ ޑޯޒު ޖައްސަވަންވީ،” – ޑރ. ނަޒްލާ\nވެކްސިން ޖެހޭ އާބާދީގެ 300،000 އަށްވުރެ ގިނަ މީހުން ފުރަތަމަ ޑޯޒު ޖަހާފައިވާއިރު، 50 ޕަސެންޓަށްވުރެ ގިނަ މީހުން ދެ ޑޯޒު ފުރިހަމަކޮށްފައި ވެ އެވެ. އެއްވެސް ޑޯޒެއް ނުޖަހާ ތިބީ 27 ޕަސެންޓް މީހުންނެވެ.\nކޮވިޑް19 އެޗްއޯސީ ވެކްސިން


Melanie: Model kurumuge ge dhuniye badhalkohli!\nރިޕޯޓު - މެލާނީ ގައިޑޮސް\nމެލާނީ: މޮޑެލްގެ ދުނިޔެ ބަދަލުކޮށްލި މޮޑެލެއް\nމިހާތަނަށް ސާޅީހަކަށް ވުރެ ގިނަ ފޮޓޯގްރާފަރުންނާއެކީ މެލާނީ ވަނީ މަސައްކަތް ކޮށްފައި\nކ. މާލެ7ޖޫން 2017 | ބުދަ 22:37 2,424\nމެލާނީ ގައިޑޮސް - ހިންދުސްތާނީ ޓައިމްސް\nމީގެ ކުރިން މޮޑެލަކަށް ވުމަށްޓަކާ ވަކި ހާއްސަ ޝަރުތުތަކެއް ހުންނަން ޖެހެވެ؛ މޮޑެލްއަކަށް ވެއްޖިއްޔާ ބުރުސޫރަ ރީތިވާންޖެހެ އެވެ. ދޮންވާންޖެހެ އެވެ. އެހެން ނަމަވެސް ފެޝަން ދުނިޔޭގައި މިހާރު އެ ވަނީ ބަދަލުވެފައެވެ. މެލާނީ ގައިޑޮސްއަކީ ކުރިން މޮޑެލަކަށް ވާންޖެހޭނެކަމަށް ބުނާ ޝަރުތުތައް ބަދަލުކޮށްލި މީހެކެވެ.\nއުމުރުން 28 އަހަރުގެ މެލާނީ ގައިޑޮސް އަކީ މަދުން ނޫނީ ނުފެންނަ ޖެނެޓިކް ބައްޔެއްކަމަށްވާ އެކްޓޮޑާމަލް ޑިސްޕްލޭސިއާ ޖެހިފައިވާ މޮޑެލެކެވެ. އޭނާއަކީ އެހެން މޮޑެލުންނަށް ވަކި ދޫކުރާ މީހެއް ނޫނެވެ. އެކްޓޮޑާމަލް ޑިސްޕްލޭސިއާ އަކީ ދަތާއި ނިޔަފަތި، އަދި ހަށިގަނޑުގެ ކަށިތައް އުފެދެންވާވަރަށް ނުއުފެދުމެވެ. މެލާނީއަށްވަނީ އެލޮޕީސިއާ (ހަށިގަނޑުގައި އިސްތަށި ނުއުފެދުން) ވެސް ދިމާވެފައެވެ. އެހެން ކަމުން އޭނާގެ އެސްފިޔަ އާއި ބޮލުގައިވެސް އެއްވެސް އިސްތައްޓެއް ފަޅާފައި ނުވެއެވެ.\nމެލާނީ ބުނެފައިވަނީ މޮޑެލްގެ ޝޫޓިންތައް ކުރިއަށްދާއިރު އޭނާ "ވިގެއް" ބޭނުން ނުކުރާކަމަށާއި އޭނާއަށް ފަސޭހައީ އޭނާގެ ގޮތުގައި ގުދުރަތީ ގޮތަށް ކަމަށެވެ.\nމެލާނީ އެންމެ ފުރަތަމަ މޮޑެލްކުރުމަށް ފުރުސަތު ލިބުނީ އޭނާގެ ކޮލެޖުގެ ދުވަސްވަރުގައެވެ. ތަފާތު މީހުން ފޮޓޯ ނެގުމަށް ފެޝަން ފޮޓޯގްރާފަރަކު އޮންލައިނުގައި ކޮށްފައިވާ އިއުލާނަކާއެކު މެލާނީ ވެސް އޭގައި ބައިވެރިވީއެވެ. އެއާއެކު އޭނާއަށް ސަމާލުކަން ލިބި އެކި ފޮޓޯ ޝޫޓްތަކަށް ހުށައެޅުން ދިޔައީ ލިބެމުންނެވެ. އެކި ތަފާތު ހިތްހެޔޮ ފޮޓޯގްރާފަރުންނާއިއެކީ އޭނާއަށް ބައްދަލުވިކަމަށާއި އެކި ފޮޓޯގްރާފަރުން އޭނާއާއި ބައްދަލުކޮށް ގިނަ ޝޫޓިންތައް ލިބުނުކަމަށް އޭނާ ބުންޏެވެ. އަދި ފެޝަންގެ ދާއިރާއަށް އޭނާ ކަހަލަ މީހަކު ނުލިބޭނެކަން ޔަގީންވިކަމަށާއި އެއީ ލާރިހޯދަން ރަނގަޅު ދާއިރާއެއް ކަމަށް ގަބޫލުކުރެވޭތީ އޭނާ އެދާއިރާއިން ކުރިއަށްދާން ބޭނުންވީކަމަށް މެލާނީ ބުންޏެވެ.\nއެހެން ނަމަވެސް މެލާނީ ބުނާގޮތުގައި މޮޑެލަކަށް ވުމަށްޓަކައި އެމީހެއްގެ ހުންނަ ސިފައަށް ބެލުމުގެ ބަދަލުގައި އެމީހެއްގެ ޓެލެންޓަށް ބެލުން މުހިއްމުކަމަށެވެ.\nމާލިނީ ބުނީ އޭނާ އަމިއްލަ ނަފްސަށް އޭނާގެ ނަފްސާ ބެހޭގޮތުން އެއީ ކާކުކަން އަބަދުވެސް ބުނެދޭ ކަމަށާއި އަމިއްލައަށް ހުރި ޓެލެންޓް ކުރިއެރުވުމަށް ކޮންމެ މީހަކުވެސް މަސައްކަތް ކުރަން ޖެހޭނެ ކަމަށެވެ. އޭނާއަށް ފަސޭހައީ ކޮޕީކުރުމަށްވުރެ ބޮޑަށް އަބަދުވެސް ގުދުރަތީ ގޮތުން އޭނާ އަށް ލިބިފައިވާ ޓެލެންޓް ކުރިއެރުވުންކަމަށް މެލިނީ ބުންޏެވެ.\nމިހާތަނަށް ސާޅީހަކަށް ވުރެ ގިނަ ފޮޓޯގްރާފަރުންނާއެކީ މެލާނީ ވަނީ މަސައްކަތް ކޮށްފައެވެ. އޭނާ މިހާރުވެސް ދަނީ މޮޑެލްކުރުމުގެ ދާއިރާއިން ކުރިއަށެވެ.


ރައްޔިތުންގެ މަޖިލީހުގެ އިދާރާއަށް މާދަމާ ހާޒިރުވުމަށް ޑިފެންސް މިނިސްޓަރު މާރިޔާ އަހުމަދު ދީދީ އަށް އަންގައިފިއެވެ.\nއެކަމަނާ މަޖިލީހަށް ހާޒިރު ކުރަނީ، އިންޑިއާ ސިފައިންނަށް ރާއްޖެ ހިފިދާނެ ކަމަށް ވިދާޅުވެ އެޤައުމުގެ މީޑިއާއަކަށް ދެއްވާފައިވާ ކަމަށް ބުނާ ބަސްދީގަތުމަކާއި ގުޅިގެން ހުށަހަޅާފައިވާ މައްސަލައިގައި ސުވާލު ކުރުމަށެވެ.\nއެކަމާއި ގުޅިގެން މިނިސްޓަރ މާރިޔާގެ އިތުބާރު ނެތް ކަމުގެ މައްސަލައެއް ވެސް ޕީޕީއެމް ގެ މެމްބަރުން އިސްކޮށްތިއްބަވައިގެން ވަނީ މަޖިލީހަށް ވައްދާފައެވެ. ނަމަވެސް އެމައްސަލަ އަދި މަޖިލީހުގައި އެޖެންޑާ ކޮށްފައެއް ނުވެއެވެ.\nޑިފެންސް މިިނިސްޓަރ މަޖިލިހަށް ހާޒިރުވާން އަންގާފައިވަނީ މާދަމާ ހެނދުނު 9:00 އަށެވެ.\nމިމައްސަލަ ފެންމަތިވުމުން ޕީޕީއެމް ގެ ޕީޖީ ލީޑަރު އަހުމަދު ނިހާން ހަސަން މަނިކު ވިދާޅުވީ، މިސަރުކާރުގެ ފޮރިން މިނިސްޓަރާއި އެހެން މިނިސްޓަރުންގެ އަމަލުތަކާއި ވާހަކަތައް ވެސް ވަރަށް ކައިރިން ބަލަމުން ގެންދަވާ ކަމަށެވެ.


SunOnline: Hukuru dhuvahu anekka ves Carnival sarahadhdhugai PPM ge bodu jalsaaeh\nހުކުރު ދުވަހު އަނެއްކާ ވެސް ކާނިވާ ސަރަހައްދުގައި ޕީޕީއެމްގެ ބޮޑު ޖަލްސާއެއް\nމުޙައްމަދު ނާއިލް ހަފީޒް 19 Sep 2021, 21:11\nސެޕްޓެމްބަރު 19، 2021: މިއަދު ޕީޕީއެމުން ބޭއްވި ނޫސްވެެރިންގެ ބައްދަލުވުމުގައި އެ ކޯލިޝަނުގެ "މިނިވަންކަމުގައި ދިފާއުގައި ދިވެހިން" ކޮމިޓީގެ މެމްބަރުން\nއަންނަ ހުކުރު ދުވަހު އިދިކޮޅު ކޯލިޝަނުން އަނެއްކާ ވެސް ކާނިވާ ސަރަހައްދުގައި ބޮޑު ޖަލްސާއެއް ބާއްވަން ނިންމައިފިއެވެ.\nމިއަދު ޕީޕީއެމުން ބޭއްވި ނޫސްވެެރިންގެ ބައްދަލުވުމުގައި އެ ކޯލިޝަނުގެ "މިނިވަންކަމުގައި ދިފާއުގައި ދިވެހިން" ކޮމިޓީގެ ފަރާތުން ބުނީ އަންނަ ހުކުރު ދުވަހު ބާއްވާ ޖަލްސާއަކީ މިއަދު ގައުމުގެ ހާލަތާމެދު އޮތް ކަންބޮޑުވުން ފާޅުކުރުމުގެ ގޮތުން ބާއްވާ ޖަލްސާއެއްކަމަށެވެ. އެގޮތުން މިނިވަންކަމާ މެދު އޮތް ކަންބޮޑުވުން ފާޅުކުރުމަކީ އެންމެ ބޮޑު މަގްސަދުކަމަށް އެ ކޯލިޝަނުން ބުންޏެވެ.\nއެ ކޯލިޝަނުން ވަނީ ހުކުރު ދުވަހު އޮންނަ އެ ޖަލްސާއަށް ހުރިހާ ސިޔާސީ ޕާޓީއަކަށް ނިސްބަތްވާ ރައްޔިތުންނަށް ދައުވަތު ދީފައެވެ. އަދި އެއްވެސް ޕާޓީއަކަށް ނިސްބަތްނުވާ ރައްޔިތުން ވެސް އެ ޖަލްސާގައި ބައިވެރިވުމަށް ޕީޕީއެމުން ވަނީ ދައުވަތު ދީފައެވެ.\nއެެގޮތުން އެ ކޯލިޝަނުގެ ކޮމިޓީ އިސްވެ ބާއްވާ ޖަލްސާއާ ގުޅޭގޮތުން ވާހަކަދައްކަވަމުން އެންވަޔަރަމެންޓް މިނިސްޓްރީގެ ކުރީގެ ސްޓޭޓް މިނިސްޓަރު އަބްދުލްމަތީން ވިދާޅުވީ އެ ޖަލްސާއަކީ ގައުމީ ހަރަކާތެއްކަމަށެވެ.\n"އެނގިވަޑައިގަންނަވާނެ މިކަހަލަ ހަރަކާތްތަކަކީ ގައުމީ ހަރަކާތެއްކަމަށް ވުމާއެކު މި ޖަލްސާ ކުރިއަށް ދާނީ ފެއްސާ ރަތާއި ހުދުގެ ޖަލްސާއެއް ގޮތުގައި. ވަކި ޕާޓީއެއްގެ ކުލަ ޖެހިގެންނެއްް ނޫން،" އޭނާ ވިދާޅުވިއެވެ.\nއޭނާ ވިދާޅުވީ މި ޖަލްސާއަކީ ވަރަށް ހާއްސަ ޖަލްސާއަކަށް ވެގެންދާނެކަމަށެވެ. އެގޮތުން މި ޖަލްސާގެ ތެރެއިން މިނިވަންކަމަށް ކުރިމަތިވަމުން އަންނަ ގޮންޖެހުންތަކާ ގުޅޭ ގޮތުން އާ މައުލޫމާތުތަކެއް ރައްޔިތުންނަށް ހިއްސާކުރާނެކަމަށް މަތީން ވިދާޅުވިއެވެ.\nހަމައެއާއެކު "މިނިވަންކަމުގެ ދިފާއުގައި ދިވެހިން" ހަރަކާތުގެ ރަސްމީ ލޯގޯއާއި ލަަވައެއް ވެސް އެ ޖަލްސާގެ ތެރެއިން ކުރިއަށް ދާނެކަމަށް އެ ކޯލިޝަނުން ބުންޏެވެ.\nފަހަކަށް އައިސް އިދިކޮޅު ކޯލިޝަނުން އަންނަނީ އެ ކޯލިޝަނުގެ ހަރަކާތްތައް އިތުރުކޮށް ގިނަ ގިނައިން ބާއްވަމުންނެވެ.\nއެގޮތުން އިދިކޮޅު ކޯލިޝަނުން ވަނީ މި މަހުގެ 10ވަނަ ދުވަހު ވެސް "އިންސާފު ހޯދަން" ނަމުގައި މާލޭގައި އިހުތިޖާޖުކޮށްފައެވެ.\nއޭގެ ކުރިން މި މަހުގެ ތިންވަނަ ދުވަހުގެ ރޭ ވެސް އެ ކޯލިޝަނުން ވަނީ ކާނިވާ ސަރަހައްދުގައި "އައްޑަނަ"އިގެ ނަމުގައި ބޮޑު ޖަލްސާއެއް ބާއްވާފައެވެ.


Furathama quarter gai mudhaa beyrukuri minvaru boduthanun ithuruvejje\nމާލޭ ވިޔަފާރި ބަނދަރު.-- ފޮޓޯ: ފްލިކާ/އިބްރާހިމް ނިހާދު\nފުރަތަމަ ކުއާޓަރުގައި މުދާ ބޭރުކުރި މިންވަރު ބޮޑުތަނުން އިތުރުވެއްޖެ\nމި އަހަރުގެ ފުރަތަމަ ކުއާޓަރުގައި ރާއްޖޭން މުދާ ބޭރުކުރި މިންވަރު 41 ޕަސެންޓް އިތުރުވެފައިވާ ކަމަށް މަރުކަޒީ ބޭންކުގެ ތަފާސްހިސާބުތަކުން ދައްކައިފި އެވެ.\nއެމްއެމްއޭގެ ކުއާޓާލީ އިކޮނޮމިކް ބްލެޓިންގައި ބުނެފައިވަނީ މިދިޔަ އަހަރުގެ ފުރަތަމަ ކުއާޓަރާ އަޅާ ބަލާއިރު މި އަހަރުގެ ފުރަތަމަ ކުއާޓަރުގެ ތެރޭގައި ރާއްޖޭން މުދާ ބޭރުކުރި އަދަދު ބޮޑުތަނުން އިތުރުވީ ރާއްޖޭން ކުރި ރީ-އެކްސްޕޯޓް 78 ޕަސެންޓް އިތުރުވުމުން ކަމަށެވެ.\nއެގޮތުން ފުރަތަމަ ތިން މަސް ދުވަހުގެ ތެރޭގައި ބޭރުކުރި މުދަލުގެ ޖުމްލަ އަގު 124.9 މިލިޔަން ޑޮލަރަށް (1.9 ބިލިޔަން ރުފިޔާ) އަރާފައިވާ ކަމަށް ތަފާސްހިސާބުތަކުން ދައްކަ އެވެ. އެއީ މިދިޔަ އަހަރުގެ ފުރަތަމަ ތިން މަހާ އަޅާ ބަޅާއިރު 36.2 މިލިޔަން ޑޮލަރު އިތުރު އަދަދެކެވެ. އޭގެ ތެރެއިން 31.5 މިލިޔަން ޑޮލަރަކީ ރީ-އެކްސްޕޯޓް އިތުރުވުމުން ލިބުނު ފައިސާ އެވެ.\nމަރުކަޒީ ބޭންކުން ބުނީ ރާއްޖޭން އެންމެ ގިނައިން ބޭރުގެ މާކެޓްތަކަށް ވިއްކާފައިވަނީ ދަޅު މަހުގެ ބާވަތްތަކާއި، ފިނި ކޮށްގެންނާއި ގަނޑުކޮށްގެން ނުވަތަ ތާޒާކަންމަތީ ވިއްކި މަހުގެ ބާވަތްތައް ކަމަށެވެ. މަސް ބޭރުކުރި ވަރު އިތުރުވީ އެ މުއްދަތުގައި ދުނިޔޭގެ ބާޒާރުގައި ރީނދޫ އުރަހަ ކަންނެލީގެ އަގު އުފުލުމުން ކަމަށް އެމްއެމްއޭން ބުނެ އެވެ.\nރީނދޫ އުރަހަ ކަންނެލީގެ އަގު އުފުލުނު ނަމަވެސް، ބައެއް އެހެން ބާވަތްތަކުގެ ކަންނެލީގެ އަގުތައް ދަށްވެފައިވާ ކަމަށް މަރުކަޒީ ބޭންކުން ބުނެ އެވެ. އެހެންކަމުން އަގު ދައްވި ބާވަތްތައް ބޭރުކުރި ވަރު މިދިޔަ އަހަރުގެ ފުރަތަމަ ކުއާޓަރުގައި އެ ބާވަތްތައް ބޭރުކުރި އަދަދަށް ވުރެ 20 ޕަސެންޓް ވަނީ ދަށްވެފަ އެވެ. އެއީ އަގުގެ ގޮތުން ބަލާނަމަ 3.4 މިލިޔަން ޑޮލަރުގެ ދަށްވުމެކެވެ.\nމުދާ ބޭރުކުރި ވަރު އިތުރުވީނަމަވެސް، މުދާ އެތެރެކުރި އަދަދު ވަނީ ދަށްވެފަ އެވެ. އެގޮތުން މި އަހަރުގެ ފުރަތަމަ ކުއާތަރުގައި މުދާ އެތެރެކުރި އަދަދު މިދިޔަ އަހަރުގެ ފުރަތަމަ ކުއާޓަރާ އަޅާ ބަލާއިރު ފަސް ޕަސެންޓް ވަނީ ދަށްވެފަ އެވެ. އެގޮތުން މި އަހަރުގެ ފުރަތަމަ ތިން މަސް ދުވަހުގެ ތެރޭގައި 715 މިލިޔަން ޑޮލަރުގެ މުދާ އެތެރެކުރި އިރު، އެއީ މިދިޔަ އަހަރުގެ ފުރަތަމަ ކުއާޓަރުގައި އެތެރެކުރި މުދަލުގެ އަގަށް ބަލާނަމަ 39.9 މިލިޔަން ޑޮލަރު ދަށް އަދަދެކެވެ.\nއެމްއެމްއޭން ބުނީ މުދާ އެތެރެކުރި މިންވަރު މަދުވީ މެޝިނަރީ އާއި މެކޭނިކަލް ޕާޓްސް އަދި ކޮންސްޓްރަކްޝަން މަސައްކަތްތަކަށް ބޭނުންވާ ސާމާނުގެ އިތުރުން ޕެޓްރޯލް އެތެރެކުރި މިންވަރު މަދުވުމުން ކަމަށެވެ. ނަމަވެސް އޭގެ ބަދަލުގައި ފަރުނީޗަރާއި، ފިކްސްޗާސް އަދި ފިޓިންގްސްގެ އިތުރުން ކާނާ އާއި ޓްރާންސްޕޯޓް އިކުއިޕްމަންޓާއި، ޕާޓްސް އެތެރެކުރި މިންވަރު އިތުރުވުމުން، އެކްސްޕޯޓް ދަށްވި މިންވަރު ވަނީ ކުޑަ ކުރެވިފަ އެވެ.\nއިމްޕޯޓް އިގްތިސާދު އެމްއެމްއޭ އެކްސްޕޯޓް


BREAKING: HEOC In6Meehaku Covid Ah Fassi Vehjje - Vaguthu\nއެޗްއީއޯސީން ހަ މީހަކު ކޮވިޑަށް ފައްސިވެއްޖެ\nހެލްތް އެމާޖެންސީ އޮޕަރޭޝަން ސެންޓަރު (އެޗްއީއޯސީ) ހިންގަމުންދާ ދަރުބާރު ގެއިން ހަ މީހަކު ކޮވިޑް-19 އަށް ފައްސިވެއްޖެ އެވެ.\nމިރޭ ދަރުބާރުގޭގައި ކުރިއަށްގެންދާ ނޫސްވެރިންގެ ބައްދަލުވުމުގައި އެޗްޕީއޭގެ ޑައިރެކްޓަރ އަހުމަދު ނާސިރު ވިދާޅުވީ، ބަލި ފެތުރިފައިވާ ތަނެއްގައި މަސައްކަތް ކުރަމުންދާއިރުގައި، ކޮވިޑާއި ދެކޮޅަށް މަސައްކަތް ކުރަމުންދާ ފަރާތްތައްވެސް ފައްސިވަމުންދާ ކަމަށެވެ.\nއެގޮތުން ދަރުބާރުގޭގައި ކޮވިޑާއި ދެކޮޅަށް މަސައްކަތް ކުރާ ފަރާތްތަކުގެ ތެރެއިން އިހަލެއް (ކްލަސްޓާއެއް)އުފެދިފައިވާ ކަމަށް ނާސިރު ވިދާޅުވިއެވެ. އޭނާ ވަނީ މި މަސައްކަތުގައި އުޅުނު ހަ ފަރާތެއް ފައްސިވެފައިވާ ކަމަށް ވިދާޅުވެފައެވެ.\n"އެ ހަ ފަރާތެއް ފައްސިވުމައި ގުޅިގެން އެ ފަރާތްތަކާއި ގާތުން އެއްތާވި 29 މީހަކު ހިމެނޭ، މިފަރާތްތައް މިހާރު ވަނީ ކަރަންޓީން ކުރެވިފައި އަދި ދަރުބާރު ގޭގެ އެތެރެ ރައްކާތެރިކަމުގެ ފިޔަވަޅު ވަނީ ވަރުގަދަކޮށް ކަންތައްތައް ހަރުދަނާ ކުރުމުގެ މަސައްކަތް ކުރިއަށް ގެންދަނީ". ނާސިރު ވިދާޅުވިއެވެ.\nމިއަދު ރާއްޖެއިން ކޮވިޑަށް ފައްސިވެފައި ވަނީ 145 މީހެކެވެ. މިއާއެކު މިހާރު ރާއްޖެއިން ކޮވިޑަށް ފައްސިވި މީހުންގެ ޖުމްލަ އަދަދު ވަނީ 18،612 އަށް އަރާފައެވެ.\nރާއްޖެއިން މިހާރު މި ބަލީގައި 60 މީހަކު ވަނީ ނިޔާވެފައެވެ.\nފެބުރުއަރީ 20, 2021 22:41\nފެބުރުއަރީ 20, 2021 23:12\nއެޗްއީއޯސީގަ މަސެއްކަތް ކުރަން ޖެހެނީ ނުލާހިކު ކައިރި ކައިރީގަ... އެއްވެސް ވަރަކަށް ގައިދުރު ކަމެއް ނެތް... އެތަނަށް ވަދެ ވުނީތީ ބިރުން ފިއްކަޑައިގެން ދާވަރު ވޭ ރައްކާތެރި ކަމުގެ ފިޔަވަޅުތަށް ދަށް ކަމުން... އެތަން މިތަނުން، ސަރުކާރުގެ އޮފީސްތަކާ، މުއައްސަސާތަކާ އެކިއެކި ތަންތަނުން ވޮލެންޓިރުން ގެނެސް ގެން އުޅޭއިރު ރައްކާތެރިކަމުގެ ފިޔަވަޅުތަށް އެހާ ދަށް... ވަންނަ އިރު ވެސް ފެންނާނެ ދެތިން ކުއްޖަކު މާސްކް ދަށްދޮޅީގަ އަޅުވައިގެން ދަރުބާރުގެ ތެރޭގަ އުޅޭތަން... ސެނިޓައިޒަރ ފުޅިއެއް ހާ ހިސާބުވެސް ނެތް... އެޗްޕީއޭ އިން އެޗްއީއޯސީގެ ރައްކާތެރިކަމުގެ ފިަޔަވަޅުތަށް ބަލައިފިއްޔާ ޖޫރިމަނާ ކުރަން ޖެހޭ މީހުން ގިނަވަނެ.. ވަރަށް ދެރަ ކަމެއް މިއީ\nފެބުރުއަރީ 20, 2021 23:17\nއެޗްއޯސީ އަކީ އެންމެ ރައްކާތެރިކަން ކުޑަ އެއް ތަން... ތިން ފޫޓު ކީއްކުރަން 1 ފޫޓް ވެސް ދުރުމިން ނުބަހައްޓާ ތަނެއް... ތިތަނަށް މަސެއްކަތް ކުރަން ދާ ވޮލެންޓިއަރުން އެހާ ވަރަށް ކެއްސާ، ރޯގާގެ އަލާމާތްތަށް ހުއްޓާ ވެސް ނިކުންނަން އެންގީމަ ނިކުމެ އެތިބެނީ، ދެން ކިހާ ނުރައްކާތެރި ވާނެ\nފެބުރުއަރީ 21, 2021 06:02\nކަރަޕްޝަނަށް ޕޮޒިޓިއުވީ !\nފެބުރުއަރީ 21, 2021 09:03\nފިޔަވަޅުތައް ވަރުގަދަ ވެގެންގޮސް ތިޔަ ފައްސިވީ.\nފެބުރުއަރީ 21, 2021 13:01\nތިތަން އުވާލާ މިހާރުން މިހާރަށް


Kulliakah mi sarahahdhu govaafaane!\nނުރައްކާތެރިކަން ބޮޑު ގިނަ މަސައްކަތަކެއް ހިނގައި ސަރައްދު ފެންނަ ގޮތަށް މޮގާ ނަގާފައިވާ ފޮޓޯ: މި ފޮޓޯގަނޑު ވަނީ ވައިރަލްވެފައި -- ފޮޓޯ: މޮގާ\nހެންވޭރު، އަބަދަށްފެހި މަގުގައި ހުރި ކެމިކަލް ގުދަނެއްގައި އަލިފާން ރޯވެ ހިނގައި ދިޔަ ބޮޑު ހާދިސާއަކީ މިފަހުން މާލޭގައި ހިނގައި ދިޔަ އެންމެ ބޮޑު އަދި ނުރައްކާތެރި އަލިފާނުގެ ހާދިސާއެވެ. އެ އަލިފާންގަނޑު ކޮންޓްރޯލް ކުރަން ހަ ގަޑިއިރު ހޭދަ ކުރަން ޖެހުނެވެ. އެ އަލިފާނުގައި އެކަކު މަރުވި އިރު ހަތް އިމާރާތެއް އަދާ އަޅިއަށް ވެގެންދިޔަ އެވެ. އޭގެ ތެރޭގައި މުދަލާއެެކު ހަތަރު ގުދަން ވެސް ހިމެނެ އެވެ. އެ ސަރަހައްދުގައި ބަހައްޓާފައިވާ ސައިކަލްތަކާއި އެ ނޫން ބައެއް ވެހިކަލްތައް އަނދައިގެން ދިޔައީ އެވެ. ގާތްގަނޑަކަށް 500 އާ ގާތް ކުރާ އަދަދަކަށް މީހުން ހާލުގައި ޖެހުނެވެ.\nއެ ހާދިސާއަށް ފަހު އަޅަން ފަށާފައިވާ ފިޔަވަޅުތަކުން އެއީ އިތުރަށް ލޯ ހުޅުވައި ދިން އަލިފާނަކަށްވިކަން އެނގެ އެވެ. އަދި އެފަދަ ދެވަނަ ހާދިސާއެއް ހިނގަން މެދުވެރި ނުވާނެ ވަރަށް ގިނަ ފިޔަވަޅުތަކާއި ބެހޭ ގޮތުންނާއި އެފަދަ ހުޅެއް ރޯވެދާނެ ގޮތްގޮތާބެހޭ ގޮތުން ވެސް މިހާރު ވާހަކަ ދައްކާ މީހުން ގިނަ އެވެ.\nހެންވޭރު، އެ އަލިފާނުގެ ހާދިސާ ހިނގުމުގެ މަސްތަކެއް ކުރިން ވެސް އާންމުން ދިރިއުޅޭ ސަރަހައްދުތަކުގައި ނުރައްކާތެރި ކެމިކަލް ގުދަން ކުރުމާމެދު މީހުން ކަންބޮޑުވުން ފާޅު ކުރަމުން އައެވެ. އެފަދަ ބައެއް ގުދަންތަކުގެ ފޮޓޯއާއެކު ކަމާބެހޭ މުއައްސަސާތަކުގެ އިސްވެރިންނަށް ޓެގްކޮށް ބުނެދޭން މަސައްކަތްކޮށްފައި ވެއެވެ. ނަމަވެސް އަޅައި ނުލެވި އޮއްވާ ރޯވެ މީހެއްގެ ފުރާނަ ގެއްލި މާލީ އަދި މާއްދީ ބޮޑެތި ގެއްލުންތައް ވެސް ލިބުނީ އެވެ. އެތައް ބައެއްގެ ދިރިއުޅުން އަނދާ އަޅިއަށްވީ އެވެ.\nމިއީ ވެސް ސަމާލު ކަމަށް ގެނައުމެއް ކަމާ ބަލަމާ ހެއްޔެވެ؟ މިއީ ސޯޝަލް މީޑިއާގައި މިހާރު ދައުރުވަމުން އަންނަ އެންމެ ފޮޓޯގަނޑެކެވެ. މިއީ މާލޭ ދެކުނު ފަރާތު ބޮޑު ތަކުރުފާނު މަގުން ކޮންމެ ދުވަހަކު ކޮންމެ އިރެއްގައި ހަމަ ލޮލަށް ފެންނާނަ އޮތް "ފޮޓޯ" އެކެވެ.\nބޮޑު ތަކުރުފާނު މަގު، ފަތާ މޫދު ހިމެނޭ ސަރަހައްދަކީ ވަރަށް ކާރޫބާރު ބޮޑު ވެސް ސަރަހައްދެކެވެ. ގިނަ މަސައްކަތްތަކެއް ހިނގާ ވެސް ސަރަހައްދެކެވެ. އެ ސަަރަހައްދަކީ މާލޭގައި އެންމެ ފުޅާ ދާއިރާއެއްގައި ގޭހުގެ ވިޔަފާރި ކުރަމުންދާ މޯލްޑިވްސް ގޭހާއި ވިލާ ގޭހުގެ މައި އޮޕަރޭޝަން ސެންޓަރު "އެކުއެކީގައި" ހިންގާ ވެސް ސަރަހައްދެވެ. އެތައް ސަތޭކަ ގޭސްފުޅިތަކުން ފުރާލެވިފައިވާ ގުދަންތައް އެ ސަރަހައްދުގައި އެބަހުއްޓެވެ.\nމީގެ އިތުރުން އެމްޑަބްލިއުއެސްސީގެ މެއިން ކެމިކަލް ގުދަން ވެސް ހުރީ ވިލާ ގޭހުގެ އިމާރާތާއި އެސްޓީއޯ ގޭހުގެ ލުއިފުޅީގެ ގޭސް ރައްކާކޮށްފައިވާ ގުދަނާ ދެމެދަށެވެ. އެ ދިމާއިން ފަހަތަށް އޮންނާނީ އަލިފާނެއް ރޯވެއްޖިއްޔާ އަނދާ އަނދާ ނުނިވޭނެހާ ބޮޑު. އަދި އާންމުކޮށް އަލިފާން ރޯވާ ނީލަން ފިހާރައެ އެވެ. ލުއި ފުޅި ގުދަނާ ޖެހިގެން ކުޑަ ތަންކޮޅެއް އިރުން ދުރުގައި ހުންނަނީ ހަކަތަ ޕެޓްރޯލް ޝެޑެވެ. ދެން ހުރީ އެފްއެސްއެމްގެ ޕެޓްރޯލް ޝެޑެވެ. އޭގެ ފަހުން ސަރުކާރުގެ މައި އިންޖީނުގެ ސްޓެލްކޯ އެވެ.\nހަމަ މި ސަރަހައްދުގައި ވިލާ ގޭސް ރައްކާކޮށްފައިވާ ގުދަނާ ޖެހިގެން ހުންނަނީ ވަރަށް މަޝްހޫރު ވެގެން އުޅޭ "ތާސީރު ކެފޭ" ގެ އަލިފާން ލާފައިވާ ބަދިގެ އެވެ. އެ ކެފޭގައި އަބަދު އަނދަ އަނދާ ހުންނަ ބަދިގޭން "އަލިފާން ކަނެއްޏެ" އް ބޭރުވެއްޖެ ނަމަ ދެން ވާނެ ގޮތަކާމެދު މީހުން ކުއްލިއަކަށް ވާހަކަ ދައްކާން ފެށީ ކޮންމެވެސް މީހަކު ފޯނުން މި ފޮޓޯ ނަގައި ދޫކޮށްލުމުންނެވެ.\n"ބޮޑު އަލިފާނުގެ ހާދިސާއަކަށް މި ސަރަހައްދަށް ބޭނުން ވަނީ އަލިފާން ކަންޏެއް. އަލިފާނުގެ ހާދިސާއެއް ހިނގައިފިނަމަ ކިހިނެތްތޯ ހަދާނީ! ހަގީގަތުގައި މިތާ ހުރި ތަންތަނަށް ބަލާއިރު މިއީ ސިނގިރޭޓް ފިލްޓަރެއްވެސް އެއްލާލައިގެންވާނެ ހިސާބެއް ނޫން! ނުވަތަ ސިގިރޭޓް ބޮއިގެންވެސް ވާނެ ސަރަހައްދެއް ނޫން." ސޯޝަލް މީޑިއާގައި ކަންބޮޑުވުން ފާޅުކުރި އެކަކު ބުނެފައި ވެ އެވެ.\nމިދިމާ އާންމުންގެ ސަމާލުކަމުގައި އޮވެއެވެ. އެކަމަކު އިއްޔެ އާންމުންނަށް އެކަން ހަނދާންވެ ފިކުރު ބޮޑުވާވަރު ކޮށްލައި ދިނީ ފިލްމު ކުންފުނި ޑާކްރެއިންގެ ވެރިޔާ މުހައްމަދު އަލީ (މޮގާ) އެވެ. އެ ސަރަހައްދުގެ ފޮޓޯއަކާއެކު މޮގާ ވަނީ އެ ސަރަހައްދުގައި އެގޮތަށް ކެފޭއެއް ހިންގުމުގެ ނުރައްކާތެރިކަން ކަމާބެހޭ އިދާރާތަކުގެ ވެރިންނާ ހިއްސާކޮށްފަ އެވެ. އެހާ ހިސާބުން މުޅި ސޯޝަލް މީޑިއާގައި އެ ފޮޓޯއާ ވަނީ ވައިރަލްވެފަ އެވެ.\nހަގީގަތުގައި ވެސް މިއީ ނުރައްކާތެރި ހާދިސާއެއް ހިނގަން މެދުވެރިވެދާނެފަދަ ކަމެކެވެ. މިއީ އެފަދަ ހާދިސާއަކަށް "ދޮންވެފައި" ވާ އަދި ސަލާމާތީ ފިޔަވަޅެއް މާރަނަގަޅަށް އަޅާފައިވާކަން ކަށަވަރު ކުރެވިފައިވާ ނުވާ ނުރައްކާތެރި ސަރަހައްދެކެވެ. ކޮންމެ ވަގުތެއްގައި ވެސް މި ސަރަހައްދު ގޮވާފާނެ އެވެ.\nއަލިފާން މޯލްޑިވް ގޭސް ކެމިކަލް ގުދަނުގައި ރޯވުން


Maibadhaige Rihun Ragalhu Vejje, Eburi Raajje Anan Adhi Naangaa - Nasheed - Vaguthu\nމައިބަދައިގެ ރިހުން ރަނގަޅު ވެއްޖެ, އެބުރި ރާއްޖެ އަންނަން އަދި ނާންގާ - ނަޝީދު\n10 މަސް ކުރިން ( މާޗް 8, 2018 )\nކުރީގެ ރައީސް މުހައްމަދު ނަޝީދު - ވަގުތު އިމޭޖްސް: އަމީން ފަހުމީ\nމައިބަދައިގެ ރިހުން ވެސް ރަނގަޅުވެފައިވާ ކަމަށާއި އެނބުރި ރާއްޖެވަޑައިގަތުމަށް މޯލްޑިވްސް ކަރެކްޝަނަލް ސާވިސްއިން އަދިވެސް އަންގާފައި ނުވާ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\n13 އަހަރުގެ ޖަލު ހުކުމެއް ތަންފީޒު ކުރައްވަމުން ގެންދަވަނިކޮށް ބޭސްފަރުވާއަށް ކަމަށް ބުނެ އިގިރޭސިވިލާތުން ހިމާޔާތް ހޯދަވައިގެން ނަމަވެސް މިވަގުތު އަވައްޓެރި ލަންކާގައި ހުންނެވި ރައީސް ނަޝީދު މިހެން ވިދާޅުވީ " ރާއްޖެ ޓީވީގެ" ޕްރޮގުރާމަކަށް ދިން އިންޓަވިއެއްގައެވެ.\nނަޝީދު ވިދާޅުވީ އެމަނިކުފާނަކީ ހަކުރުބަލީގެ މީހެއް ނޫން ކަމަށާއި އަދި ލޭގެ ޕްރެޝަރު މައްޗަށް ދިއުމުގެ މައްސަލައެއް ވެސް ކުރިމަތިވެވަޑައިގެންފައި ނެތް ކަމަށެވެ.\n" އަޅުގަނޑުގެ ސިއްހަތު މިހާރު ރަނގަޅު ނަމަވެސް މައިބަދައިގައި ރިހުމަށް ފަރުވާ ހޯދި ފަހުން އެކަން ވެސް ރަނގަޅު ވެއްޖެ އަދި ކަސްރަތުކޮށް ހެދުމުން ވެސް މައްސަލައެއް ފާހަގަ ނުކުރެވޭ" ނަޝީދު ވިދާޅުވިއެވެ.\nރައީސް ޔާމީން ވެރިކަމުގައި ހުންނެވިޔަސް، އެނބުރި ރާއްޖެ ވަޑައިގަންނަވާނެ ކަމަށް ވިދާޅުވެ ނަޝީދު ވިދާޅުވީ ރާއްޖެ ވަޑައިގަތަސް ރައީސް ޔާމީން ވެރިކަމުގައި ހުންނަވާ ތަނެއް ނުފެންނާނެ ކަމަށެވެ.\n" އަޅުގަނޑު ރައީސް ޔާމީން ވެރިކަމުގައި ހުންނެވިޔަސް އަޅުގަނޑު ރާއްޖެ ދާނަން. އެކަމަކު އަޅުގަނޑަކަށް ނުފެނޭ ރައީސް ޔާމީން ވެރިކަމުގައި ހުންނަވާ ތަނެއް" ނަޝީދު ވިދާޅުވިއެވެ.\nނަޝީދު ވިދާޅުވީ ރިޔާސީ އިންތިހާބުގައި އެމަނިކުފާނު ވާދަ ކުރައްވަން ބޭނުންފުޅުވެ ވަޑައިގަންނަވާ ކަމަށާއި ގުޅިފައިވާ ޕާޓީތަކާއެކު މަސައްކަތްކުރާއިރު، އިންތިހާބުގައި ވާދަކުރާނެކަން ހާމަކުރާނީ ޕާޓީތަކާއެކު މަޝްވަރާކޮށް، އެއްބަސްވުމަކަށް އާދެވިގެން ކަމަށެވެ. އަދި ޕާޓީ ތަކުގެ މެދުގައި މަޝްވަރާކޮށްގެން، ދިވެހިރާއްޖޭގެ މިސްރާބު ރަނގަޅު ގޮތަކަށް ކަނޑައެޅިގެން ރައްޔިތުންގެ ފައިދާއަށް ރައްޔިތުންގެ އެދުންތައް ފުއްދައިދެވޭ ހެޔޮވެރިކަމެއް ގާއިމު ކުރެވޭނެ ކަމަށެވެ.\nމާޗް 8, 2018 - 15:49\nކަލޯ ތިޔައީ ގޮތުބޯ ވާހަކަ.. ނުބައި ސައިތާނު\nމާޗް 8, 2018 - 15:54\nބަލަ ކަލޭ މިތަނުން ދިޔައިރު ގާނޫނީ ވަކީލުން ބުނެފަ އޮތީ ކޮންމެހެންވެސް މައިބަދައިގެ އޮޕަރޭސަން އެއް ނުކޮއްފިނަމަ ފުރާނަ އައް ނުރައްކާ ވާނެއެ. ޢެކަމް ނުޖެހުނުދޯ\nމާޗް 8, 2018 - 15:58\nކަލޭގެ މައިބަދާއިގައެއް ނޫން ރިއްސަނީކީ. ގާނޫނުގަ ލަނޑައަޅަންވީ މައިބަދައިގަ ރިއްސާ.މީހުންނަށް ވެރިކަމަށް ކުރިމަތި ނުލެވޭ ގޮތަށް. ﷲ ނުޖައްސަވާ ބަލިތައް އެމީހަކު އަމިއްލައަށް ޖެހިގަނެގެން އުޅެންޏާ އެކަމުގެ ހޮތި ފެންނާނެ.\nމާޗް 8, 2018 - 16:13\nދޮގުހެދުމާ މަކަރުހެދުމަށް ތިވަރެހ ނޯންނާނެ\nމާޗް 8, 2018 - 16:19\nކަލޭމެން ހެޔޮނުވާނެ ތި ވެރިކަން ހިފައިގެން ކަށްވަޅަށް ދެވޭތޯ ބަލާބަ\nމާޗް 8, 2018 - 16:38\nކޮސްބެ އަނެއްކާވެސް ކޮސްގޮވަންފެށީދޯ މީ އަޅެ ކާކުވިހޭ ދަރިއެއްތަ\nމާޗް 13, 2018 - 16:54\nމާޗް 8, 2018 - 17:18\nކަލޭގެ ބޮލުގައިން ރޮދި ނެގިއްޖެތޯ؟؟؟\nމާޗް 8, 2018 - 17:40\nއަވަހަށް ވަޑައިގަންނަވާ!ޖަލުހުރީ މަނިކުފާނުގެ\nމާޗް 8, 2018 - 17:41\nޢާބިދާ އައްނާށޭ ބުނަންދެން މަޑުކުރޭ\nމާޗް 8, 2018 - 17:42\nކަލޭ މައި ބަދައެއް އިނދޭތަ؟ ފައްކާ ފިނޑި ފާތުމަޔެއް. ކަލެޔަކަށް ނުކެރޭނެ މާލެ އަރާކަށް\nމާޗް 8, 2018 - 17:49\nއަހަރުގެ ބޮޑު ޖޯކު. ހަހަހަ....\nމާޗް 8, 2018 - 17:50\nމ ހާރުވެސް މިދަނީ ރަނގަޅުވެރިކަމެއް، ރައްޔިތުންގެ ހުރިހާ އެއްމެނަށްވެސް ފައިދާ އެބަލިބޭ! އެކަމަކު ތިކަހަލަ އަމިއްލަ އެދުމުންފުރިފަ ތިބި ދެތިން ކްލައުންނަކަށް އަނދިރިކަމުން އެކަމެއްނުފެއްނާނެ!\nމާޗް 8, 2018 - 22:04\nމީނަ ވާހަކައެއް ދައްކާއިރު އިއްޔެ ވީކަމެއް ހަނދާނެއް ނުހުންނާނެ މައިބަދަ އޮޕަރޭޝަން ނުކުރިއްޔާ މަރުވެދާނެއޭ ކިޔާގެނ ދިޔައިރުވެސް އޮތީ ބުނެފަ ނިމުނީމާ ލަސްނޮކޮށް އަންނައްޗޭ.ދެން ޖެހޭތަ އަލުން އަންނާށޭ ބުނަނަން\nމާޗް 8, 2018 - 22:05\nމާޗް 8, 2018 - 18:01\nމާޗް 8, 2018 - 18:33\nކަލޯ އެންގިޔަސް އަންނާނަންތަ؟ މިހާރުވެސް ފިލައިގެން އުޅެނީ. ފިލާ އިނދެގެން މޮޅު އަނގަ ތަޅާނެކަމެއްނެތް\nމާޗް 8, 2018 - 18:35\nމިތަނަށް ދެން އަންނާނެކަމެއް ނެތް. ޔޫކޭ ޕާލިމެންޓަށް ކުރިމަތިލާ. ނޫނީ އިންޑިޔާގެ ޕާލިމެންޓަށް ކުރިމަތިލާ.\nމާޗް 8, 2018 - 18:38\nމާލެތެރޭ ގިނަވެއްޖޭ ރޯނު އެދުރު ދޭދޭ މީހުނގޮވަނީ ކެނެރީވަގު\nމާޗް 8, 2018 - 19:22\nތިޔަ ނަޝީދު ހެޔޮވެރިކަން ކޮށްދިން ގޮތް ފެނިފައި ހޮޑުލަވައިފި. ދެން ދުވަހަކުވެސް ބޭނުމެއްނޫން ތި ނަޝީދު ވެރިކަން ކުރާތަން ދެކޭކަށް. ކަމެއް ކޮށްދެންޏާ ރާއްޖެ އައިސް ޖަލުގައި ހުރެބަލަ.\nމާޗް 8, 2018 - 19:32\nފޮނި ބާސާ ނުކަނޑާ އައިސް ޖަލަށް ވަދޭ، ތިމާއަށްވުރެ މަތީ ފަރާތެއް ވޮޑިގެންވާކަން ހަނދުމަކުރޭ.\nމާޗް 8, 2018 - 19:42\nކަލޭގެ މައިބަދަ މިހާރު ތި ހުރީ ސިމެންޓުން ހަދާފަ އަންނައިރަށް ބިނދޭނެ ދެލޯދުންމާރި.\nމާޗް 8, 2018 - 20:21\n13 އަހަރަށް ޖަލަށް ލާފައި ހުރި ބޮޑު ޓެރެރިސްޓެއް ނޫންތޯ ނަޝީދަކީ. ޓެރެރިސްޓުން މިރާއްޖޭގައި ވެރިކަން ކުރާތަން ބަލާކަށް މިހާރު ބޭނުމެއްނޫން. ކުއްވެރިޔެއްކަން ހަނދުމަނެތުނީތޯ!\nމާޗް 8, 2018 - 20:39\nގަމާރާ އެންގީމަތަ އަންނަން ޖެހެނީ ނޭންގިޔަސް ކުރިއަށް އޮތީ 13 އަހަރުގެ ޖަލުގޮޅި...\nމާޗް 8, 2018 - 20:55\nކަލޭ ދިޔައީ މައިބަދައަށް އެއްކަމެއް ވެސް ވެގެނެއްނޫނެވެ. ޖަލު ޙުކުމަށް ފިލަންވެގެންނެވެ. ދެންކޮންމެހެން މިތަނަކަށް އަންނާނެކަމެއް ނެތެވެ. ކަލޭގެ ސުންޕާކަން މިއުޅެނީ އަދިވެސް ނުކެނޑިގެންނެވެ. މާތްﷲ ކަލެއާ ކަލޭގެ ޙައްދުފަހަނައަޅާފައިވާ ބައިގަނޑުގެ ކިބައިން މިގައުމު ސަލާމަތް ކޮށްދެއްވުން އެދި ދުޢާ ދަންނަވަމެވެ.\nމާޗް 13, 2018 - 13:13\nމާޗް 8, 2018 - 20:58\nމައިބަދައަށް ކުރީ ކޮން ބޭހެއްތޯ؟ ލަންކާއާ އިންގިރޭސިވިލާތާ ދެމެދު މަތިންދާބޯޑު ދުއްވުމުގެ އެކްސަސައިޒްތަކެއް ހެދީ ދޮތަ؟\nމާޗް 8, 2018 - 21:04\nބިރުކުޑައަލީ ހެދިގެން އުޅުނުއެންމެން ކަމަކާދިމާވީމަ ފިލާރައްކާވީ. ތީހުސްގަދަބަސް ބުނެފައުޅޭ ހުސްފިޑިން. ފިލާތިބެގެން ތިކަހަލަގަދަބަސް ބުނާނެ ތިބުނާބަހައް ޕަޕެޓް ގުރޫޕް އަތްޖަހާނަށާނެ ދެތިންދުވަސްފަހުން އަނެއްކާ ވާހަކައޮޅުވާލާނެ.\nމާޗް 8, 2018 - 22:33\nދިވެހި ރަޢިއްޔަތުން ވެއްޖެނޫންތަ މީނާއަކީ ސިކުޑި ހަމަ މީހެއްތޯ ބަލަން\nމާޗް 8, 2018 - 22:43\nހީވަނީ ވިލާތުން އެންގީހެން، ދެން ދާންއުޅޭށޭ...\nމާޗް 8, 2018 - 22:59\nތިބޭފުޅާ މިގައުމުގެ ވަރިކަމަކަށް ކުފޫ ހަމައެއް ނުވޭ . އެއީ ވަޑާންގެއަކާ ކުންފުންޏެއް ހިންގަން ނޭގި ބަގްރޫޓް ވިމީހަކު ވެރިކަމަށް ގެނައުމުން ގައުމު ވެސް ބަގުރޫޓް ކޮށްލި ވީމާ އިތުރަށް ވެރިަކންކުރަން ނޫޅުއްވާ. އަނެއްކާ މައިބަދަ ގުޑާފާނެ\nމާޗް 8, 2018 - 23:25\nހައި އައްނި، ވިދާޅުވެ ބައްލަވާ މަނިކްފާނު ފަރުވާ ހޯއްދެވި ހޮސްޕިޓަލްގެ ނަން. އަޅުގަނޑު އުޅެއުޅެ ބުރަކަށީގެ ބައްޔށް ފަރުވާއެއް ނުލިބިގެން މިއުޅެނީ\nމާޗް 8, 2018 - 23:38\nސާބަހޭ ރާއްޖެއައިމަ ލޮލަށް ބައެއް މީހުން ނުފެންނާނެކަންވެސް މީނާއެއް މިހާރު އެނގޭ.އެހެން ވިއްޔާ ތިތާ ނައިސް ހުރެބަލަ.އެހެންނޫނީ އެނެެއްކާ ލޮލަށް ނުފެންނާތީ އެނބުރި ރާއްޖެ ދޫކޮށް ލޮލަށް ފަރުވާކުރަން ދާންޖެހިދާނެ. ހީހީ ހަލާކު...........\nމާޗް 8, 2018 - 23:57\nކޯޗެއްތޯ ބުރަކަށްޓައް ހަރާލީ. އޭރުންތާ ތިހެރި އެއްޗެއް އަހަރެމެނައްވެސް ހޯދަން އެގޭނީ.\nމާޗް 9, 2018 - 02:42\nޓެރަރިސްޓެއްކަން ކޯޓުތަކައް ސާބިތުވެފަތިބޭމީހުންނައް ދައުވަތުނުފޮނުވަން.\nމާޗް 9, 2018 - 06:29\nކަލޭ ފޮނުވީ ބޭސްކޮށް ނިމިގެން އަންނާށޭ ކިޔާފަ. ދެން ބެޗިގޮތަށް ބެޗީ. ކަލެއަކަށް ނުޖެހޭ އަންނަން އަންގާކަށް އަނެއްކާ. އެއީ އޮތީ ބުނެފަ ތިޖަހާ ސަކަރާޓެއްޖަހާ ނިމުމަށްފަހު އަންނަން ޖެހޭނެކަމަށް. ލިޔުންވެސް ވީ ކަލޭއަތުގައި. އެހެންވީމަ ދެން ނިކަން އާދެބަލަ ހިއްވަރެއް ހުރިއްޔާ. މުޅީންވެސް ތިކަހަލަ ކަނޑުކޮސސް ވާޙަކަ ނުން ވާޙަކައެއް ނުދައްކާ. ކަލޭ އަންނަން ހުއްދަ ނަގާކަށް ނުޖެހޭ ދެނެއް. އޮތީ ނިމިގެން އައިސް ޖަލުގަ ހުްނނާށޭ އަންގާފަ. އަންނަން ނުކުރެގިގެން ހާދަ އަނގައެކޭ ދޯ ތިތަޅަނީ. ތިހިރީ މަލިކު ލަވައަށް ވީގޮތް ވެފައި އަންނަންވެސް ބޭނުން. އާދެވޭކަށްވެސް ނެތް. ހައްހަހއްހަހއްހާ\nމާޗް 10, 2018 - 14:26\nދޮގުވެރިޔާ! ވެރިކަމުގައި ރައީސް ހުންނަވަނީ ވަކި ތާކުތަ؟ ނުވަތަ ވެރިކަން ކިޔާ ތަނެއް އޮންނަނީތަ، އެތާގަ ރައީސް ޔާމީން ހުންނަނިކޮށް ނުފެންނަން. އަދި އެހެން ނޫނަސް ނުބެލިއްޔަކާ ނުފެންނާނެތާ. ރީނދުލޭމެންނަކަށް ނުފެނޭނު ހުޅުލެޔާއި މާލެޔާ ދޭތެރޭ އޮތް ބްރިޖް އެއް ވެސް.\nމާޗް 12, 2018 - 13:05\nކަލޭ ދެން ޔޫކޭ އައް ދިރިއުޅުން ބަދަލުކުރޭ ، މިތަނައް އަންނާނެ ކަމެއް ނެއް...\nމާޗް 12, 2018 - 17:18\nތިޔަ މައިބަދަ ބިންދައިގެން ނުދިޔަކަން ދެރަ!\nމާޗް 13, 2018 - 13:03\nހަހަހަހަހާ ާ ާ ކެކެކެކެ ކޭ ކޭ އައްދޯއި. މައިބަދަ ރައީސް ދޯ! ކުޑަކުޑަ ހަސަން ލަޠީފް ކުރިން ބުނެފަ އޮތް "މައިބަދަ އޮޕަރޭޝަން ނުކޮށްފިއްޔާ އުނަގަނޑުން ތިރި ވާގި ނެތިދާނެ." މި ބަހުގެ މަތީ އަދިވެސް އޭނަ ހުރީ. އެ ޑަކުތަރު އަދިވެސް ނުބުނޭ ކަލޭ އޮޕަރޭޝަން ކުރަން ނުޖެހޭނެއެކޭވެސް ރަނގަޅު ވެއްޖެއެކޭވެސް. އެހެންވީމާ ގަބޫލެއް ނުކުރެވޭ ރަނގަޅުވީ ކަމަކަށް.\nމާޗް 13, 2018 - 13:10\nމައިބަދައަށް ބޮޑު "ކަމެއް" ދިމާވެގެން ނޫނީ މައިތިރި ނާރައިގެން ނޫޅޭ ލާދީނިއްޔާއެއްތަ މީ؟ނުވާ ކަންތަކާއި ނުޖެހޭ ބަލިބަލީގެ ބަހަނާގަ ބޮޑެތި މަކަރުތަކާއި ހީލަތް ހަދައިގެން އުޅެނިކޮށް ދިމާވެދާނެ ކަމަކަށް ބިރުވެރިވާނީވެސް ހެއްދެވި ފަރާތަށް އީމާންވާ ބަޔަކުތާ!\nމާޗް 13, 2018 - 16:40\nވަރިހަމަ ދުވަހަކު ތިޔަ މައިބަދައިގެ ރިހުން ރަގަޅުވެގެން ނަޔަސް. މި ގައުމަށް ކަލޭގެ ބޭނުމެއްވެސް އަދި ޔާމީންގެ ބޭނުމެއްވެސް މިހާރަކު ނެތް. މި ގައުމަށް ނޭރިއްޔާ ރަގަޅީ.\nމާޗް 14, 2018 - 11:34\nޔާމީނު އަށް މާ ބޮލައް ފައްސޭހަ ތިހެން އަމިލަށް އަރުވާލެވިގެން ގައުމަށް ނައިސްސަ ހުރެއްޖިޔާ.. ހެހެހެ


SunOnline: dharifulhu maa ginain roanama mihen kanthah kurey\nފާޠިމަތު ރާޔާ ރައޫފް 28 Nov 2021, 08:33\nދަރިފުޅު މާ ގިނައިން ރުއިމަކީ ހާސްވެ ކަންބޮޑުވެދާނެ ކަމެކެވެ. އަދި ބައެއްފަހަރު ބޮލަށް އުނދަގޫ ވެދާނެ ކަމެކެވެ. ތުއްތު ކުދިން އަނިޔާއެއް ނުވަނީސް ރޮއެފާނެ އެންމެ އާންމު ކަމަކީ ކުއްޖާ ބޭނުންވާގޮތަށް އިނުމުގެ ނުވަތަ ހުރުމުގެ ނޫންނަމަ އޮށޯވެ އޮތުމުގެ ފުރުސަތު ނުލިބުމެވެ. ކުއްޖާ މާ ގިނައިން ރޯނަމަ ފުރަތަމަ ކަމަކަށް ވެސް ކުއްޖާގެ އެފަދަ ކަމެއް ފާހަގަ ވޭތޯ ބެލުން މުހިންމެވެ. އަތާއި ފައި ކުއްޖާއަށް އުނދަގޫ ގޮތަކަށް ވޭތޯ ބަލާށެވެ.\nކުއްޖާ މާގިނައިން ރޯނަމަ ބައެއް ފަހަރު ކުއްޖާ މޫނުވަތަށް ބާއްވާ، ދެއަތަށް ކުއްޖާ މާ ބޮޑަށް ތެޅުވޭ ތަން އާދެއެވެ. ނަމަވެސް އޭގެ ބަދަލުގައި އަތްދަނޑިމަތީގައި ކުއްޖާ ބަންޑުން ބޭއްވުމަށްފަހު ކުއްޖާގެ ބަނޑުގައި އަނެއް އަތް ބާއްވާށެވެ. މިގޮތަށް ބޭއްވުމުން ކުއްޖާގެ ބަނޑަށް ވާންވެ، ބަނޑުގައިހުރި ގޭހުގެ ސަބަބުން ކުއްޖާއަށް އުނދަގޫވާނަމަ އެ އުނދަގޫ ފިލައިދާނެއެވެ.\nމަޑު ލުއި އަޑުތަކަކީ ކުޑަކުދިން ވަރަށް ބޮޑަށް ސަމާލުކަންދޭނެ އަޑުތަކެކެވެ. މިފަދަ އަޑުތައް ކުއްޖާއަށް އިއްވުމަށްޓަކައި ފެން އިސްކުރު ދޫކޮށް، ވެކިއުމްގެ އަޑުޖެއްސިދާނެއެވެ. އަދި ރޭޑިއޯގެ އަޑުވެސް އިއްވިދާނެއެވެ. ނަމަވެސް އަޑުތައް ބަހައްޓަންވާނީ މެދުމިނަކަށެވެ. އަޑު މާ ބޮޑަށް ބާރުވާނަަމަ ކުއްޖާ ބިރުގަނެ، ސިހޭފަދަ ކަމެއްވެ ރުއިން އިތުރުވުން ގާތެވެ.\nގިނަ ސަގާފަތްތަކުގައި ތުއްތުކުދިން ގިނައިން ގެންގުޅެނީ ކުއްޖާގެ މަންމަ ނުވަތަ އެހެންމީހެއްގެ އުރުގައެވެ. އެމީހުން ގަބޫލުކުރަގޮތުގައި ކުއްޖާ އުރުގައި ބެއިންދުމުން ނުރޯނެއެވެ. ނުވަތަ ރުއިން މަދުވާނެއެވެ. އެމީހުންގެ ގަބޫލުކުރުންތަކުގެ ތެދު ހަގީގަތް ދެނެގަތުމަށްޓަކައި ކޮށްފައިވާ ދިރާސާއިން ދެއްކި ގޮތުގައި ކުއްޖާ މީހެއްގެ އުރުގައި ބެއިންދުމުން ހަމަޖެހުން ލިބި، ބިރުގަތުން ފަދަ ކަންކަމުން ކުއްޖާ ދުރުހެލިކޮށްދެއެވެ. ހާއްސަކޮށް ކުއްޖާގެ މަންމަގެ އުރުގައި ނަމަ ކަންވަނީ މިގޮތަށެވެ. އެހެންކަމުން ކުއްޖާ މާގިނައިން ރޯނަމަ އުރުގައި ކުއްޖާ ބައިންދާށެވެ. ނުވަތަ މޭގައި ޖައްސާ ކުއްޖާ ގަޔާލާ ކައިރިކޮށްލާށެވެ.\nކުއްޖާގެ އަތާއި ފައިގެ އިތުރުން ބުރަކަށީގައި މަސާޖްކޮށްލުމަކީ ކުއްޖާ މާގިނައިން ރޯނަމަ ކުރެވިދާނެ ކަމެކެވެ. މަސާޖް ކުރުމުން ކުއްޖާއަށް ހަމަޖެހުން ގެނެސްދީ އަރާމު ނިންޖަކުން ނިދުމަށް އެހީތެރިވެދޭނެއެވެ. މަސާޖްކުރުމުގައި ކުޑަކުދިންނަށް ހާއްސަ ކުޑަ ތެޔޮފޮދަކާއި ލޯޝަން ބޭނުންކުރެވިދާނެއެވެ.


Iyye hayyarukuri meehunnaai Raees Yaameen vaguthun dookollumah DRP in govaalaifi - One Online\nއިދިކޮޅު ޕީޕީއެމް ޕީއެންސީން ބައިވެރިވެގެން އިއްޔެ ބޭއްވި ސައިކަލް ބުރުގެ ތެރެއިން ހައްޔަރުކުރި މީހުންނާއި މަނީލޯންޑަރިންގެ ކުށް ސާބިތުވެ ފަސް އަހަރު ދުވަހުގެ ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް އަބުދުﷲ ޔާމީން އަބުދުލްގައްޔޫމު ވަގުތުން ދޫކޮށްލުމަށް ޑީއާރުޕީން ގޮވާލައިފިއެވެ.\nއެކަމަށް ގޮވާލައި ޑީއާރުޕީން މިއަދު ބުނީ ކޮވިޑް 19 އުޒުރަކަށް ހަދައި ހިޔާލު ފާޅު ކުރަން ރައްޔިތުން މަގުމައްޗަށް ނުކުތުމުން ވެރިޔަކީ ކާކުކަން އޮޅިފައިވާ އެމްޑީޕީ ސަރުކާރުން ރައްޔިތުންގެ މިނިވަން ކަމަށް އަރައިގަތުން ވަރަށް ހަރުކަށިކޮށް ކުށްވެރިކުރާ ކަމަށެވެ.\n"އެއްވުމުން ހައްޔަރުކުރި އެންމެނާއި ޕީޕީއެމްގެ ލީޑަރު ރައީސް ޔާމީން ވަގުތުން ދޫކޮށްލާ!" ކާށިދޫ ދާއިރާގެ މެންބަރު އަބުދުﷲ ޖާބިރު ލީޑަރުކަން ކުރައްވާ ޑީއާރުޕީން ދެންމެ ކުރި ޓުވީޓެއްގައި ބުނެފައިވެއެވެ.\nމާލޭގެ މަގުތަކުގައި އިއްޔެ ހަވީރު ފެށި ސައިކަލުބުރުގެ ތެރެއިން 41 މީހުން ހައްޔަރުކޮށް ފުލުހުން ވަނީ ބައެއް ސައިކަލް ޓޯ ކޮށްފައެވެ. ފުލުހުން ބުނީ އެމީހުން ހައްޔަރު ކުރީ އާންމު ސިއްހަތުގެ ކުއްލި ނުރައްކަލުގެ ތެރެއަށް ހުށަހެޅޭ ގޮތަށް އެޗްޕީއޭގެ ގައިޑްލައިންތަކާ ހިލާފަށް އެއްވުމާ ގުޅިގެން ކަމަށެވެ.\nއިއްޔެ ހައްޔަރު ކުރި އެންމެން ވަގުތުން ދޫކޮށްލުމަށް އިދިކޮޅު ޕީޕީއެމް ޕީއެންސީން ވެސް ވަނީ ގޮވާލައިފައެވެ. އޭގެ އިތުރުން މިހާރު ޕީޕީއެމްއާ ގުޅިވަޑައިގެން ހުންނެވި، ކުރީގެ ރައީސް ޑރ. މުހައްމަދު ވަހީދު ހަސަން މަނިކުވެސް ވަނީ އެމީހުން ދޫކޮށްލުމަށް ގޮވާލައްވައިފައެވެ.\nގުޅޭ ޓެގު ސިޔާސީ ރައީސް ޔާމީން ޕީޕީއެމް ޕީޕަލްސް ނެޝަނަލް ކޮންގްރެސް ދިވެހިރައްޔިތުންގެ ޕާޓީ މުޒާހަރާ އިދިކޮޅު ކޯލިޝަން\nގާނޫނު ތަންފީޒުކުރަން ޑީއާރުޕީއަށް ދިމާވެފައިވާ މައްސަލަތަކާ ބެހޭގޮތުން އިލެކްޝަންސްއާ މަޝްވަރާކޮށްފި\nތިން އަހަރުގެ ޖޫރިމަނާ ފައިސާ ހޯދަން ޑީއާރުޕީ ގޮވައިގެން އީސީން ކޯޓަށް\nއެއްވެސް ސިޔާސީ ޕާޓީއަކާއެކު ޕީޕީއެމް،ޕީއެންސީން އެއްބަސްވުމެއް ހަދާފައެއް ނޯންނާނެ: އަދުރޭ\nބަރުލަމާނީގެ ވާހަކަތައް ނަޝީދާއި ޖާބިރުގެ މި ފޮޓޯއިން، ޑީއާރްޕީން ބުނަނީ މަޝްވަރާތައް ކުރިޔަށް ދަނީ ކަމަށް


Local inthikhaabu baavvanee vaki partyegge maslahathah tha? | Mihaaru\nލޯކަލް އިންތިޚާބު ބާއްވަނީ ވަކި ޕާޓީއެއްގެ މަސްލަހަތަށްތަ؟\nއިލެކްޝަންސް ކޮމިޝަނުން ބޭއްވި ގައުމީ ލަފާ ދޭ ކޮމެޓީގެ ބައްދަލުވުމެއްގައި ސިޔާސީ ޕާޓީތަކާއި ދައުލަތުގެ މުއައްސަސާތަކުގެ މަންދޫބުން ބައިވެރިވެވަޑައިގަންނަވަނީ: އިލެކްޝަންސް ކޮމިޝަނަށް ބައެއް ޕާޓީތައް އިތުބާރެއް ނުުކުރޭ. --ފޮޓޯ: އިލެކްޝަންސް ކޮމިޝަން\n12 ޖެނުއަރީ 2017 - 08:18\nރާއްޖެ އަށް ލާމަރުކަޒީ ނިޒާމު ތައާރަފް ކުރީ ވެސް، އޭރުގެ ވެރިކަން ކުރި ފަރާތްތަކާއި އިދިކޮޅު ފަރާތްތަކުގެ މެދުގައި ހިނގި ސިޔާސީ ކޯޅުންތަކެއްގެ ތެރެއިން، އެއް ބަޔަކު އަނެއް ބަޔަކަށް ޖެއްސުން ކުރުމުގެ ވިސްނުމެއްގަ އެވެ. ނަތީޖާއަކަށް ވީ، ރާއްޖޭގެ ލާމަރުކަޒީ ނިޒާމު، ދައުލަތުގެ ބަޖެޓަށް ބުރަ ބޮޑު އަދި ހިންގަން ވެސް އުނދަގޫ ނިޒާމަކަށް ވުމެވެ.\nއޭގެ އަހަރުތަކެއް ފަހުން ނަމަވެސް، ރައީސް އަބްދުﷲ ޔާމީންގެ ސަރުކާރުން އިސްނަގައިގެން އެކަން ބަދަލު ކުރި ކަމީ ގައުމުގެ ފައިދާއަށްޓަކައި ކުރި ވަރަށް ރަނގަޅު ކަމެކެވެ. ރަށު ކައުންސިލްތަކާއި އަތޮޅު ކައުންސިލްތަކުގައި މިހާރު ތިބޭ މެމްބަރުންގެ އަދަދަކީ 1077 އެވެ. އެކަމަކު ކައުންސިލަރުންގެ އަދަދު މަދު ކުރުމަށް ގާނޫނަށް ގެނައި އިސްލާހާ އެކު، އަންނަ އެޕްރީލް 8 ގައި ލޯކަލް އިންތިހާބު ބޭއްވުމުން، މުޅި ނިޒާމުގެ ތެރޭގައި ތިބޭނީ ޖުމްލަ 655 ކައުންސިލަރުންނެވެ. އެއީ މިހާރަށް ވުރެ 422 ކައުންސިލަރުން މަދުވުމެވެ.\nލާމަރުކަޒީ ނިޒާމުގެ ތެރެއަށް މިފަދަ ފުރިހަމަ ކަންތައް އައި ކަމުގައި ވިޔަސް، މުޅި ނިޒާމް މިހާރު އޮތީ ސިޔާސީ ހަތިޔާރަކަށް ހަދައިފަ އެވެ. ވަކި ޕާޓީއަކީ ގައުމުގެ އެންމެ މަތީ މަސްލަހަތު ކަމުގައިވެ، އެ މަސްލަހަތު ގެއްލިދާނެތީ އެ ޕާޓީ އަށް ހުރިހާ ކަމެއްގައި މަގު ފަހިކޮށްދިނުމަށް ދައުލަތުގެ މުއައްސަސާތަކަށް މަޖުބޫރުވާ ހިސާބަށް ސިޔާސީ ވެފަ އެވެ.\nއީސީގެ ރައީސް ސުލައިމާން (ކ-3) ނޫސްވެރިންނާ ވާހަކަ ދައްކަވަނީ: އެއް ބަޔަކަށް އިލެކްޝަންސް ކޮމިޝަން ކަމުދާ އިރު އަނެއް ބަޔަކު އިތުބާރެއް ނުކުރޭ. --- ފޮޓޯ: މިހާރު\nނަތީޖާއަކަށް ވަނީ ދައުލަތުގެ ބައެއް މުއައްސަސާތަކާ މެދު ބައެއް މީހުންގެ ހިތްތަކުގައި އިތުބާރާއި ޔަގީންކަން ނެތުމެވެ. ކުރިއަށް އޮތް ލާމަރުކަޒީ އިންތިހާބާ މެދު ވެސް އެއް ބަޔަކު ދެކެނީ އެ ގޮތަށެވެ. މި އިންތިހާބު މި ބާއްވައިދެނީ ހަމައެކަނި ވަކި ބަޔަކަށް ކަމުގައި ގަބޫލުކޮށް އިންތިހާބުގައި ބައިވެރި ނުވާން ވެސް ޕާޓީއަކުން ވަނީ ނިންމައިފަ އެވެ.\nއަދާލަތު ޕާޓީން ލޯކަލް ކައުންސިލް އިންތިހާބުގައި ވާދަ ނުކުރަން ނިންމީ، 128 ރަށު ކައުންސިލަކަށާއި 16 އަތޮޅު ކައުންސިލަކަށާއި މާލޭ ސިޓީ ކައުންސިލަށް އެ ޕާޓީގެ ޓިކެޓްގައި 147 ކެންޑިޑޭޓުން ނެރެން ނިންމުމަށް ފަހު އެވެ. އެއީ އިދިކޮޅު އިއްތިހާދު، މޯލްޑިވްސް ޔުނައިޓެޑް އޮޕޮޒިޝަން (އެމްޔޫއޯ)އާ ގުޅިގެންނެވެ. އިދިކޮޅު އެމްޑީޕީގެ ޓިކެޓްގައި 511 ކެންޑިޑޭޓުން ވާދަކުރަން އޮތީ ނިންމައިފަ އެވެ.\nނަމަވެސް މި މަހުގެ 14 ވަނަ ދުވަހު ބާއްވަން އޮތް އިންތިހާބު އިތުރު ދެ މަސްދުވަހަށް ފަސް ކުރުމުން އިދިކޮޅު ސިޔާސީ ފަރާތްތަކުގެ މެދުގައި ވަނީ ކަންބޮޑުވުން އުފެދިފަ އެވެ. ލާމަރުކަޒީ އިންތިހާބު، ދެ މަހަށް ފަސްކުރަން މިދިޔަ ޑިސެމްބަރު 1 ގައި ކޯޓުން ހުކުމް ކުރީ ވެރިކަން ކުރާ ޕީޕީއެމަށް އިންތިހާބަށް ތައްޔާރުވެވެން ނެތިގެން ކޯޓަށް ދިއުމުންނެވެ. އެހެން ހުރިހާ ޕާޓީތަކުން އިންތިޚާބު ފަސްކުރަން ދެކޮޅު ހެދިޔަސް ހަމައެކަނި ޕީޕީއެމަށްޓަކައި އިންތިޚާބު ފަސް ކުރުމުން އެ ހުކުމަށް ގިނަ ބަޔަކު ފާޑު ކިޔެވެ.\nކޯޓުން އިންތިހާބު ފަސް ކުރިޔަސް، އަލުން އިންތިހާބު ބާއްވާނެ ތާރީޚެއް އިއުލާން ނުކޮށް، މަހަކަށް ވުރެ ގިނަ ދުވަސް ފާއިތުވި އެވެ. ބަހަނާއެއްގެ ގޮތުން އިލެކްޝަންސް ކޮމިޝަނުން ބުނަމުން އައީ އިންތިހާބު ބާއްވާނެ ތާރީޚެއް އިއުލާން ކުރެވޭނީ ގާނޫނީ ގޮތުން ސާފުކުރަން ހުރި ކަންކަން ސާފު ކުރުމަށް ފަހު ކަމަށެވެ. ނަމަވެސް އިދިކޮޅު ފަރާތްތަކުން ބުނަމުން އައީ އިންތިހާބު އިއުލާން ކުރުން ފަސް ކުރަނީ ޕީޕީއެމަށް ތައްޔާރު ވެވެންދެން ކަމަށެވެ.\nކަން ވީ ވެސް އެ ގޮތަށެވެ. އެޕްރީލް މަހުގެ 8 ވަނަ ދުވަހު އިންތިހާބު ބާއްވާނެ ކަމަށް އިލެކްޝަންސް ކޮމިޝަނުން އިއުލާން ކުރީ ވެސް، އެޕްރީލް މަހު ބާއްވާ ނަމަ އިންތިހާބަށް ތައްޔާރުވެވޭނެ ކަމަށް ޕީޕީއެމުން ބުނެފައި ވަނިކޮށެވެ.\nއެމްޑީޕީ އޮފީހުގައި ބޭއްވި ނޫސްވެރިންގެ ބައްދަލުވުމެއްގައި އަނަސް (ވ). - ފޮޓޯ: މިހާރު\nއެހެންކަމުން މި އިންތިހާބަކީ ވަކި ބަޔަކަށްޓަކައި ބާއްވައިދޭ އިންތިޚާބެއް ކަމަށް ތުހުމަތުކޮށް އެމްޑީޕީން ބުނީ އިލެކްޝަންސް ކޮމިޝަނާ ދޭތެރޭ އިތުބާރު ނުކުރެވޭ ކަމަށެވެ. އެއީ އެ ކޮމިޝަނުން ކަންތައް ކުރާ ގޮތުންނެވެ.\nއެ ޕާޓީގެ ސެކްރެޓަރީ ޖެނެރަލް އަނަސް އަބްދުއްސައްތާރު ވިދާޅުވި ގޮތުގައި އެފަދަ އެއް ކަމަކީ ސިޔާސީ ޕާޓީގައި ރަޖިސްޓްރީ ވުމަށް ހުށަހަޅާ އިރު އިނގިލީގެ ނިޝާން ޖަހަން ޖެހޭ ގޮތަށް ގާނޫނަށް ބަދަލު ގެނައުމުގެ ކުރިން، ފިންގަޕްރިންޓާ ނުލައި ހުށަހަޅާފައި ހުރި ފޯމްތައް އިލެކްޝަންސް ކޮމިޝަނުން ބާތިލު ކުރުމެވެ.\n"އެމީހުން ނިންމީ ފިންގަޕްރިންޓް ނެތިއްޔާ އެއީ ޕާޓީގެ މެމްބަރުން ކަމުގައި ނުބެލެވޭނެ ކަމަށް. އެ ހިސާބުން ފެށިގެން އެމީހުންގެ މިނިވަންކަމާއި މުސްތަގިއްލުކަން އެ އޮތީ ވަކި ފަރާތަކަށް ޖެހިފައި ކަން ހާމަވާން. އެއީ ރައީސް ބުނާހާ ކަމެއް ތަންފީޒު ކުރަމުން އެ ދަނީ. ސިޔާސީ ޕާޓީތަކަށް ފައިސާ ދޫކުރުމުގައި ވެސް އެ ތާށި ކޮށްލީތާ، ސައްހަ ނޫން މީހުން ދަފްތަރުން ވަކިވީމައޭ ފައިސާ ދޫކުރެވޭނީ ކިޔާފައި،" އަނަސް ވިދާޅުވި އެވެ.\nއޭގެ އިތުރުން އޭނާ ވިދާޅުވި ގޮތުގައި އަންނަ އެޕްރީލް މަހު ބާއްވަން އިއުލާން ކޮށްފައި އޮތް ލޯކަލް އިންތިހާބާ ގުޅޭ ގޮތުން ކަންތައް ނިންމަނީ ވެސް ގައުމީ ލަފާދޭ ކޮމިޓީން ދޭ ލަފާތަކާ އިދިކޮޅަށެވެ.\n"މި ލޯކަލް އިންތިހާބާ ގުޅޭ ގޮތުން އަޅަމުންދާ ފިޔަވަޅުތައް ވެސް އެއީ މައްސަލައެއް. ލަފާ ދޭ ކޮމިޓީން ދޭ ލަފާތަކާ ދިމާ އިދިކޮޅަށް ކަންތައް ކުރަނީ، ސަރުކާރަށް ސިޔާސީ ގޮތުން މަންފާވާ ގޮތަށް. އެންމެ ފަހުގެ ކަމަކީ ލޯކަލް އިންތިހާބަށް ކުރިމަތިލި މީހުންގެ ކެންޑިޑޭސީ ބާތިލު ކުރުން."\nއަނަސް ވިދާޅުވީ އިލެކްޝަންސް ކޮމިޝަންގެ މެންޑޭޓްގެ ބޭރުން އަދި ވެރިކަންކުރާ ޕީޕީއެމްގެ މަސްލަހަތު ހިމާޔަތް ކުރުމަށްޓަކައި ފިޔަވަޅުތައް އަޅަމުންދާ މި ދަނޑިވަޅުގައި އިލެކްޝަންސް ކޮމިޝަނަށް އިތުބާރު ނުކުރެވޭ ކަމަށެވެ.\nޕީޕީއެމްގެ ސެކްރެޓަރީ ޖެނެރަލް ޚަލީލް. -- ފޮޓޯ: މިހާރު\nނަމަވެސް ވެރިކަން ކުރާ ޕީޕީއެމްގެ ވިސްނުން މުޅިން ތަފާތެވެ. ސެކްރެޓަރީ ޖެނެރަލް އަބްދުﷲ ޚަލީލު ވިދާޅުވި ގޮތުގައި އިލެކްޝަންސް ކޮމިޝަންގައި ތުހުމަތުތައް އަޅުވައި އިންތިހާބުގައި ބައިވެރި ނުވާން ބަޔަކު ނިންމީ، ލޯކަލް އިންތިހާބުގައި އެއްވެސް ކާމިޔާބެއް ނުލިބޭނެ ކަން ކަށަވަރުވާތީ އެވެ.\n"އަޅުގަނޑުމެންނަށް ހަމަ ފުރިހަމަ އަށް އިތުބާރު އެބަ އޮތް އިލެކްޝަންސް ކޮމިޝަނާ ދޭތެރޭގައި. ދެން އަޅުގަނޑަށް ގަބޫލުކުރެވޭ ގޮތުން އިންތިޚާބު ބޮއިކޮޓް ކުރައްވާ ބޭފުޅުން އެ ބޮއިކޮޓް ކުރައްވަނީ، އެއް ކަމަކަށް ގާނޫނާއި ގަވާއިދުގެ ތެރެއިން ކޯޓުން ހުކުމްތަކެއް ކޮށްފައި މިވަނީ، އެހެންވީމާ އެ ހުކުމަށް ތަބާވުމަށް އުޒުރުވެރިވަނީ ކަމަށް ގަބޫލު ކުރެވެނީ،" ޚަލީލް ވިދާޅުވި އެވެ.\n"ދެ ވަނަ ކަމަކަށް އެ ބޭފުޅުންނަށް ކައުންސިލްތަކުގެ ގޮނޑިތައް ކާމިޔާބު ނުކުރެވޭނެ ކަން ކަށަވަރު ވަނީ ކަމަށް ފެންނަނީ. އެހެންވީމާ ބޮއިކޮޓް ކުރުމަކީ އާންމުންނަށް ދައްކާލަން ކުރާ ކަމެއް. އެއީ އެ ބޭފުޅުންނަށް ގޮނޑި ކާމޔާބު ނުވުމުގެ ބަދަލުގައި، ތިމަންނަމެން ބައިވެރި ނުވިއްޔޭ، އެކަހަލަ މެސެޖެއް އާންމުންނަށް ދިނުމުގެ ބޭނުމުގައި ކުރައްވާ ކަމެއް ކަމަށް ބޮޑަށް ބެލެވެނީ."\nއޭނާ ވިދާޅުވީ އިލެކްޝަންސް ކޮމިޝަނާ މެދު އިތުބާރު ނުކުރަންވީ އެއްވެސް ސަބަބެއް ނެތް ކަމަށެވެ.\n"ވޯޓު އޮޅުވައިލުމުގެ ފުރުސަތެއް ވެސް މިހާރު ނުލިބޭނެ ނޫންތޯ. ވޯޓު ގުނަނީ ވެސް ހަމަ ހުރިހާ އެންމެންގެ ކުރިމަތީގައި ދެއްތޯ. ހަމަ ސީދާ ވޯޓު ލާ މަރުކަޒުގައި. އެހެންވީމާ އިލެކްޝަންސް ކޮމިޝަނަކަށް ވެސް ވޯޓު ކަރުދާސްތަކެއް ނުދާނެ ގުނުމުގެ ކުރިއަކުންނެއް،" އޭނާ ވިދާޅުވި އެވެ.\n"އެހެންވީމާ އެއްވެސް ފުރުސަތެއް ނޯންނާނެ ވޯޓު އޮޅުވާލާކަށް. އަނެއްކާ ބައިނަލްއަގުވާމީ އޮބްޒާވަރުންގެ ވެސް ކުރިމަތީގައި މި ހުރިހާ ކަމެއް މި ކުރަނީ، ކުރަމުންދާ އިރު އެއީކީ އިލެކްޝަންސް ކޮމިޝަނަށް ކުރެވޭނެ ކަމަކަށް ނުވާނެ."\nއެޕްރީލް 8 ގައި އިންތިޚާބު ބާއްވަން އިއުލާން ކޮށްފައިވާ އިރު، ގިނަ ބަޔަކު މިހާރު ދަނީ އިންތިހާބަށް ތައްޔާރުވަމުންނެވެ. ވެރިކަން ކުރާ ޕީޕީއެމާއި އެމްޑީއޭގެ ކޯލިޝަނާއި އެންމެ ބޮޑު އިދިކޮޅު ޕާޓީ، އެމްޑީޕީ ވެސް އޮތީ ލޯކަލް އިންތިހާބުގައި ވާދަ ކޮށް ވީހާ ގިނަ ގޮނޑިތައް ހޯދުމުގެ އުންމީދުގަ އެވެ.\nނަމަވެސް ކައުންސިލްތައް ނިސްބަތްވާ ރަށްތަކުގައި އޮތީ ތަފާތު ވިސްނުމެކެވެ. އެ މީހުންގެ ފޯރި ކުޑަ އެވެ. ކައުންސިލްތަކުގެ މަގާމުތަކަކީ ޕާޓީގެ ވާދަވެރިކަމަށް ވުރެ ބޮޑަށް ރަށްރަށުގެ އާއިލީ ގުޅުމުގެ ތެރެއިން ކާމިޔާބު ކުރެވޭ މަގާމުތަކަކަށް ވާތީ، ކައުންސިލަރުންގެ އަދަދު މަދު ކުރުމަކީ ރަށްރަށުގެ މީހުން ހިތްހަމަޖެހޭ ކަމެއް ނޫނެވެ. އެއީ ކައުންސިލަރުންގެ ގޮތުގައި އިންތިހާބު ކުރެވޭ މީހުން މަދުވުމުން، އެ މަގާމުތަކުން އާމްދަނީ ލިބޭނެ އާއިލާތައް މަދުވާނެތީ އެވެ.\nއެމްޑީޕީ ލޯކަލް އިންތިހާބު އަދާލަތު ޕާޓީ އިލެކްޝަންސް ކޮމިޝަން ލޯކަލް ކައުންސިލްތައް ޕީޕީއެމް އިދިކޮޅު ފަރާތްތައް ދިވެހި ސަރުކާރު ސިޔާސީ ޕާޓީ ލޯކަލް ކައުންސިލްތަކުގެ އިންތިހާބު 2017\nޢަދާލަތު ޕާޓީ އަކީ ނުވެސް ނެތް ޕާޓީއެއް. ޙެހެ\nއިތުބާރު ކުރެވޭ ހަމައެކަކުވެސް ނޫޅޭ ފައިސާ ޔާއި ވިޔަފާރި ކުރިއަރުވަން އުޅެނީ އަމިއްލަ އެދުން!\nހުރިހާ ނިޒާމެއް އޮތީ ޔާމީނުގެ އަތުގަ، ދެން މިނިވަން އިންތިހާބެއް ވިޔަސް، މިނިވަން އޮޑިޓެއްވިޔަސް އެއޮންނާނީ ފޮތުގަ، ކަން ދާނީ ޔާނު ގެ އެދުމާ އެއްކޮޅައް.\nވޯޓުލާނެކަމެއް ނެތޭ، ކޯރޓުން ނިންމާލާ، ޔާމީނަށް ލިބުނުކަމަށް ،\nމިގައުމުގައި ތިބެނީ ކޮމެންޓްތަކަށް ލައިކް ކުރާމީހުން. ގައުމު ހަލާކުވާއިރުވެސް ހެވިފަ\nހަމަ ތެދެއް ތިބުނީ...ކޮމެންޓް ކޮށްގެންނާއި ލައިކް ކޮށްގެން ކަމެއްވާނެނަމަ މިހާރު މި ވެރިކަންވެސް އޮންނާނީ ނިމިފައި.\nއަހަރެންގެ މި ކޮމެންޓު ކިޔާ މީހުން ހަދާނުގައި ބަހައްޓާތީ ހަސަންބެ ބުންޔޭ ބުނަންތިބޭތި އެމްޑީޕީ ތިޔަ އިންތިހާބު އަދި ބޯއިކޮޓު ކުރާނެ ތަންކޮޅެއް ފަހުގެ ތާރީހެއްގައި. ރަގަޅު ބައިޔަކުން ބަލިވާނެކެން މިހާރުވެސް އެގޭ އިރު ބޭރު ގައުމުތަކުގެ ކުރިމަތީގައި އަގުވެއްޓިދާނެތީ ހަމަ ލާހިކައެއްނޫން އެމްޑީޕީ މީޙުން ނަށް ތި އިންތިހާބުގައި ކުރިމަތިލާކަށް.\nސާބަހޭ...ބުނަންތޯ ވާހަކައެއް....އިންތިޚާބު ދެކެ ބިރުން އުޅެނީ ޕިންކީސް....އެހެންވީމަތާ ތިމާއާއި ވާދަކޮށްފާނެހެން ހީވާބަޔަކު ޖަލަށް ލައިގެން އެއުޅެނީ....އަދި ނުވިތާކަށް ހާސަރު ދަމައިގެން އިބްތިޚާބު ދިގުދަންމަނީ.....\nކޮންކަމެއްތޯ ވަކި ޕާރޓީއެއްގެ ވަކި ފެކްޝަނެއްގެ މަޞްލަޙަތަށް ނޫން ގޮތަކަށް ދިވެހިރާއްޖޭގައި މިހާރު ހިނގަމުންދަނީ !\nބޮޑުކަތީބް ކުޑަކަތީ ކުޑަކާފު ބޮޑު ކާފު ނިޒާމް އެންމެ ރަގަޅުވާނީ އަދިވެސް!\nޕޕމއުން ކުރިން ލާމަރުކަޒީ ނިޒާމު ބުރަ ބޮޑު ކަމަށް ދައްކަމުން އައީ އެއީ އެޕާޓީން ލާމަރުކަޒީ ނިޒާމުގެ އުސޫލުވެސް ގަބޫލު ނުކުރާތީ. ގިނަ މެމްބަރުން ތިބޭގޮތަށް ރަށު ކައުންސިލްތަށް ތަރުތީބު ކުރީ ކުދި ކުދި ރައްތަކުގައި ކޯޅުން ކުޑަ ކުރުމަށް. ކައުންސިލުގައި ތިބެނީ ހަމަ އެކަނި ދެ ޕާޓީއަށް ނިސްބަތްވާ ދެމީ ހުންކަމަށް ވާނަމަ މައްސަލަތަށް ހައްލުކުރަން ދަތިވާނެ. އޭގަބަދަލުގައި ގިނަބަޔަކު ތިބޭގޮތަށް ރޭވިގެން ދިޔައީ. މަދުކުރި ގާތް ގަޑަކަށް 400 ކައުންސިލު ވަޒީފާ އަކީ ދައުލަތަށް ނިސްބަތުން ކައުންސިލުތަށް ހިންގުން ފަހިވާނެ ވަރާބަލާފަ ބޮޑު އަދަދެއް ނޫން. އަދި ފާހަގަ ކޮށްލާނަން. ކޮންމެ ނިޒާމެއްގެވެސް ދުވަސް ދުއްވާލަންވީމަ ދައްކާނެ ބަހަނާއަކީ މާ ހަރަދު ބޮޑު ކަމަށް ދައްކާވާހަކަ. ގައުމުގަ މިހާރުވެސް ހިނގާ ބޭކާރު ހަރަދު ތަކާ ބަލާފަ ހިންގުންތެރިކަމާ ރަށު ތަރަށްގީއަށާ، ރަށްތަކުގެ އަމިއްލަ ފުއްދުން ތެރިކަމާ، އަމިއްލަ އިހްތިޔާރު ބޮޑު ކުރުމަށް ކުރެވޭ ހަރަދު މާ ކުޑަ.\nމިރާއްޖޭގައި މިހާރު ހިނގަމުން ދަނީ އެއީ ޔުނިޓަރީ ދައުލަތެކެވެ. މިރާއްޖެއަކަށް ލާމަރުކަޒީ ނިޒާމެއް ބޭނުމެއް ނޫން. ރައްޔިތުން ފިތުނަވެރި ކުރުމަށް ގާނޫނު އަސާސީގައި ލިޔެފައިވާ މިބާބު އުވާލަންވީ! މިރާއްޖޭގެ ކައުންސިލްތަކަކީ އަމިއްލަ ފައިމައްޗަށް ތެދުވުމުގެ ގާބިލްކަން ދުވަހަކުވެސް ލިބޭނެ ބައެއް ނޫން. ސަރުކާރުން ފައިސާ ނުދޭނަމަ މަގުމަތީގައި ޖަހާފައިވާ ބައްތިއަށް ފީވެސް ނުދެއްކޭ. މިރާއްޖެއަށް ބޭނުން ވަނީ އެވަގުުތެއްގައި އޮންނަ ސަރުކާރެއްގެ ސިޔާސަތު ތަންފީޒުކުރާނެ ބަޔަކު ސިޓީތަކާ، އަތޮޅުތަކާ ރަށްތަކަށް އައްޔަންކުރުން. މިގޮތުން އެވަގުތެއްގައި އޮންނަ ސަރުކާރަކުން ސިޓީތަކަށް މޭޔަރުންނާއި، އަތޮޅުތަކަށް އެޓޯލް ޗީފުންނައި، ރަށް ރަށަށް އައިލެންޑް ޗީފުން އައްޔަން ކުރަންވީ. އެސަރުކާރު ނިމުމާއެކު އެބޭފުޅުންގެ ބަދަލުގައި ދެން އަންނަ ސަރުކާރުން މިދެންނެވި މަގާމުތަކަށް މީހުން އައްޔަން ކުރަންވީ. އޭރުން ރާއްޖޭގެ ރައްޔިތުން ފިތުނަވެރި ނުވެ، މިރާއްޖޭގެ ތަރައްގީއަށް އެވަގުތެއްގައި އޮންނަ ސަރުކާރެއްގެ ލަޔާގަތު ތަންދިން މިންވަރަކުން މަސައްކަތް ކުރެވޭނީ. މިހާރު މިވާގޮަތަކީ ސަރުކާރުން ރަށް ރަށަށް ކަންތައް ކޮށްދޭން ފަށާއިރަށް އެރަށެއްގައި ސަރުކާރާއި އިދިކޮޅު ކައުންސިލަރުން ތިބޭނަމަ އެކަމަށް ހުރަސް އަޅަނީ. އަދި ހަމަ އެގޮތަށް އެރަށަކީ އިދިކޮޅު ކައުންސިލް އޮތް ރަށެއްނަމަ ސަރުކާރުން ދޭ އަހަމިއްޔަތު ކުޑަވަނީ. ވީމާ، މިރާއްޖޭގެ ރައްޔިތުންގެ މެދުގައި އެކުވެރިކަމާ އެއްބާރުލުން ދެމި އޮންނަ ގޮތަކަށް މިސިޔާސަތު ބައްޓަން ކުރަން އެބަޖެހޭ


Fahathun arai molhuve, United in City ge supporterun rovvaalaifi\nފަހަތުން އަރައި މޮޅުވެ، ޔުނައިޓެޑުން ސިޓީގެ ސަޕޯޓަރުން ރޮއްވާލައިފި\n1 އަހަރު, 8 މަސް,3ދުވަސް, 11 ގަޑި, 14 މިނެޓް, 23 ސިކުންތު ކުރިން 5280އަހްމަދު މިޒްޔާލް\nފަހަތުން އަރައި ތިން ލަނޑު ޖެހުމަށްފަހު މެންޗެސްޓަރ ޔުނައިޓެޑުން ވާދަވެރި ސިޓީ ބަލިކޮށްފިއެވެ. އިންގްލިޝް ޕްރިމިއަރ ލީގުގައި ކުޅުނު މެންޗެސްޓަރ ޑަރބީގައި ސިޓީގެ އިއްތިހާދު ސްޓޭޑިއަމްއަށް 54،000 އަށްވުރެ ގިނަ މީހުން ވަނީ ޒިޔާރަތް ކޮށްފައެވެ.\nމި މެޗުގެ ފުރަތަމަ 20 ވަރަކަށް މިނެޓުގައި މޮޅަށް ކުޅެފައިވަނީ ޔުނައިޓެޑުންނެވެ. ނަމަވެސް މެޗުގެ 25 ވަނަ މިނެޓުގައި ސިޓީގެ ކެޕްޓަން، ވިންސެންޓް ކޮމްޕެނީ ވަނީ އެ ޓީމަށް މެޗުގެ ލީޑު ނަގައިދީފައެވެ. ކޮމްޕެނީ މި ލަނޑު ޖަހާފައިވަނީ ސިޓީއަށް ލިބުނު ކޯނަރެއްގައި ލެރޯއީ ސާނޭ ނަގައިދިން ހުރަހަކުން އައި ބޯޅައެއް، ބޮލުން ޖަހާ ގޯލަށް ވައްދާލައިގެންނެވެ. އަދި އޭގެ ފަސް މިނެޓު ފަހުން ރަހީމް ސްޓަރލިންގް ފަހިކޮށްދިން ފުރުސަތަކުން ގުންޑޮއާން ވަނީ ސިޓީގެ ލީޑު އިތުރަށް ފުޅާކޮށްދީފައެވެ.\nމެޗުގެ ފުރަތަމަ ހާފު ދެ ޓީމުން ނިމިގެންދިޔައީ، ޔުނައިޓެޑަށް އެންމެ ޝޮޓެއް ވެސް ނުހެދިއެވެ. އަދި އެ ޓީމުގެ ލުކާކޫއާއި އެންޑަރ ހެރޭރާއަށް ފުރަތަމަ ހާފުގެ ތެރޭގައި ވަނީ ރީނދޫ ކާޑެއް ދައްކާފައެވެ.\nމެޗުގެ ދެވަނަ ހާފު ފެށުމާއެކު ޔުނައިޓެޑުން ވަނީ މެޗުގައި ފުރަތަމަ ފަހަރަށް ސިޓީގެ ގޯލަށް ނުރައްކާ ކުރަން ފަށާފައެވެ. މި މެޗުން މޮޅުވެގެން ސިޓީއަށް ޕްރިމިއަރ ލީގުގެ މި ސީޒަނުގެ ތަށި ލިބޭނެކަން ކަށަވަރު ވާނެ ކަމަށްވުމާއެކު، ދެ ގޯލުގެ ލީޑަކާއެކު ސިޓީގެ ސަޕޯޓަރުން އޭރު ވެސް ދިޔައީ އުފާ ފާޅު ކުރަމުންނެވެ.\nނަމަވެސް މެދު އުޑުގައި ފިޔަ ޖަހަމުންދިޔަ ސިޓީގެ ސަޕޯޓަރުން ހަމަބިމަށް ތިރިކޮށް، ޔުނައިޓެޑަށް އެ ޓީމުގެ ފުރަތަމަ ލަނޑު މެޗުގެ 53 ވަނަ މިނެޓުގައި ކާމިޔާބު ކޮށްދިނީ ފްރާންސްގެ މިޑްފީލްޑަރު ޕޯލް ޕޮގްބާއެވެ. މި ލަނޑަކީ ސިޓީގެ ތިން ޑިފެންޑަރު ކައިރިން ނައްޓާލުމަށްފަހު ސަންޗޭޒް ހެރޭރާއަށް އަދި ހެރޭރާ ޕޮގްބާއަށް ދިން ޕާހަކުން ކާމިޔާބުކުރި ލަނޑެކެވެ.\nފުރަތަމަ ލަނޑު ޖެހިތާ ދެ މިނެޓު ފަހުން އިތުރު ގޯލެއް ޖަހައި، ޕޮގްބާ ވަނީ ޔުނައިޓެޑަށް މެޗުގެ ނަތީޖާ ހަމަހަމަކޮށްދީފައެވެ. މި ލަނޑު އޭނާ ޖަހާފައިވަނީ ސަންޗޭޒް ނަގައިދިން ހުރަހަކުން އައި ބޯޅައެއް، ބޮލުން ޖަހައި ގޯލަށް ވައްދާލައިގެންނެވެ.\nސިޓީގެ ސަޕޯޓަރުން ރޮއްވާލައި، މެޗުގެ ނަތީޖާ ޔުނައިޓެޑް ކޮޅަށް އަނބުރާލަ ދިން ލަނޑު ކާމިޔާބު ކޮށްދިނީ އެ ޓީމުގެ ޑިފެންޑަރު، ކްރިސް ސްމޯލިންގްއެވެ. މި ލަނޑަކީ މެޗުގެ 69 ވަނަ މިނެޓުގައި ސަންޗޭޒް ނަގައިދިން ހިލޭ ޖެހުމަކުން ސްމޯލިންގ ކާމިޔާބުކުރި ލަނޑެކެވެ.\nމި މެޗަށް ފަހު ދަނޑު މަތީގައި ސިޓީގައި ކޯޗު ޕެޕް ގާޑިއޯލާ ވަނީ ޕޮގްބާއަށް ތައުރީފުކޮށް، މަރުހަބާ ކިޔާފައެވެ. މި މެޗުގެ ކުރިން ގާޑިއޯލާ ބުނެފައިވަނީ ޖެނުއަރީ ޓްރާންސްފަރގައި ޕޮގްބާ ސިޓީއަށް ޓްރާންސްފަރ ކުރުމާ ގުޅޭގޮތުން އޭނާގެ އޭޖެންޓް މީނޯ ރަޔޯލާ، ގާޑިއޯލާއާއި މަޝްވަރާކޮށްފައިވާ ކަމަށެވެ. މި ވާހަކަތައް ރަޔޯލާ ދޮގުކޮށްފައިވާއިރު، މެޗު ނިންމުމަށްފަހު ޕޮގްބާ ވަނީ އޭނާ ޔުނައިޓެޑާއެކު ސާބިތުކަމާއެކު ހުންނާނެ ކަމަށް އެ ޓިމުގެ ސަޕޯޓަރުން ގާތުގައި ބުނެފައެވެ.\nސިޓީއާއި ޔުނައިޓެޑުގެ މެޗަށް ޕޮގްބާ ކުޅެން އަރާފައިވަނީ ސިޓީގެ ރަމްޒީ ކުލަ ކަމަށްވާ ނޫ ކުލަ ބޮލުގައި ޖައްސައިގެންނެވެ. މިކަމާ މެދު ގިނަ ބައެއްގެ ފާޑު ކިޔުންތައް ޕޮގްބާއަށް އަމާޒުވި ނަމަވެސް، މެޗުގެ މޭން އޮފް ދަ މެޗް ކަން ވެސް ހޯދި ޕޮގްބާ ވަނީ އެ ފަރާތްތަކަށް ރައްދު ދީފައެވެ.\nއެ މެޗަށްފަހު ތާވަލުގެ އެއްވަނައިގައި އޮތް ސިޓީއާއި ދެވަނައިގައި އޮތް ޔުނައިޓެޑާ ދެމެދު އޮތް ފަރަގު ވަނީ 13 ޕޮއިންޓަށް ކުޑަވެފައެވެ. މިދިޔަ ހަފްތާގައި ޗެމްޕިއަންސް ލީގުގެ ކުއާޓަރ ފައިނަލުގައި ލިވަޕޫލްއާއި ދެކޮޅަށް ނިކުމެ، އެ މެޗުން ވެސް ސިޓީ ވަނީ 0-3 ގެ ނަތީޖާއަކުން ބަލިވެފައެވެ.\nމެޗަށް ފަހު މެންޗެސްޓަރ ސިޓީގެ ކޯޗް ޕެޕް ގާޑިއޯލާ، ޕޮގްބާއަށް ތައުރީފު ކުރާ މަންޒަރު\nމެންޗެސްޓަރ ޔުނައިޓެޑް މެންޗެސްޓާ ސިޓީ މެންޗެސްޓަރ ޑަރބީ އިންގްލިޝް ޕްރިމިއަރ ލީގު